സെയിൽസ് ഗേളിൽ നിന്ന് പ്രതിരോധ മന്ത്രിയിലേക്ക് | Nirmala Sitharaman | Work And Life | Manorama News\nസെയിൽസ് ഗേളിൽ നിന്ന് പ്രതിരോധ മന്ത്രിയിലേക്ക്; നിർമല സീതാരാമന്റെ കരിയർ വളർച്ച\nമനോരമ ലേഖകൻ March 09, 2019 04:44 PM IST\nകോണ്‍ഗ്രസ് അനുഭാവികളുടെ കുടുംബത്തില് ഉറച്ചുനിന്ന് ഉയര്‍ച്ചകളിലേക്കുള്ള വഴി സ്വാഭവികവും താരതമ്യേന എളുപ്പവുമായിരുന്നിട്ടും ആ യുവതി തിരഞ്ഞെടുത്തത് വ്യത്യസ്തമായ വഴി. സ്വന്തം ജീവതപങ്കാളിയുടെ രാഷ്ട്രീയ എതിരാളികളുടെ കൂടെയാണ് അവര് കൂടിയത്.\nഎതിര്‍പ്പും പ്രതിഷേധവും എല്ലാ ദിക്കില്‍നിന്നും ഒരുമിച്ചുവന്നപ്പോഴും തിരഞ്ഞെടുത്തവഴിയില്‍ത്തന്ന ഉറച്ചുനിന്ന് വിശ്വാസത്തിനും ആദര്‍ശത്തിനുംവേണ്ടി നിര്‍ഭയം പോരാടി. തിരഞ്ഞെടുത്തതു ശരിയായ വഴിതന്നെയെന്ന് ഉറച്ചുവിശ്വസിച്ചു. ആ വിശ്വാസദാര്‍ഡ്യത്തിന്റെയും ഇച്ഛാശക്തിയുടെയും ഔന്നത്യമാണ് പ്രതിരോധമന്ത്രിപദം അലങ്കരിക്കുന്ന നിര്‍മല സീതാരാമന്റെ കരുത്ത്.\nഒരു വനിതാ ദിനം കൂടി ആചരിക്കുകയും ആഘോഷത്തില് രാജ്യം അഭിരമിക്കുകയും ചെയ്യുമ്പോള് പുതുതലമുറ മാതൃകയ്ക്കുവേണ്ടി ഉറ്റുനോക്കുന്നതും നിര്‍മലയെത്തന്നെ. അനുഭവങ്ങളിലേക്കു തിരിഞ്ഞുനോക്കി, കടന്നുവന്ന വഴികളില്‍നിന്ന് പഠിച്ച പാഠമായി പ്രതിരോധമന്ത്രിക്ക് ഒന്നേ പറയാനുള്ളൂ: എന്നും മധ്യമാര്‍ഗം സ്വീകരിക്കുക.\nബാലന്‍സ് കീപ് ചെയ്യുക. ആത്മവിശ്വാസവും കൂടിയാല് അപത്താണ്. ഭയവും അപകടകരം തന്നെ. രണ്ടിനും മധ്യേയുള്ള മാര്‍ഗമാണു വേണ്ടത്. അമിതവിനയം അന്തസ്സ് തന്നെ ഇല്ലാതാക്കും. അമിത ആക്രമണോല്‍സുകതയും ആപകടങ്ങളിലേക്കേ നയിക്കൂ. നിലപാടിലുറച്ചുനിന്നുകൊണ്ട് സധൈര്യം മുന്നോട്ടു പോകുക.\nഗവേഷണ പഠനകാലത്ത് ഒരു സെയില്‍സ് ഗേളായി ജോലിനോക്കി, സാമ്പത്തികവിദഗ്ധയായി അംഗീകാരം നേടി, പ്രൈസ് വാട്ടര് ഹൗസ് കൂപ്പറിലെ ജീവനക്കാരിയായി കരിയര് തുടങ്ങി പ്രതിരോധമന്ത്രിപദവിയില് എത്തിനില്‍ക്കുന്ന നിര്‍മല സീതാരാമന്റെ ജീവിതം ഒരേസമയം ഒരു പാഠപുസ്തകവും പ്രചോദനത്തിന്റെ മഹത്തായ അധ്യായവുമാണ്. ആവര്‍ത്തിച്ച് ഉരുവിടുകയും മനസ്സിലാക്കുകയും ചെയ്യേണ്ട ജീവിതപാഠം.\nതിരുച്ചിറപ്പള്ളി സീതാലക്ഷ്മി രാമസ്വാമി കോളജില്‍നിന്നു ബിരുദം. ഡല്‍ഹി ജവഹര്‍ലാല് നെഹ്റു സര്‍വകലാശാലയില്‍നിന്ന് സാമ്പത്തികശാസ്ത്രത്തില് ബിരുദാനനന്തരബിരുദം. പ്രശസ്തമായ ജെന്‍യു ക്യാംപസില്‍വച്ച് സ്വന്തം പ്രണയവും അവര് കണ്ടെത്തി. 1970-കളില് ആന്ധ്രാപ്രദേശിയില് മന്ത്രിപദവി വരെ അലങ്കരിച്ച വ്യക്തികളുള്ള കുടുംബത്തിലെ പറകാല പ്രഭാകര്. പറകാല–നിര്‍മലയുടെ ജീവിതത്തിന്റെ അടുത്ത ഘട്ടം ലണ്ടനില്. ലണ്ടന് സ്കൂള് ഓഫ് ഇക്കണോമിക്സില് ഗവേഷണം. പഠനത്തിനുവേണ്ടി പണം കണ്ടെത്താന് അക്കാലത്ത് റീജന്റ് സ്ട്രീറ്റിലെ ഒരു കടയില് സെയില്‍സ് ഗേള് ആയും ജോലി ചെയ്തിട്ടുണ്ട്. ബിബിസി റേഡിയോ തമിഴ് വിഭാഗത്തില് വിവര്‍ത്തകയായി കുറച്ചുനാള് ജോലിനോക്കി. പിന്നീടാണ് പ്രൈസ് വാട്ടര് ഹൗസില് അനലിസ്റ്റ് എന്ന പദവിയില് എത്തുന്നത്. ഒരു സെയില്‍സ് ഗേളില്‍നിന്ന് ഒരു വലിയ രാജ്യത്തെ പ്രതിരോധമന്ത്രി പദവിയിലേക്കുള്ള യാത്രയാണ് നിര്‍മല സീതാരാമന്റെ ജീവിതം.\n1991- നിര്‍മലയും പ്രഭാകറും കുട്ടിയുമായി ഇന്ത്യയിലേക്കു തിരിച്ചുവരുന്നു. പ്രഭാകര് ഹൈദരാബാദില് മാര്‍ക്കറ്റിങ് റിസര്‍ച്ച് ഏജന്‍സി സ്ഥാപനം തുടങ്ങുന്നു. പരേതനായ പിതാവിന്റെ പേരിലുള്ള ഒരു ട്രസ്റ്റ് കൂടിയായിരുന്നു ആ സ്ഥാപനം. നിര്‍മലയും ട്രസ്റ്റിന്റെ ഭാഗമായി; ഒരു സ്കൂളും തുടങ്ങി.\n2003 മുതല് 05 വരെയുള്ള കാലമാണ് നിര്‍മലയുടെ ജീവിതത്തില് വഴിത്തിരിവ് ഉണ്ടാക്കിയത്. ഹൈദരാബാദില്‍നിന്ന് രാജ്യതലസ്ഥാനത്തേക്ക്. നിര്‍മല ദേശീയ വനിതാ കമ്മിഷനിലേക്ക് നാമനിര്‍ദേശം ചെയ്യപ്പെടുന്നു. മൂന്നുവര്‍ഷത്തിനുശേഷം, കോണ്‍ഗ്രസ് കുടുംബത്തിന്റെ വേരുകളെ പിന്നിലാക്കി അവര് ഭാരതീയ ജനതാ പാര്‍ടി അംഗമാകുന്നു. ഭാര്‍ത്താവും കുടുംബവും അറിയപ്പെടുന്ന കോണ്‍ഗ്രസ് പ്രവര്‍ത്തകരാണ്.\nപക്ഷേ, തന്റെ ഇഷ്ടത്തിന്റെ വഴിയില് കുടുംബത്തിന്റെ ഇഷ്ടാനിഷ്ടങ്ങള് നിര്‍മല നോക്കിയതേയില്ല. 2010-ല് പാര്‍ട്ടിയുടെ ദേശീയ വക്താവ് സ്ഥാനം. അന്നുമുതലാണ് ആ വാഗ്ധോരണി രാജ്യം ശ്രദ്ധിക്കുന്നത്. മാധ്യമങ്ങള്‍ക്കുവേണ്ടി പാര്‍ട്ടി നയങ്ങള് വിശദീകരിച്ചും വിമര്‍ശനങ്ങളെ എതിരിട്ടും ബിജെപിയുടെ ഏറ്റവും കരുത്തുറ്റ മുഖമായി വളര്‍ന്നു നിര്‍മല. പാര്‍ട്ടിപ്രവര്‍ത്തകരും എതിരാളികളും എന്നും ശ്രദ്ധിച്ചത് അവരുടെ വാക്കുകള്. സുക്ഷ്മതയോടെ, എന്നാല് അക്കമിട്ട് വാദങ്ങള് നിരത്തിയും മറുവാദങ്ങളുടെ പരിചയുയര്‍ത്തിയും ഒരു യുദ്ധം തന്നെയാണ് ബിജെപിക്കുവേണ്ടി നിര്‍മല നടത്തിയത്. ഇന്ത്യയുടെ സമീപകാല രാഷ്ട്രീയ ചരിത്രത്തിന്റെ ഭാഗമാണ് ആ പോരാട്ടവും വാക്കുകളാകുന്ന ആയുധങ്ങളെടുത്തുനടത്തിയ യുദ്ധവും. 2014-ല് തിളക്കമുള്ള വിജയത്തോടെ ബിജെപി അധികാരത്തില് എത്തിയപ്പോള് നിര്‍മല മന്ത്രിസഭയിലുമെത്തുന്നു. പിന്നീടു സംഭവവിച്ചതെല്ലാം ഇക്കാലത്തിന്റെ ചരിത്രമല്ല, വര്‍ത്തമാനം.\nരാവിലെ ഏഴുമണിക്ക് വര്‍ത്തമാനപത്രങ്ങള് വായിച്ചുകൊണ്ടു ദിവസം തുടങ്ങുന്ന നിര്‍മല ആറു മണിക്കൂര് മാത്രമാണ് ഉറങ്ങുന്നത്. അച്ചടക്കമുള്ള ജീവിതത്തിന്റെ ഉടമ. ഇന്നും തുടരുന്ന പഠനവും സൂക്ഷ്മനിരീക്ഷണവും.അതേ, കഠിനാധ്വാനത്തിലൂടെ, ഇഛാശക്തിയുപയോഗിച്ച്, വിശ്വാസത്തിലുറച്ചുനിന്നു പോരാടുന്നവര്‍ക്ക് ഭാവിയുടെ പ്രതീക്ഷയാണ് നമ്മുടെ പ്രതിരോധമന്ത്രി. വനിതാദിനത്തില് മാത്രമല്ല, എന്നും മനസ്സിലാക്കേണ്ട ജീവിതവിജയത്തിന്റെ തിളങ്ങുന്ന മാതൃക.


manohar parrikar hospitalised | അതീവ ഗുരുതരാവസ്ഥയിലുള്ള പരീക്കർ 48 മണിക്കൂർ വിദഗ്ധ ഡോക്ടർമാരുടെ നിരീക്ഷണത്തിൽ; ഗോവ മുഖ്യമന്ത്രിയെ ആശുപത്രിയിൽ പ്രവേശിപ്പിച്ചത് രാത്രി പത്ത് മണിയോടെ; ഗോവ മെഡിക്കൽ കോളേജിലെ സുരക്ഷ വർദ്ധിപ്പിച്ച് സർക്കാർ; പാൻക്രിയാറ്റിക് അർബുധത്തിന് ചികിൽസയിലുള്ള മനോഹർ പരീക്കർക്ക് വേണ്ടി എങ്ങും പ്രാർത്ഥനകൾ - MarunadanMalayali.com\nFebruary 24, 2019 | 08:20 AM IST | Permalink\nപനാജി: ഗോവ മുഖ്യമന്ത്രി മനോഹർ പരീകറെ ആശുപത്രിയിൽ പ്രവേശിപ്പിച്ചു. ശനിയാഴ്ച രാത്രിയോടെയാണ് അദ്ദേഹത്തെ ഗോവ മെഡിക്കൽ കോളജ് ആശുപത്രിയിൽ പ്രവേശിപ്പിച്ചതെന്ന് മുഖ്യമന്ത്രിയുടെ ഓഫിസ് രാത്രി വൈകി അറിയിച്ചു. അതീവ ഗുരുതരാവസ്ഥയിലാണ് പരീക്കർ. നേരത്തെ അമേരിക്കയിലും മറ്റും പീക്കറിന് ചികിൽസ ഒരുക്കിയിരുന്നു.\n48 മണിക്കൂർ അദ്ദേഹം നിരീക്ഷണത്തിൽ തുടരും. ആശുപത്രി പരിസരത്ത് വൻതോതിൽ പൊലീസിനെ വിന്യസിച്ചിട്ടുണ്ട്. പാൻക്രിയാറ്റിക് രോഗബാധയെ തുടർന്ന് ദീർഘകാലമായി ചികിത്സയിലാണ് പരീകർ. ഉദര പരിശോധനയ്ക്കായി അദ്ദേഹത്തെ ആശുപത്രിയിൽ പ്രവേശിപ്പിച്ചതാണെന്നും, അദ്ദേഹത്തിന്റെ ആരോഗ്യസ്ഥിതി ഇപ്പോൾ തൃപ്തികരമാണെന്നും, നാൽപ്പത്തിയെട്ട് മണിക്കൂർ നേരം അദ്ദേഹം ഡോക്ടർമാരുടെ നിരീക്ഷണത്തിലായിരിക്കുമെന്നും മുഖ്യമന്ത്രിയുടെ ഓഫീസ് അറിയിച്ചു. 63 കാരനായ പരീക്കർ കഴിഞ്ഞ ഒരു വർഷക്കാലമായി പാൻക്രിയാസ് ക്യാൻസർ ബാധിതനായി തന്റെ സ്വകാര്യ വസതിയിൽ ചികിത്സയിലാണ്.\nപരീക്കറിന്റെ ആരോഗ്യസ്ഥിതി നേരിട്ട് മനസ്സിലാക്കുന്നതിന് വേണ്ടി സംസ്ഥാന ആരോഗ്യവകുപ്പ് മന്ത്രി വിശ്വജിത് റാണെ മെഡിക്കൽ കോളേജ് ആശുപത്രിയിലെത്തി. മുഖ്യമന്ത്രിയുടെ ആരോഗ്യസ്ഥിതി തൃപ്തികരമാണെന്ന് അദ്ദേഹം പറഞ്ഞു.നഗര വികസനവകുപ്പ് മന്ത്രി വിജയ് സർദേശായിയുമായി രാഷ്ട്രീയ ഭരണനിർവ്വഹണ കാര്യങ്ങൾ ചർച്ച ചെയ്ത ശേഷം രാത്രി ഏകദേശം പത്ത് മണിയോട് കൂടിയാണ് വസതിയിൽ നിന്നും ഏകദേശം നാല് കിലോമീറ്റർ അകലെയുള്ള ആശുപത്രിയിൽ അദ്ദേഹം പ്രവേശിപ്പിക്കപ്പെട്ടത്.\nലോക്‌സഭാ തിരഞ്ഞെടുപ്പ് അടുത്തിരിക്കെ കടുത്ത പ്രതിസന്ധിയിലാണ് ഗോവയിലെ ബിജെപി. അതിനിടെയാണ് മുഖ്യമന്ത്രി മനോഹർ പരീക്കറുടെ ആരോഗ്യം വീണ്ടും മോശമാകുന്നത്. മുന്നണിയിലേയും പാർട്ടിയിലേയും പ്രശ്‌നങ്ങൾ കാരണം പരീക്കർക്ക് പകരക്കാരനെ കണ്ടെത്താൻ ബിജെപിക്ക് ഇതുവരെ കഴിഞ്ഞിട്ടില്ല. ലോക്‌സഭാ തിരഞ്ഞെടുപ്പ് അടുത്തിരിക്കെ പാർട്ടിയിൽ ദിനമെന്നോണം പ്രശ്‌നങ്ങൾ ഏറിവരികയാണ്. ഇതിനിടെയാണ് ബിജെപിക്ക് തിരിച്ചടി നൽകികൊണ്ട് പാർട്ടിയിലെ മുതിർന്ന നേതാവും മുന്മന്ത്രിയുമായ മഹാദേവ് നായിക് കോൺഗ്രസിൽ ചേർന്നിരിക്കുന്നത്.\nഗോവയിൽ പരീക്കറുടെ നേതൃത്വത്തിൽ ഗോമന്തക് പാർട്ടി, ഗോവ ഫോർവേർഡ് പാർട്ടി, സ്വതന്ത്രർ എന്നിവരെ കൂടെക്കൂട്ടിയാണ് ബിജെപി സർക്കാർ രൂപീകരിച്ചിരിക്കുന്നത്. പരീക്കറെ മാറ്റിയാൽ ഈ കൂട്ടുകെട്ട് തകരുമെന്ന സ്ഥിതിയാണ് ഉള്ളത്. വിദേശ ചികിത്സ കഴിഞ്ഞെത്തിയ മനോഹർ പരീക്കർ പിന്നീട് ഡൽഹിയിൽ എയിംസിലും ചികിത്സ തേടിയിരുന്നു.രോഗത്തിനു ചികിത്സ തേടുന്ന വിവരം പുറത്ത് വന്നതോടെ പരീക്കർ രാജി വയ്ക്കണമെന്ന ആവശ്യം പ്രതിപക്ഷം ഉയർത്തിയിരുന്നു.


ക്യാറ്റ്: കട്ട്ഓഫ് കൃത്യമായ സൂചന | Cat | IIM | Career | Success Story | Tips | Student | Courses | Education | Scholarship | Apprenticeships | Campus Updates Malayalam | ക്യാംപസ് വാർത്തകൾ | Education | Manorama Online\nക്യാറ്റ്: കട്ട്ഓഫ് കൃത്യമായ സൂചന\nമനോരമ ലേഖകൻ January 10, 2019 11:10 AM IST\nക്യാറ്റ് ഫലം വന്നു. ഇനിയെങ്ങോട്ട് ? ഗ്രൂപ്പ് ഡിസ്കഷൻ, പേഴ്സനൽ ഇന്റർവ്യൂ തുടങ്ങിയവയും മുൻ കോഴ്സുകളിലെ മാർക്ക് തുടങ്ങിയ ഘടകങ്ങളും ഐഐഎമ്മുകൾ ഉൾപ്പെടെയുള്ള സ്ഥാപനങ്ങളിലെ പ്രവേശനത്തിൽ നിർണായകമാകുമെന്നതു വസ്തുത തന്നെ. എങ്കിൽ പോലും ക്യാറ്റ് സ്കോർ കൃത്യമായ സൂചികയാണ്. വിവിധ സ്ഥാപനങ്ങളിലെ കട്ട് ഓഫ് അനുസരിച്ച് സ്വന്തം സാധ്യതകൾ പരിശോധിക്കാം.\n90 പ്ലസ്: അഹമ്മദാബാദ്, ബെംഗളൂരു, കൊൽക്കത്ത ഉൾപ്പെടെ മുൻനിര ഐഐഎമ്മുകളുടെയെല്ലാം കട്ട്ഓഫ് ക്യാറ്റ് സ്കോർ ഈ വിഭാഗത്തിലാണ് എത്തുക. 90 പെർസന്റൈലാണ് മിക്ക ഐഐഎമ്മുകളുടെയും കട്ട്ഓഫ്.\nഡൽഹി, ബോംബെ, മദ്രാസ്, ഖരഗ്പുർ, കാൻപുർ ഐഐടികളിലെ മാനേജ്മെന്റ് സ്കൂളുകൾ, ഡൽഹി സർവകലാശാലയുടെ എഫ്എംഎസ് എന്നിവയെല്ലാം 95 ക്യാറ്റ് പെർസന്റൈൽ നിഷ്കർഷിക്കുന്നവയാണ്.ഇൻഡസ്ട്രിയൽ എൻജിനീയറിങ് രംഗത്തെ പ്രമുഖ സ്ഥാപനമായ മുംബൈ നിറ്റിയിൽ 97 പെർസന്റൈൽ നിഷ്കർഷിക്കുന്നു.\nമറ്റൊരു മാനേജ്മെന്റ് വമ്പനായ എംഡിഐ ഗുരുഗ്രാമിൽ 92 പെർസന്റൈൽ വേണം. സ്വകാര്യ സ്ഥാപനങ്ങളായ ഗ്രേറ്റ് ലേക്സ്, ഐഎംടി ഗാസിയാബാദ്, എക്സ്ഐഎംബി തുടങ്ങിയവയും ഇൻഡോർ, കാശിപുർ, ഉദയ്പുർ തുടങ്ങിയ പുതിയ ഐഐടികളും 90നു മുകളിൽ പെർസന്റൈൽ വേണ്ടവയാണ്.\n80–90: റോത്തക് പോലെയുള്ള പുതിയ ഐഐഎമ്മുകൾ ഇക്കൂട്ടത്തിൽപെടും. മുംബൈ എസ്പി ജെയിൻ ഇൻസ്റ്റിറ്റ്യൂട്ട്, മണിപ്പാൽ താപ്മി, റാഞ്ചി എക്സിസ്, ഡൽഹി ഫോർ സ്കൂൾ തുടങ്ങിയവ 85നു മുകളിൽ കട്ട്ഓഫ് നിഷ്കർഷിക്കുന്നു. ബെംഗളൂരു എക്സൈം, ഹൈദരാബാദ് മാനേജ് തുടങ്ങിയവ 80 കട്ട്ഓഫ് പ്രതീക്ഷിക്കുന്നു.\n60–80: ഭോപാൽ ഐഐഎഫ്എം, ഹൈദരാബാദ് ഐബിഎസ്, ബെംഗളൂരു ഐഎഫ്ഐഎം, നോയിഡ ഐഎംഎസ് തുടങ്ങിയ സ്ഥാപനങ്ങൾ 75 പെർസന്റൈൽ നിഷ്കർഷിക്കുന്നു.


അന്യസംസ്ഥാന തൊഴിലാളിയെ മർദ്ദിച്ച ഹോട്ടലിൽ റെയ്ഡ്: പഴകിയ ഭക്ഷണം പിടിച്ചെടുത്തു\n25 September, 2018 04:30:12 PM\nമര്‍ദ്ദനമേറ്റ തൊഴിലാളി കളമശ്ശേരി ഹോസ്പിറ്റലിൽ ചികിത്സയിലാണ്\nകൊച്ചി: അന്യസംസ്ഥാന തൊഴിലാളിയെ ക്രൂരമായി തല്ലിച്ചതച്ച കൊച്ചി ഇടപ്പള്ളിയിലെ താള് ഹോട്ടലിൽ റെയ്ഡ്. പഴകിയ ഭക്ഷണ സാധനങ്ങളും പലവ്യഞ്ജനങ്ങളും കൊച്ചി നഗരസഭാ കാര്യാലയം പിടിച്ചെടുത്തു. ഇന്നലെയാണ് കൊച്ചി ഇടപ്പള്ളി മരോട്ടിച്ചോടിന് സമീപം പ്രവർത്തിക്കുന്ന താള് ഹോട്ടലിന്‍റെ ഉടമയും ജീവനക്കാരും ചേർന്ന് ഊബർ ഈറ്റ്സ് ഡെലിവറി ബോയ് ആയ ജവഹര് കാരാടിനെ അതിക്രൂരമായി തല്ലിച്ചതച്ചത്. ഇന്നലെ രണ്ട് മണിക്ക് നടന്ന സംഭവത്തിൽ സോഷ്യൽ മീഡിയയില് വന് പ്രതിഷേധമാണ് ഉയര്‍ന്നത്. ഹോട്ടലിന്‍റെ റേറ്റിംഗ് കുറച്ചു കൊണ്ടായിരുന്നു മിക്കവരും പ്രതിഷേധം രേഖപ്പെടുത്തിയത്.\nരാവിലെ ഒൻപത് മണിയോടെയാണ് ഫുഡ് ആന്റ് സേഫ്റ്റി പ്രവർത്തകർ ഇവിടെ റെയ്ഡിനെത്തിയത്. പാൽ, ബിരിയാണി അരി, ഇറച്ചി എന്നിവ ഉൾപ്പെടെയുള്ള ഭക്ഷണസാധനങ്ങൾ ഇവർ പിടിച്ചെടുത്തിരുന്നു. നഗരസഭാ കാര്യാലയത്തിന് മുന്നിൽ ഇവ പ്രദർശിപ്പിക്കുകയും ചെയ്തു. ഇന്നലെ ഭക്ഷണത്തിന് ഓർഡർ എടുക്കാൻ ഹോട്ടലിൽ എത്തിയതായിരുന്നു ജവഹർ. മറ്റൊരു തൊഴിലാളിയെ തല്ലുന്നത് ചോദ്യം ചെയ്തതിന്‍റെ പേരിലായിരുന്നു മർദ്ദനം. പത്ത് പേരോളം വരുന്ന ആളുകള് അര മണിക്കൂര് നേരം ജവഹറിനെ ആക്രമിക്കുകയായിരുന്നു.\nകളമശ്ശേരി ഹോസ്പിറ്റലിൽ അഡ്മിറ്റായിരിക്കുന്ന ജവഹറിന്‍റെ ആരോഗ്യ നില ഇപ്പോഴും പ്രതിസന്ധിയിലാണ്. എഴുന്നേറ്റ് നടക്കാൻ ബുദ്ധിമുട്ടുണ്ട്. ചെവിയ്ക്കും തലയ്ക്കുമാണ് കൂടുതൽ പരിക്ക്. കഴുത്തിലും ശരീരത്തിലും നീർക്കെട്ടുണ്ട്. അതുപോലെ ഇഎൻടി പരിശോധനകൾക്ക് ശേഷം മാത്രമേ ചെവിയ്ക്കേറ്റ പരിക്കിനെക്കുറിച്ച് കൂടുതൽ വ്യക്തമാകൂ. കളമശ്ശേരി പൊലീസ് സ്റ്റേഷനിൽ സംഭവത്തിൽ പരാതി നൽകിയിട്ടുണ്ട്. ഊബർ ഈറ്റ്സ് ഈ ഹോട്ടലിൽ നിന്നുള്ള ഓർഡർ റദ്ദാക്കിയിട്ടുണ്ട്.\nഈ ഹോട്ടലിൽ ഇത്തരം സംഭവങ്ങൽ നിത്യേന നടക്കാറുണ്ടെന്ന് പ്രദേശവാസികളും തൊട്ടടുത്ത കടയുടമകളും വെളിപ്പെടുത്തുന്നു. അതുപോലെ പുലർച്ചെ മൂന്നു മണി വരെ ഈ ഹോട്ടൽ തുറന്ന് പ്രവർത്തിക്കാറുണ്ട്. ചില സന്ദർഭങ്ങളിൽ ഇവിടെയെത്തുന്ന കസ്റ്റമേഴ്സിനെയും ഇവർ ഉപദ്രവിക്കാറുണ്ടെന്ന് പ്രദേശത്തെ കടയുടമ പറഞ്ഞു. ജവഹറിനെ മർദ്ദിക്കുന്നതിനും ദൃക്സാക്ഷികളുണ്ടായിരുന്നു. ഇവിടെ ദിവസം തോറും ഇത്തരം രണ്ട് സംഭവങ്ങളെങ്കിലും നടക്കാറുണ്ടെന്ന് നാട്ടുകാർ പറയുന്നു.


കേരളം ആകാംക്ഷയോടെ ഉറ്റുനോക്കിയ ഉത്ര കേസിൽ ഒടുവിൽ അപ്രതീക്ഷിത വിധി. സമൂഹ മനസാക്ഷിയെ ഞെട്ടിച്ച കൊല്ലം അഞ്ചല് ഉത്ര വധക്കേസില് പ്രതി സൂരജിന് ഇരട്ട ജീവപര്യന്തവും5ലക്ഷം രൂപ പിഴയും ശിക്ഷ. പ്രതി സൂരജ് കുറ്റക്കാരനെന്നും പ്രതിക്കെതിരെ 302, 307, 328, 201 വകുപ്പുകള് നിലനില്‍ക്കുമെന്നും കൊല്ലം ജില്ലാ അഡീഷണല് സെഷന്‍സ് കോടതി. ജനനിബിഢമായിരുന്നു കോടതി പരിസരം, കനത്ത സുരക്ഷാവലയത്തിലാണ് ആള്‍ക്കൂട്ടത്തിനിടയിലൂടെ സൂരജിനെ പൊലീസ് സംഘം കോടതി മുറിക്കുള്ളിലെത്തിച്ചത്. പതിവുപോലെ തികച്ചും നിർവികാരനായി തന്നെയായിരുന്നു പ്രതി സൂരജ് കോടതിക്കുള്ളിൽ നിന്നിരുന്നത്. മാതൃകാപരമായ ശിക്ഷ ഉറപ്പാക്കണമെന്ന് ഉത്രയുടെ കുടുംബവും ആവശ്യപ്പെട്ടിരുന്നു. ഉത്രയുടെ അച്ഛനും സഹോദരനും വിധി കേൾക്കാൻ കോടതിയിൽ എത്തിയിരുന്നു, ഉത്രയുടെ അമ്മ വീട്ടിൽ ടീവിയിലൂടെ വിധി കേട്ടു. പ്രതി അറസ്റ്റിലായി 82ാം ദിവസമാണ് കുറ്റപത്രം സമര്‍പ്പിച്ചത്. കൊല്ലം ജില്ല അഡീഷണല് സെഷന്‍സ് ആറാം കോടതി ജഡ്ജ് എം.മനോജാണ് വിധി പ്രസ്താവിച്ചത്. പാമ്പിനെ ഉപയോഗിച്ചുളള അപൂർവ്വങ്ങളിൽ അപൂർവ്വമായ ഈ കൊലപാതകത്തില് ഉത്രയുടെ ഭര്‍ത്താവ് സൂരജ് മാത്രമാണ് പ്രതി സ്ഥാനത്ത് ഉണ്ടായിരുന്നത്. നാല് വകുപ്പുകൾ അനുസരിച്ച് സൂരജ് കുറ്റക്കാരനെന്നാണ് കോടതി നേരത്തെ കണ്ടെത്തിയിരുന്നു. അപൂർവ്വങ്ങളിൽ അപൂർവ്വമായ കൊലപാതകമാണ് എന്ന് വിലയിരുത്തിയ ജഡ്ജി സൂരജിൻ്റെ പ്രായം കണക്കിലെടുത്തും കുറ്റവാളിയെ തിരുത്താനുള്ള സാധ്യത പരിഗണിച്ചും ഇരട്ടജീവപര്യന്തം ശിക്ഷ പ്രഖ്യാപിക്കുകയായിരുന്നു. അതേസമയം ഉത്രയ്ക്ക് നീതി ലഭിച്ചില്ലെന്ന് മാതാവ്. പ്രതിക്ക് വധശിക്ഷ ലഭിക്കും വരെ തുടർ നടപടികൾ സ്വീകരിക്കുമെന്നും മാതാവ്.\nറെക്കോര്‍ഡ് വേഗത്തില് കുറ്റപത്രം സമര്‍പ്പിച്ചതിന് പിന്നാലെ കോടതി നടപടികളും വേഗത്തിലായിരുന്നു. വാദി ഭാഗവും പ്രതിഭാഗവും തമ്മില് കോടതിയില് രൂക്ഷമായ വാദപ്രതിവാദങ്ങള് ഉണ്ടായി. കോടതിയില് താന് കുറ്റക്കാരനല്ലെന്ന് പ്രതി സൂരജ് ആവര്‍ത്തിച്ചു പറഞ്ഞു. സര്‍ക്കാര് അഭിഭാഷകനായി അഡ്വക്കേറ്റ് മോഹന്‍രാജും പ്രതി ഭാഗത്തിനായി അഡ്വ. അജിത്ത് പ്രഭാവും ഹാജരായി. 2020 മെയ് ആറിനാണ് മൂര്‍ഖനെ കൊണ്ട് കടിപ്പിച്ച് സൂരജ് ഉത്രയെ കൊലപ്പെടുത്തിയത്. പാമ്പുപിടുത്തക്കാരനായ സുരേഷിന്റെ കയ്യില് നിന്നാണ് ഇയാള് പാമ്പിനെ വാങ്ങിയത്. ഏപ്രില് മാസത്തില് സൂരജ് അണലിയെ ഉപയോഗിച്ച് യുവതിയെ കൊലപ്പെടുത്താന് നോക്കിയിരുന്നു. പാമ്പ് കടിയേറ്റെങ്കിലും അന്ന് രക്ഷപ്പെട്ടു. ഇതോടെ സുരേഷിന്റെ കയ്യില് നിന്നും പ്രതി മൂര്‍ഖനെ വാങ്ങുകയായിരുന്നു. തുടര്‍ച്ചയായ രണ്ടുതവണ ഉത്രയ്ക്ക് പാമ്പ് കടിയേറ്റതോടെ സംശയം തോന്നിയ ബന്ധുക്കള് പരാതി നല്‍കുകയായിരുന്നു. തുടര്‍ന്ന് നടത്തിയ അന്വേഷണത്തിലാണ് കൊലപാതകമാണെന്ന് കണ്ടെത്തിയത്.\nAlso Read: ഉത്രയുടെ ഡമ്മിയില് മൂര്‍ഖനെ കൊണ്ട് കടിപ്പിച്ചു; തെളിവെടുപ്പിനായി ചരിത്രത്തിലെ അസാധാരണ പരീക്ഷണം\nഉത്ര വധക്കേസിൽ പ്രതി സൂരജിന്റെ വധശിക്ഷയാണ് സമൂഹം ആഗ്രഹിക്കുന്നത് എന്ന് സ്‌പെഷ്യൽ പബ്ലിക് പ്രോസിക്യൂട്ടർ ജി മോഹൻരാജ് നേരത്തെ പറഞ്ഞിരുന്നു. നിയമപരമായ ബാദ്ധ്യതയാണ് താൻ നിറവേറ്റുന്നത് എന്ന് അദ്ദേഹം പറഞ്ഞു. ലോക്കൽ പോലീസ് നടത്തിയ ശക്തമായ അന്വേഷണത്തെയും പ്രോസിക്യൂട്ടർ അഭിനന്ദിച്ചു. ഉത്രവധക്കേസിൽ പ്രതി സൂരജ് പരമാവധി ശിക്ഷ അർഹിക്കുന്നുണ്ട്. താൻ ഇതുവരെ ഒരു കേസിലും വധശിക്ഷയ്‌ക്ക് വേണ്ടി വാദിച്ചിട്ടില്ല. ഇതാദ്യമായാണ് കോടതിയിൽ അത്തരമൊരു കാര്യം ആവശ്യപ്പെടുന്നത്. സൂരജിനെപ്പോലെ ഒരു ക്രിമിനലിനെ ജീവിതത്തിൽ ആദ്യമായാണ് താൻ പരിചയപ്പെടുന്നത് എന്നും അദ്ദേഹം പറഞ്ഞു. വൈകാരികതയ്‌ക്കപ്പുറം നിയമപരമായ ഒരു ബാദ്ധ്യത കൂടി തനിക്ക് ഈ കേസിലുണ്ട്. വധശിക്ഷയുടെ ശരി തെറ്റുകളക്കുറിച്ചുള്ള വ്യക്തിപരമായ ഒരു അഭിപ്രായങ്ങളും ഇതിലില്ലെന്നും സമൂഹത്തിന്റെ കളക്ടീവ് ആയിട്ടുളള ആവശ്യം മാത്രമാണ് ഇതെന്നും അദ്ദേഹം പറഞ്ഞു. ഉത്ര വധക്കേസിൽ പോലീസിന്റെ അന്വേഷണ രീതി തുടക്കം മുതൽ മികച്ചതാണ്. വളരെ സൂക്ഷ്മതയോടും കൃത്യതയോടും കൂടിയാണ് അന്വേഷണം നടന്നിരിക്കുന്നത്. അതുകൊണ്ടുതന്നെ അന്വേഷണം മോശമാണെന്ന് പറയാൻ സാധിക്കില്ലെന്നും അദ്ദേഹം കൂട്ടിച്ചേർത്തു.\nAlso read: ഉത്രാവധക്കേസിന്റെ നാള് വഴികളിലൂടെ; അപൂർവ്വങ്ങളിൽ അപൂർവ്വം\nRelated Topics:kollam anchalsnakesnake bitesoorajuthrauthra deathuthra murder case\nഅപൂർവങ്ങളിൽ അപൂർവമായ കേസ്; ഉത്ര വധക്കേസ് വിധി ഇന്ന്


ശബരിമല നട തുറന്നു, തീർഥാടനത്തിനു തുടക്കമായി : Deepika.com Kerala News\nശബരിമല: മണ്ഡല മഹോത്സവത്തിനു തുടക്കം കുറിച്ചു ശബരിമല അയ്യപ്പക്ഷേത്ര നട ഇന്നലെ വൈകുന്നേരം അഞ്ചിന് തുറന്നു. തന്ത്രി കണ്ഠര് രാജീവരുടെ സാന്നിധ്യത്തില് മേല്‍ശാന്തി എ.വി. ഉണ്ണിക്കൃഷ്ണന് നമ്പൂതിരിയാണ് നട തുറന്നത്.\nനട തുറന്ന മേൽശാന്തി പതിനെട്ടാംപടിക്കു താഴെയെത്തി ആഴി തെളിച്ചു. ഇതോടെ പടി ചവിട്ടാൻ ഇരുമുടിക്കെട്ടുമായി നിന്നിരുന്ന ശബരിമലയിലെയും മാളികപ്പുറത്തെയും പുതിയ മേൽശാന്തിമാരെ കൈപിടിച്ചു പതിനെട്ടാംപടി കയറി. ശ്രീകോവിലിനു മുന്പിലെത്തി പുതിയ മേൽശാന്തിമാർ ദർശനം നടത്തിയതോടെ തന്ത്രി ഇരുവർക്കും പ്രസാദം നൽകി. തുടർന്നു കോരിച്ചൊരിയുന്ന മഴയെയും അവഗണിച്ചു മലചവിട്ടിയെത്തിയ ആയിരകണക്കിന് അയ്യപ്പഭക്തർ ദർശന സായൂജ്യം നേടി. ഇന്നലെ പ്രത്യേക പൂജകളുണ്ടായിരുന്നില്ല.\nപുതിയ മേൽശാന്തിമാരുടെ സ്ഥാനാഭിഷേക ചടങ്ങുകൾ തന്ത്രി കണ്ഠര് രാജീവരുടെ കാർമികത്വത്തിൽ നടന്നു. ശബരിമല മേൽശാന്തിയായി പാലക്കാട് സ്വദേശി വി.എൻ. വാസുദേവൻ നന്പൂതിരിയുടെ സ്ഥാനാരോഹണമാണ് ആദ്യം നടന്നത്. സോപാനത്തിൽ പ്രത്യേകം തയാറാക്കിയ മണ്ഡപത്തിൽ അഭിഷേകം നടന്നു. അവരോധ ചടങ്ങുകൾ പൂർത്തീകരിച്ച് നിയുക്ത മേൽശാന്തിയെ തന്ത്രി കണ്ഠര് രാജീവര് കൈപിടിച്ച് ശ്രീകോവിലിനുള്ളിൽ കൊണ്ടുപോയി മൂലമന്ത്രം ചൊല്ലിക്കൊടുത്തു. തുടർന്ന് മാളികപ്പുറത്ത് പുതിയ മേൽശാന്തി ചെങ്ങന്നൂർ ഇരമല്ലിക്കര മാന്പാറ ഇല്ലത്ത് എം.എൻ. നാരായണൻ നന്പൂതിരിയുടെ സ്ഥാനാഭിഷേകവും നടന്നു.\nരാത്രി പത്തിന് ശബരിമലയിൽ സ്ഥാനമൊഴിയുന്ന മേൽശാന്തി ഉണ്ണിക്കൃഷ്ണൻ നന്പൂതിരിയും മാളികപ്പുറത്ത് മേൽശാന്തി അനീഷ് നന്പൂതിരിയും നട അടച്ച് താക്കോൽ ദേവസ്വം മാനേജർക്കു കൈമാറി. ഇരുവരും പുറപ്പെടാശാന്തിമാരെന്ന നിലയിൽ ഒരു വർഷത്തെ പൂജകൾ പൂർത്തീകരിച്ചു രാത്രിയിൽതന്നെ മല ഇറങ്ങി. ഇന്നു പുലർച്ചെ മൂന്നിനു വൃശ്ചികപ്പുലരിയിൽ നട തുറക്കുന്നത് പുതിയ മേൽശാന്തിമാരാണ്. അടുത്ത ഒരുവർഷത്തേക്കു ശബരിമല, മാളികപ്പുറം മേൽ‌ശാന്തിമാർ ശബരിമലയിൽത്തന്നെ താമസിച്ചു പൂജകൾ നിർവഹിക്കണം.\nമണ്ഡലവ്രതാരംഭത്തിനു തുടക്കംകുറിക്കുന്നതും ഇന്നാണ്. ഇന്നു രാവിലെ നട തുറന്നു നിർമാല്യദർശനത്തിനും ഗണപതിഹോമത്തിനും ശേഷം നെയ്യഭിഷേക ചടങ്ങ് ആരംഭിക്കും. തീർഥാടനകാലത്തെ ആദ്യ നെയ്യഭിഷേകമാണ് ഇന്നു നടക്കുന്നത്. ഇത് ഉച്ചവരെ നീളും. ഉച്ചപൂജ കഴിഞ്ഞ് നട അട‍യ്ക്കും പിന്നീട് മൂന്നിനാണു തുറക്കുന്നത്. രാത്രി 11ന് ഹരിവരാസനം ചൊല്ലി നട അടയ്ക്കും. തിരക്ക് ഏറുന്നതനുസരിച്ചു പുലർച്ചെ മൂന്നിനു നട തുറന്ന് രാത്രി 11നായിരിക്കും അടയ്ക്കുക.\nതങ്കഅങ്കി ചാര്‍ത്തിയുള്ള മണ്ഡലപൂജ ഡിസംബര് 27ന് നടക്കും. അന്നു രാത്രി പത്തിനു നട അടയ്ക്കും. ഡിസംബര് 30 ന് മകരവിളക്ക് ഉത്സവത്തിനായി നട തുറക്കും. ജനുവരി 14 നാണ് മകരവിളക്ക്. തീര്‍ഥാടനം പൂര്‍ത്തിയാക്കി ജനുവരി 20ന് നട അടയ്ക്കും.\nതലശേരി: സിപിഎം മുൻ നേതാവും തലശേരി നഗരസഭാ മുൻ കൗൺസിലറും വടകര പ...


കേരളത്തെ വാനോളം പുകഴ്ത്തി ഗള്‍ഫ് രാജ്യത്തെ ദേശീയ പത്രം – Pravasi Corner\nസൗദിയില് രോഗ സമയത്തും ഇന്ത്യക്ക് സഹായം. അഭിനന്ദന പ്രവാഹവുമായി പ്രവാസ സൈബര് ലോകം\nകേരളത്തിന് ഭയമില്ല കൊറോണയെ, ലോകം കണ്ടു പഠിക്കുക ഞങ്ങളെ.\nഫെബ്രുവരിയിൽ ഇന്ത്യയിലെ ആദ്യത്തെ കൊറോണ വൈറസ് ബാധ ഉണ്ടായത്ത് കേരളത്തിലാണ്. ആ സമയത്ത് കേരളം നടത്തിയ മികച്ച പ്രവർത്തനങ്ങളെ അഭിനന്ദിച്ചത് കേരളത്തിലെ മാത്രം ജനങ്ങളായിരുന്നില്ല, ലോകമായിരുന്നു.\nകേരളത്തിലെ ആരോഗ്യ വകുപ്പും, ഉദ്യോഗസ്ഥരും വളണ്ടീയർമാരും മുതൽ സാധാരണ ജനങ്ങളും വരെ ഒത്തൊരുമിച്ച് ഒരു ടീമായി പ്രവർത്തിച്ചതിന്റെ ഫലമാണ് ഈ ലോകത്തിന് തന്നെ ഉദാഹരണമായി മികച്ച പ്രവർത്തനങ്ങൾ. കൊറോണ വാഴാത്ത സ്ഥലമായി കേരളത്തെ മാറ്റിയെടുക്കാൻ നമുക്ക് വേണ്ടി പ്രവർത്തിച്ചത് ഇവരൊക്കെ തന്നെയായിരുന്നു.\nഅടിമുതൽ മുടിവരെ ടീം വർക്ക് ആണ് നടക്കുന്നത്. മികച്ച നേതൃത്വം ടീമിനെ ആവശ്യം കൊള്ളിക്കുന്നു. അധികൃതരുടെ മുന്നറിയിപ്പുകൾ വകവെക്കാതെ ആവശ്യമായ മുൻകരുതലുകൾ എടുത്തു കൊണ്ടുതന്നെ ആരോഗ്യമന്ത്രി കെ കെ ശൈലജ ഹൈ റിസ്കുള്ള പലയിടങ്ങളിലും നേരിട്ട് സന്ദർശനം നടത്തിയത് ആരോഗ്യ പ്രവർത്തകരെ ആവേശം കൊള്ളിച്ചു. മുന്നിൽ നിന്ന് നയിക്കാൻ മികച്ച നേത്യുത്വം ഉള്ളപ്പോൾ എന്ത് കൊണ്ട് തനിക്ക് മികച്ച പ്രവർത്തനം നടത്തിക്കൂടാ എന്ന മോട്ടിവേഷൻ പലരിലും സുഷ്ടിക്കാൻ ഇവരുടെ നേതൃത്വത്തിന് കഴിഞ്ഞിട്ടുണ്ട്.\nഭാവിയിലെ രോഗബാധ നിയന്ത്രിക്കുന്നതിന് കേരളം കണ്ട മാതൃക അഭിനന്ദനീയമായി. ആരോഗ്യ പ്രവർത്തകർ രോഗബാധിതരെന്ന് സംശയിക്കുന്നവരുമായി വിശദമായ ചർച്ചകൾ നടത്തി അവർ ഇന്ത്യയിൽ എത്തിയത് മുതൽ അധികൃതരുടെ അടുക്കൽ എത്തുന്നത് വരെയുള്ള വിശദമായ റൂട്ട്മാപ്പുകൾ തയ്യാറാക്കി. രോഗിയുടെ ഓരോ നീക്കവും ട്രാക്ക് ചെയ്ത പുറത്ത് വിട്ട രോഗികളുമായി സമ്പർക്കത്തിൽ ആയിരുന്നവർ കണ്ടെത്താൻ സഹായകമായി. ആരോഗ്യ പ്രവർത്തകർക്ക് നേരിട്ട് ഒരിക്കലും കണ്ടെത്താൻ സാധിക്കുമായിരുന്നില്ലാത്ത പലരെയും ആരോഗ്യ പ്രവർത്തകരുടെ മുന്നിലെത്തിക്കാൻ റൂട്ട്മാപ്പ് തന്ത്രത്തിന് കഴിഞ്ഞു.\nഏകാന്ത നിരീക്ഷണത്തിൽ സൂക്ഷിച്ചവർക്ക് മികച്ച മാനസിക പിന്തുണയാണ് കേരളത്തിലെ ആരോഗ്യ പ്രവർത്തകർ നൽകിയത്. രോഗിയുമായി ബന്ധപ്പെടാൻ ഹോട്ട്ലൈൻ സ്ഥാപിച്ചു. പലവട്ടം കൗൺസലിംഗ് നൽകി ശക്തമായ മാനസിക പിന്തുണ നൽകി. ഈ കൗൺസലിംഗ് 25 ദിവസത്തെ ഐസൊലേഷനിൽ തന്നിൽ മികച്ച മാനസിക ആരോഗ്യം ഉണ്ടാക്കിയെടുക്കാൻ തന്നെ സഹായിച്ചുവെന്ന് കേരളത്തിലെ ആദ്യത്തെ കൊറോണവൈറസ് രോഗി തന്നെ വെളിപ്പെടുത്തിയിരുന്നു.\nരോഗികളെന്ന് സംശയിക്കുന്നവരെയും വിദേശത്ത് നിന്ന് എത്തുന്നവരെയും കണ്ടു പിടിക്കുന്നതിന് ആശാ വർക്കർമാരും കുടുംബശ്രീ പ്രവർത്തകരും വരെ പ്രവർത്തിച്ചു. വൈറസ് ബാധിത പ്രദേശങ്ങളിൽ വിദേശത്ത് നിന്ന് വരുന്നവരുടെ വിവരങ്ങൾ അവർ അധികൃതർക്ക് ലഭ്യമാക്കി. ചെറിയ ലക്ഷണങ്ങൾ ഉള്ളവരെ വീടുകളിൽ ഐസൊലേഷന് വേണ്ടി ബോധവാന്മാരാക്കി. ആരോഗ്യ വകുപ്പിന്റെ ടീമിന്റെ ഒരു ഭാഗമായി തന്നെ അവർ നിശബ്ദ പ്രവർത്തനം നടത്തി.\nഐസൊലേഷനിൽ ഉള്ളവർ വീടുകളിൽ തന്നെ ഉണ്ടെന്ന് ഇവർ ഉറപ്പ് വരുത്തി. ഹെൽത്ത് വർക്കറും പോലീസ് ഉദ്യോഗസ്ഥനും വളണ്ടിയറും അടക്കമുള്ള സംഘം ഹോം ക്വാറന്റൈനിൽ ഉള്ളവരുടെ സ്റ്റാറ്റസുകൾ നിരന്തരം പുതുക്കി കൊണ്ടിരുന്നു.\nരോഗബാധിതരെന്ന് കണ്ടെത്തിയവർ ക്വാറന്റൈൻ ചെയ്തത് രോഗികൾക്ക് അസൗകര്യമോ അപ്രീതിയോ തോന്നാത്ത വിധത്തിലായിരുന്നു. അവർക്കായി മികച്ച സൗകര്യങ്ങൾ ഒരുക്കി കൊടുത്തു. അവർക്കിഷ്ടപ്പെട്ട ഭക്ഷണവും, വൈഫൈയും വരെ നൽകി സന്തോഷവാന്മാരാക്കി.\nമുഖ്യമന്ത്രിയും ആരോഗ്യ മന്ത്രിയും ഉദ്യോഗസ്ഥരും ആവശ്യമായ സമയങ്ങളിൽ കേരളത്തിലെ രോഗത്തിന്റെ അവസ്ഥയും രോഗികളുടെ അവസ്ഥയും നൽകി വരുന്ന ചികിത്സയും എടുക്കേണ്ട മുന്നറിയിപ്പുകളുമെല്ലാം മാധ്യമങ്ങളിലൂടെയും മറ്റും നൽകി ജനങ്ങളെ ബോധവാന്മാരാക്കുകയും അനാവശ്യ ഭീതിയിൽ നിന്ന് മോചിതരാക്കുകയും ചെയ്തു. ആവശ്യമായ സമയത്ത് ആവശ്യമായ വിവരങ്ങൾ നൽകിയത് ഊഹാപോഹങ്ങളും കിംവദന്തികളും പ്രചരിക്കുന്നതിന് തടയിട്ടു.\nരോഗവ്യാപനം തടയുന്നതിനായി സ്‌കൂളുകളും മദ്രസകളും അടച്ചിട്ടതും ഏഴാം ക്ലാസ് വരെയുള്ള കുട്ടികളുടെ പരീക്ഷകൾ ഒഴിവാക്കിയതും കുട്ടികളിലൂടെയുള്ള രോഗവ്യാപനത്തിന് വഴിയൊരുക്കുന്നതിന് തടയിട്ടു.\nആവശ്യവുമായ പരിശോധനകൾ നടത്തിയിട്ടും അയാൾ സംസ്ഥാനങ്ങളിൽ നിന്നും രോഗലക്ഷണങ്ങൾ ഉളവർ കേരളത്തിലേക്ക് കടക്കുന്നത് തടയാനായി തമിഴ്‌നാട്, കർണ്ണാടക അതിർത്തികളിലും അതിർത്തി പ്രദേശങ്ങളിലും വാഹന പരിശോധനകൾ കർശനമാക്കി. ട്രെയിനുകളും പരിശോധിക്കുന്നു. ഒരു പാരാമെഡിക്കൽ സ്റ്റാഫും, ഒരു പോലീസുകാരനും, ഒരു വളണ്ടീയരും അടങ്ങുന്ന സംഘമാണ് പരിശോധനകൾക്ക് നേത്യുത്വം കൊടുക്കുന്നത്.\nരോഗവാഹകരാകാൻ സാധ്യതയുള്ള അതിഥി സംസ്ഥാന തൊഴിലാളികൾക്കിടയിൽ മികച്ച ബോധവൽക്കരണം നടത്തി. ആരോഗ്യ വകുപ്പ് അധികൃതർ ലേബർ ക്യാംപുകൾ സന്ദർശിച്ചു. ആവശ്യമായ മുൻകരുതലുകൾ എടുക്കാനും പരിസരം വൃത്തിയായി സൂക്ഷിക്കാനും രോഗികളെന്ന് സംശയിക്കുന്നവരിൽ നിന്നും രോഗവ്യാപന സാഹചര്യങ്ങളിൽ നിന്നും ഒഴിഞ്ഞു നിൽക്കാനുമുള്ള ബോധവത്കരണം നടത്തി.\nആരോഗ്യ പ്രവർത്തകർക്കൊപ്പം പോലീസ് അധികൃതരും ടീമായി തന്നെ പ്രവർത്തിച്ചു. കൊറോണ സംബന്ധിച്ച വ്യാജ പ്രചാരണങ്ങളെ പോലീസ് തടഞ്ഞു. സമൂഹ മാധ്യമങ്ങളിലൂടെ നിരന്തരം മുന്നറിയിപ്പുകൾ നൽകി. വ്യാജ പ്രചാരണങ്ങൾ നടത്തിയവരെ അറസ്റ്റ് ചെയ്തു. ഇതോടെ കൊറോണ സംബന്ധിച്ച വ്യാജ പ്രചാരണങ്ങൾക്കും കിംവദന്തികൾക്കും ഊഹാപോഹങ്ങൾക്കും കേരളത്തിൽ വലിയ ഒരളവോളം കുറവുണ്ടായി.\nലോകത്തെ മുൾമുനയിൽ നിർത്തുന്ന ഈ മഹാമാരി പലയിടത്തും കനത്ത നാശം വിതച്ച് മുന്നേറുകയാണ്. ഇറാനിലും ഇറ്റലിയിലും തുടങ്ങി ലോകത്തിന്റെ പലയിടത്തും സംഹാര താണ്ഡവമാടുകയാണ് ഈ വൈറസ്. പക്ഷെ കേരളത്തിലെ ജനങ്ങൾക്ക് ആശങ്കയില്ല. അവരുടെ ടീം ഈ നിലയിൽ പ്രവർത്തിക്കുമ്പോൾ കേരളത്തിൽ കൊറോണ വൈറസ് എങ്ങിനെ വാഴാൻ?


സെയിൽ സിങ് മുഖശാസ്ത്രത്തിനുവേണ്ടിയുള്ള ഫോട്ടോകൾ, ചിത്രങ്ങൾ, ഇമേജുകൾ\nഹോം » സെലിബ്രിറ്റിയുടെ ജാതകം » സെയിൽ സിങ് മുഖശാസ്ത്രത്തിനുവേണ്ടിയുള്ള ഫോട്ടോകൾ, ചിത്രങ്ങൾ, ഇമേജുകൾ\nസെയിൽ സിങ് യുടെ ഫോട്ടോ ഗാലറി ലഭ്യമാക്കൂ, സെയിൽ സിങ് ചിത്രങ്ങളും, സെയിൽ സിങ് ഇമേജുകളും സാമുദ്രിക ശാസ്ത്രത്തിനും, മുഖ ശാസ്ത്രത്തിനും, കൈനോട്ടം, ജ്യോതിഷം തുടങ്ങിയ മറ്റ് പ്രവചന രീതികൾക്കും ഉപയോഗപ്രദമാണ്. അസ്‌ട്രോസെജ്.കോം ൽ നിങ്ങൾക്ക് ഒരു സെയിൽ സിങ് യുടെ വിപുലീകരിച്ച ജ്യോതിഷവും, സെയിൽ സിങ് ജാതകവും കാണാൻ കഴിയും. ഇവിടെ സെയിൽ സിങ് യുടെ ചിത്രങ്ങളുടെ വിഭാഗം പതിവായി പുതുക്കാറുണ്ട്.\nസെയിൽ സിങ് 2021 ജാതകം and Astrology


സുസുക്കി ദിവാകരന്! – ഭാഗം 1 – aham | അഹം\n3 thoughts on “സുസുക്കി ദിവാകരന്! – ഭാഗം 1”\nകൊള്ളാം. നല്ല എഴുത്ത്. ശരിയ്ക്കു ചിരിപ്പിച്ചു.\nസുസുക്കി ദിവാകരന്റെ ബാക്കി കൂടി പോരട്ടേ.\nഇവന്, സുസുക്കി ദിവാകരനെ എനിക്ക് നേരിട്ടറിയാം. ഇങ്ങനെ ഒരു കഥ ഉണ്ടാക്കിയതിന് അവന് എന്നെ കൊന്നെയില്ലെങ്കിലേ ഉള്ളൂ…\nഹ ഹ ഹ കലക്കി ട്ടൊ.ബാക്കി പോരട്ടെ.


Parish – Catholic Archdiocesan News Portal\nHome Category News Parish\nമഴക്കെടുതിയിൽ തകർന്ന ഭവനം പുനരുദ്ധരിച്ച് ആഴാകുളം ഇടവക\nഅശരണരായ ഇടവകാംഗങ്ങൾക്ക് സഹായഹസ്തവുമായി ആഴാകുളം ക്രിസ്തുരാജ ദൈവാലയം.ഇടവക ദേവാലയ നേതൃത്വത്തിൽ പുനരിദ്ധരിച്ച് നൽകിയ ഭവനത്തിന്റെ ആശീർവാദകർമ്മം തിരുവനന്തപുരം അതിരൂപത മെത്രാപ്പോലീത്ത നിർവ്വഹിച്ചു. 2021 ഒക്ടോബറിൽ വയോധികയും ഏകയുമായ...\nസുവർണ്ണ ജൂബിലി നിറവിൽ സെന്റ് ആൻഡ്രൂസ് ജ്യോതിനിലയം\nതിരുവനന്തപുരം സെന്റ് ആൻഡ്രൂസ് ജ്യോതിനിലയം സ്കൂൾ അൻപത് വർഷത്തിന്റെ സുവർണ്ണ നിറവിൽ.സെന്റ് ആൻഡ്രൂസിൽ സ്ഥിതി ചെയ്യുന്ന ഈ വിദ്യാലയത്തിനു അൻപത് വർഷത്തെ കളിചിരികളുടെയും പരീക്ഷാ ചൂടുകളുടെയും വിജയ...\nഇത് കുട്ടികളുടെ സിനഡാത്മക കൂട്ടായ്മ: റെവ. ഫാ. വിജിൽ ജോർജ്\nതിരുവനന്തപുരം: വെട്ടുകാട് മാദ്രെ ദേ ദേവൂസ് ദൈവാലയത്തിൽ കുട്ടികൾക്കായി സംഘടിപ്പിച്ച 'ഒറേമൂസ് 2022' (oremus) സമാപിച്ചു. 'ഒറേമൂസ്' (oremus) അഥവ നമ്മുക്ക് പ്രാർത്ഥികാം എന്ന ആശയാടിസ്ഥാനത്തിൽ മൂന്ന്...\nപ്രശസ്ത തീർത്ഥാടനകേന്ദ്രമായ പുതിയതുറ (കൊച്ചെടത്വ ) വിശുദ്ധ നിക്കോളാസ് ദേവാലയത്തിൽ വിശുദ്ധ ഗീവർഗീസിന്റെ തിരുന്നാളിന് ഞായറാഴ്ച്ച വൈകുന്നേരം തിരുവനനന്തപുരം ലത്തീൻ അതിരൂപത മെത്രാൻ ഡോ. തോമസ് ....\nപോങ്ങുംമൂട് സെയിന്റ് മേരീസ് റോമൻ കത്തോലിക്ക ദേവാലയത്തിലെ ഈ വർഷത്തെ അവധിക്കാല വിശ്വാസോത്സവം 2022 മെയ്2തിങ്കളാഴ്ച ആരംഭിച്ചു. വിവിധ കലാ പരിപാടികളോടു കൂടെ നടന്ന...\nസ്വപ്ന സാക്ഷത്കാര സന്തോഷത്തിൽ വികാസ് നഗർ ഇടവക\nശ്രീകാര്യം, വികാസ് നഗർ സെന്റ്. ജോസഫ് ദേവാലയ ആശിർവാദ കർമ്മം മെയ്-1 ഞായറാഴ്ച 3:30 ന് ഇടവക വികാരി ഫാ.റോബിൻസൺ എഫ്. ന്റെ നേതൃത്വത്തിൽ തിരുവനന്തപുരം ലത്തീൻ...\nവെക്കേഷൻ ഫെയ്ത് ഫെസ്റ്റിനു തുടക്കംകുറിച്ച് പുല്ലുവിള സെന്റ് ജേക്കബ് ഫെറോനാ ദേവാലയം\nപുല്ലുവിള സെന്റ്.ജേക്കബ് ഫെറോന ദേവാലയത്തിൽ അവധിക്കാല വിശ്വാസോത്സവത്തിന് തുടക്കം കുറിച്ചു. മതബോധന വിദ്യാർത്ഥികൾക്കായുള്ള വെക്കേഷൻ ഫെയ്ത് ഫെസ്റ്റിവലിന്റെ ഭാഗമായി സംഘടിപ്പിച്ച സൈക്കിൾ വിളംബര റാലി ഇടവക വികാരി...\nമൊബൈൽ ടവർ ശക്തമായ പ്രതിഷേധവുമായി – വേളി ഇടവക\nഅയ്യായിരത്തിലധികം ജനസംഖ്യയുള്ള, പാർവതി പുത്തനാറിനും അറബിക്കടലിനും നടുവിലായി ഒന്നര കിലോമീറ്റർ നീളവും 200 മീറ്ററിൽ താഴെ വീതിയുമുള്ള വലിയവേളി ഗ്രാമത്തിൽ പുതുതായി നിർമ്മിക്കുന്ന മൊബൈൽ ടവറിനെതിരെ ഇക്കഴിഞ്ഞദിവസം...\nറിപ്പോട്ടർ: ജെനിമോൾ ജെ, പൂന്തുറ തിരുവനന്തപുരം: പൂന്തുറ ഇടവകയിലെ യുവജനങ്ങളുടെ നേതൃത്വത്തിൽ അതിരൂപതയിലെ യുവജനങ്ങൾക്കായി 'മെഗാ ഡാൻസ് കോമ്പറ്റിഷൻ' എന്ന ആശയത്തോടെ 'സാന്തോം ഫെസ്റ്റ് 2k22' ൻറെ...\nപുതിയതുറ-കൊച്ചെടത്വാ സെന്റ് നിക്കൊളാസ് തിരുനാൾ ഏപ്രിൽ 29 മുതൽ മേയ് 08 വരെ\nകൊച്ചെടത്വാ എന്നറിയപ്പെടുന്ന പ്രമുഖ തീര്‍ഥാടന കേന്ദ്രമായ പുതിയതുറ സെന്റ് നിക്കൊളാസ് ദേവാലയത്തില് 2022 ഏപ്രിൽ 29 മുതൽ 2022 മേയ് 08 വരെ നടക്കുന്ന വിശുദ്ധ ഗീവര്‍ഗീസ്...


Home / History / കന്യാകുമാരി കൊടുത്ത് വാങ്ങിയതാണോ പാലക്കാട്? ഇതിൽ സത്യമുണ്ടോ?\nAugust 13, 2018\tLeaveacomment 5,458 Views


കൊവിഡ് പ്രതിരോധത്തിലെ ട്രംപ് ഭരണകുടത്തിന്റെ പരാജയത്തിനെതിരെ ആഞ്ഞടിച്ച് ഡെമോക്രാറ്റിക് സ്ഥാനാര്‍ഥി ജോ ബൈഡന് - IBC Live\nPosted By: Editoron: September 30, 2020 In: LATEST, NEWS, POLITICAL, TOP NEWS, WORLD\nവാഷിങ്ടണ്; കൊവിഡ് പ്രതിരോധത്തിലെ ട്രംപ് ഭരണകുടത്തിന്റെ പരാജയത്തിനെതിരെ ആഞ്ഞടിച്ച് ഡെമോക്രാറ്റിക് സ്ഥാനാര്‍ഥി ജോ ബൈഡന്. രാജ്യത്ത് ഏഴ് മില്യണ് ജനങ്ങള് കൊവിഡ് ബാധിതരായിട്ടും രണ്ട് ലക്ഷത്തോളം പേര്‍ക്ക് ജീവഹാനി സംഭവിച്ചിട്ടും രോഗത്തെ പ്രതിരോധിക്കുന്നതിലും കൈകാര്യം ചെയ്യുന്നതിലും ട്രംപിന് യാതൊരു പദ്ധതിയുമില്ലെന്ന് ജോ ബൈഡന് വിമര്‍ശിച്ചു. അമേരിക്കന് പ്രസിഡന്റ് തിരഞ്ഞെടുപ്പിന്റെ ഭാഗമായി നടക്കുന്ന സംവാദത്തിലാണ് ട്രംപിനെതിരെ ബൈഡന് രംഗത്തെത്തിയത്. ഓഹിയോയിലെ ക്ലീവ് ലാന്‍ഡിലെ കേയ്സ് വെസ്റ്റേണ് റിസര്‍വ് യൂണിവേഴ്സിറ്റി ആന്‍ഡ് ക്ലീവ്ലാന്‍ഡ് ക്ലിനിക്കില് ആണ് സംവാദം നടന്ന്.\nട്രംപിന്റെ നുണകള് ആവര്‍ത്തിക്കാനല്ല ഞാന് ഇവിടെ എത്തിയത്. അയാള് ഒരു നുണയനാണെന്ന് എല്ലാവര്‍ക്കും അറിയാം, ട്രംപിനെ കടന്നാക്രമിച്ച് ബൈഡന് പറഞ്ഞു. കൊവിഡ് മൂലം ഒരാളെങ്കിലും മരിക്കാത്ത ഏതെങ്കിലും കുടുംബം രാജ്യത്ത് ഉണ്ടോ? ബൈഡന് ചോദിച്ചു. സംവാദത്തിനിടയില് പ്രതിരോധിക്കാന് ശ്രമിച്ച ട്രംപിനോട് വായടക്കൂവെന്നും ബൈഡന് പറഞ്ഞു.\nഅതേസമയം കൊവിഡില് ചൈനയെ കുറ്റപ്പെടുത്തിയായിരുന്നു ബൈഡന്റെ വിമര്‍ശനങ്ങളെ ട്രംപ് പ്രതിരോധിക്കാന് ശ്രമിച്ചത്. കൊവിഡ് ചൈനയ്ക്ക് പറ്റിയ വീഴ്ചയാണെന്നും ഒരിക്കലും സംഭവിക്കാന് പാടില്ലാത്തത് ആയിരുന്നുവെന്നും ട്രംപ് പറഞ്ഞു. ചൈനയും ഇന്ത്യയും രോഗികളുടെ യഥാര്‍ത്ഥ കണക്ക് പുറത്തുവിടാത്തതാണെന്നും ട്രംപ് പറഞ്ഞു.


മന്ത്രി എ കെ ശശീന്ദ്രന് കൊവിഡ് സ്ഥിരീകരിച്ചു - Pravasishabdam\nHome News Kerala മന്ത്രി എ കെ ശശീന്ദ്രന് കൊവിഡ് സ്ഥിരീകരിച്ചു\nവനംവകുപ്പ് മന്ത്രി എ കെ ശശീന്ദ്രന് കൊവിഡ് സ്ഥിരീകരിച്ചു. കൊവിഡ് ബാധിതനായ വിവരം മന്ത്രി തന്നെയാണ് ഒരു ഫേസ്ബുക്ക് പോസ്റ്റിലൂടെ അറിയിച്ചത്. ഇന്നലെ വൈകുന്നേരം നടത്തിയ പരിശോധനയിലാണ് മന്ത്രിക്ക് രോഗമുള്ളതായി കണ്ടത്തിയത്. അദ്ദേഹ൦ കോഴിക്കോട് മെഡിക്കല് കോളജ് ആശുപത്രിയില് ചികിത്സയിലാണിപ്പോൾ. മന്ത്രിയുടെ ആരോഗ്യനില തൃപ്തികരമാണെന്നും നിരീക്ഷണത്തില് തുടരുകയാണെന്നും ആശുപത്രി അധികൃതര് അറിയിച്ചു. മന്ത്രി പങ്കെടുക്കാനിരുന്ന പൊതു പരിപാടികള് റദ്ദാക്കിയതായും അദ്ദേഹവുമായി സമ്പര്‍ക്കത്തില് വന്നവര് ജാഗ്രത പാലിക്കണമെന്നും മന്ത്രിയുടെ ഓഫിസ് വ്യക്തമാക്കി.\nഎ കെ ശശീന്ദ്രന്റെ ഫേസ്ബുക്ക് പോസ്റ്റ് വായിക്കാം\nഇന്ന് (23.01.2022) വൈകുന്നേരം നടത്തിയ പരിശോധനയില് എനിക്ക് കോവിഡ് സ്ഥിരീകരിച്ചതിനാല് കോഴിക്കോട് മെഡിക്കല് കോളേജ് ആശുപത്രിയില് ചികില്‍സയിലാണ്. കാര്യമായ ആരോഗ്യപ്രശ്‌നങ്ങളൊന്നുമില്ല. വരും ദിവസങ്ങളിലുള്ള പൊതുപരിപാടികളെല്ലാം റദ്ദാക്കിയിട്ടുണ്ട്. സമ്പര്‍ക്കത്തില് വന്നവര് ജാഗ്രത പാലിക്കണം.\nPrevious articleരണ്ടാം ദിവസമായ ഇന്നും ദിലീപിനെ ചോദ്യം ചെയ്യും; നടിയെ ആക്രമിച്ച കേസിൽ വിചാരണ നീട്ടണമെന്ന സർക്കാരിൻറെ ഹർജി ഇന്ന് സുപ്രീംകോടതി പരിഗണിക്കും\nNext articleരാജ്യത്ത് 24 മണിക്കൂറിനിടെ 3,06,064 പേർക്ക് കൊവിഡ് സ്ഥിരീകരിച്ചു


റഫാൽ സിഎജി റിപ്പോർട്ടിന് രാഷ്ട്രപതിയുടെ അംഗീകാരം, ഇന്ന് പാർലമെന്റിൽ | Rafale Deal | CAG Report | Manorama News\nറഫാൽ: സിഎജി റിപ്പോർട്ടിന് രാഷ്ട്രപതിയുടെ അംഗീകാരം, ഇന്ന് പാർലമെന്റിൽ\nമനോരമ ലേഖകൻ February 12, 2019 10:46 AM IST\nന്യൂഡൽഹി∙ റഫാൽ യുദ്ധവിമാന ഇടപാടിനെക്കുറിച്ചു കംപ്‌ട്രോളര് ആൻഡ് ഓഡിറ്റർ (സിഎജി) തയാറാക്കിയ റിപ്പോർട്ടിന് രാഷ്ട്രപതി റാം നാഥ് കോവിന്ദിന്റെ അംഗീകാരം. വിലയുടെ വിശദാംശങ്ങൾ ഒഴിവാക്കിയ റിപ്പോർട്ട് ഇന്ന് സഭയിൽ സമർപ്പിച്ചേക്കും.\nയുപിഎ, എൻഡിഎ സർക്കാരുകളുടെ കാലത്തു പൂർത്തിയാക്കിയ നടപടിക്രമങ്ങൾ വിശദീകരിക്കുന്ന റിപ്പോർട്ട് വിമാനത്തിന്റെ വിലയെക്കുറിച്ചു ചർച്ച ചെയ്യുന്നില്ല. അനിൽ അംബാനിയുടെ റിലയൻസ് ഗ്രൂപ്പിന് അനുബന്ധ നിർമാണക്കരാർ (ഓഫ്സെറ്റ്) ലഭിച്ചതിനെക്കുറിച്ചും പരാമർശമില്ല.\nറഫാൽ: രാജീവ് മെഹ്റിഷിക്കെതിരെ കോൺഗ്രസ്; അനുബന്ധക്കരാർ സിഎജി പരിശോധിച്ചില്ല


ഗള്‍ഫിനെ ഇനിയും പ്രകോപിപ്പിക്കരുത് - ഷാജഹാന് മാടമ്പാട്ട് | TrueCopy Think\n"ജോലി പോവാനോ ജയിലില് പോകാനോ ഉള്ള സാധ്യതയെ പ്രവാസി സംഘപരിവാറുകാർ ഇപ്പോള് ഭയപ്പെടുന്നുണ്ട്. എന്തുകൊണ്ടാണ് ഗള്‍ഫില് ഇന്ത്യാ വിരുദ്ധ വികാരം പടരുന്നത് മോദി സര്‍ക്കാറിനെ ഭയപ്പെടുത്തുന്നത്? ലോകത്ത് മുഴുവന് വിശിഷ്യാ പശ്ചാത്യമാധ്യമങ്ങളില്, കടുത്തവിമര്‍ശനങ്ങള് വന്നപ്പോഴും കൂസാത്തവര് എന്തുകൊണ്ടാണ് ഗള്‍ഫിലെ പ്രതികരണങ്ങളെ പേടിക്കുന്നത്?"\n24 Apr 2020, 03:36 PM\nഗള്‍ഫ് പ്രായേണ രാഷ്ട്രീയ നിരപേക്ഷമായ ഒരു മേഖലയാണ്. രാജഭരണ പ്രദേശങ്ങളായതിനാല് പൊതുവെ ജനക്ഷേമവിഷയങ്ങളും സാമ്പത്തിക കാര്യങ്ങളുമാണ് ഗള്‍ഫ് പൗരന്മാരുടെ മുഖ്യചര്‍ച്ചാ വിഷയങ്ങളാകാറുള്ളത്. അന്തര്‍ദേശീയ രാഷ്ട്രീയവും അമേരിക്കന് നയങ്ങളും ചില പ്രത്യേക സാഹചര്യങ്ങളില് പൊതുചര്‍ച്ചകള്‍ക്ക് വിഷയീഭവിക്കാറുണ്ട്. ഏതെങ്കിലുമൊരു രാജ്യത്തെ ആന്തരിക രാഷ്ട്രീയം ഗള്‍ഫ് പൗരന്മാര് വ്യാപകമായി ചര്‍ച്ച ചെയ്യുന്നത് അപൂര്‍വ്വമായേ കണ്ടിട്ടുള്ളൂ.\nഈ പ്രവണതയ്ക്ക് ഇപ്പോള് ചെറിയൊരു മാറ്റം വന്നിട്ടുണ്ട്. അതിന് കാരണമായത് അമിതാവേശം ബാധിച്ച, സംഘപരിവാരമനോഭാവമുള്ള ചില പ്രവാസി ഇന്ത്യക്കാരാണെന്നത് രസകരമായ ഒരു സംഗതിയാണ്. മോദി പലവട്ടം ഗള്‍ഫ് സന്ദര്‍ശനം നടത്തിയപ്പോളോ യു.എ.ഇ നേതാക്കളടക്കം ഗള്‍ഫ് ഭരണാധിപര് ഇന്ത്യ സന്ദര്‍ശിച്ചപ്പോളോ ഒന്നും ഇന്ത്യയുടെ ആന്തരിക രാഷ്ട്രീയമോ മോദിയുടെ വര്‍ഗ്ഗീയ രാഷ്ട്രീയമോ സാധാരണ അറബികളുടെ ശ്രദ്ധയില് വന്നിരുന്നില്ല. മോദി യു.എ.ഇയില് വമ്പിച്ച സ്വീകരണമേറ്റുവാങ്ങുമ്പോഴുള്ള എന്റെ നിര്‍വികാരത പല യു.എ.ഇ സുഹൃത്തുക്കളെയും അമ്പരപ്പിച്ചിട്ടുണ്ട്. "നിങ്ങളുടെ സമുന്നതനായ നേതാവിനെ ഞങ്ങള് സാവേശം ആദരിക്കുന്നു. പക്ഷേ നിങ്ങളുടെ മുഖത്ത് ഒരു സന്തോഷവുമില്ലല്ലോ!' ജര്‍മ്മനിയിലെ ജൂതന് ഹിറ്റ്‌ലറുടെ ഉയര്‍ച്ചയില് അഭിമാനമല്ല ഭീതിയാണ് തോന്നിയിരുന്നതെന്ന് എങ്ങനെ പറഞ്ഞ് മനസ്സിലാക്കാന്?!\nഗള്‍ഫ് രാജ്യങ്ങളിലെ പൗരന്മാര് ഇന്ത്യയുടെ സമകാലിക മഹത്വം മനസ്സിലാക്കാനിടയാക്കിയ പ്രധാന സംഗതി ഗള്‍ഫില് ജീവിക്കുന്ന ചില സംഘപരിവാറുകാരുടെ സോഷ്യല് മീഡിയ പോസ്റ്റുകളാണ്. അതോടൊപ്പം താരതമ്യേന ഉന്നതോദ്യോഗങ്ങളിലിരിക്കുന്ന ചില സംഘപരിവാറുകാരുടെ തനിനിറം പുറത്തുവന്ന ചില സംഭവങ്ങളുമുണ്ടായി. ജോലിക്കപേക്ഷ അയച്ച ഒരു ഇന്ത്യന് മുസ്‌ലിം യുവാവിന് ദുബായിലെ ഒരു കമ്പനിയുടെ എച്ച്.ആര് വകുപ്പിന്റെ തലവനായ സംഘപരിവാറുകാരന് മറുപടി അയച്ചത് "തനിക്ക് പാക്കിസ്താനില് പോയിക്കൂടേ?' എന്നായിരുന്നു. ഇങ്ങനെയുള്ള ചില സംഭവങ്ങള് "ഗള്‍ഫ് ന്യൂസ്' പോലുള്ള പത്രങ്ങള് വാര്‍ത്തയാക്കുകയും ചെയ്തു. ഇവയൊന്നും പക്ഷേ ഗള്‍ഫ് സ്വദേശികളുടെ ശ്രദ്ധയില് അധികം പെട്ടിരുന്നില്ല.\nജോലിക്കപേക്ഷ അയച്ച ഒരു ഇന്ത്യന് മുസ്‌ലിം യുവാവിന് ദുബായിലെ ഒരു കമ്പനിയുടെ എച്ച്.ആര് വകുപ്പിന്റെ തലവനായ സംഘപരിവാറുകാരന് മറുപടി അയച്ചത് "തനിക്ക് പാക്കിസ്താനില് പോയിക്കൂടേ?' എന്നായിരുന്നു.\nഅതിനിടയിലാണ് ഇന്ത്യയില് കൊറോണ വൈറസും വര്‍ഗ്ഗീയ വൈറസും തമ്മിലുള്ള മത്സരയോട്ടം തുടങ്ങുന്നത്. കൊറോണയെ ഇസ്‌ലാമിലേക്ക് മാര്‍ക്കം കൂട്ടിയതിന്റെ അനുരണനങ്ങള് ഗള്‍ഫിലുള്ള സംഘപ്രവാസികളിലും പ്രത്യക്ഷപ്പെടാന് തുടങ്ങി. കൊറോണയെ ഉപയോഗിച്ച് മുസ്‌ലിം വിരോധം വര്‍ധിപ്പിക്കാനുള്ള വ്യാജ രാജ്യസ്‌നേഹികളുടെ തത്രപ്പാട് കണ്ട ഗള്‍ഫിലെ സംഘപരിവാറുകാരും "അണ്ണാറക്കണ്ണനും തന്നാലായതെ'ന്ന മട്ടില് സോഷ്യല് മീഡിയയില് വിഷവ്യാപനം നടത്തുകയും അത് അവിടുത്തെ പത്രങ്ങള് വെണ്ടക്ക നിരത്തുകയും ചെയ്തു. വലിയ ജോലിത്തിരക്കൊന്നുമില്ലാതെ എല്ലാവരും വീട്ടിലിരിക്കുന്ന കൊറോണക്കാലമായത് കൊണ്ടാവണം ഇത് പലരുടേയും ശ്രദ്ധയാകര്‍ഷിച്ചു.\nവിഷം വമിപ്പിക്കാനിറങ്ങിത്തിരിച്ച ഗള്‍ഫ് സംഘപരിവാറുകാരില് പലര്‍ക്കും ജോലി പോകുകയും ചിലര്‍ക്കെതിരെ നിയമനടപടികള് ഉണ്ടാവുകയും ചെയ്തപ്പോള് പ്രവാസി സംഘപരിവാറുകാരോട് ഐക്യദാര്‍ഢ്യവുമായി വാസി സംഘപരിവാറുകാരുടെ ട്രോള് കൂട്ടങ്ങള് രംഗത്തിറങ്ങി. ഇസ്‌ലാമിനേയും മുസ്‌ലീംകളേയും കൂടാതെ അറബികളേയും അറബ് ഗള്‍ഫ് നാടുകളേയും കൂടി ചീത്തപറയാന് തുടങ്ങി സംഘട്രോളുകള്. യു.എ.ഇയെ സാമ്പത്തികമായി ബഹിഷ്‌കരിക്കാനുള്ള ട്വിറ്ററാഹ്വാനങ്ങള് വരെ ഉണ്ടായി.\nഗള്‍ഫിലിരുന്ന് മുസ്‌ലിം വിരുദ്ധ വിഷം വമിച്ചിരുന്ന പല സോഷ്യല്‍മീഡിയ അക്കൗണ്ടുകളിലും ഒരല്പം ജാഗ്രതയും മര്യാദയും ഇപ്പോള് ദൃശ്യമാകുന്നുണ്ട്. ജോലി പോവാനോ ജയിലില് പോകാനോ ഉള്ള സാധ്യതയെ പ്രവാസി സംഘപരിവാറുകാർ ഇപ്പോള് ഭയപ്പെടുന്നുണ്ട്.\nവാസി സംഘപരിവാറുകാരുടെ ആവേശപ്പുറപ്പാടില് രോമാഞ്ചകഞ്ചുകമണിഞ്ഞ ചില പ്രവാസി സംഘപരിവാറുകാർ തലമറന്നെണ്ണ തേയ്ക്കാന് തുടങ്ങിയതോടെയാണ് കാര്യങ്ങള് പിടിവിട്ടത്. ഗള്‍ഫ്, രാജ്യങ്ങള് കെട്ടിപ്പടുത്തത് തന്നെ ഹിന്ദുക്കളാണെന്ന മട്ടിലുള്ള ഗീര്‍വ്വാണം നടത്തിയാണ് ഒരു സംഘപരിവാർ വിദ്വാന് ആത്മത്യാഗം നടത്തിയത്! ദുബായില് വര്‍ഷങ്ങളോളം ബിസിനസ്സ് നടത്തി സമ്പാദിച്ച പണവും മോദിയുടെ സൂപ്പര്‍മാന് പരിവേഷത്തിലുള്ള അമിതമായ വിശ്വാസവുമായിരിക്കണം കക്ഷിയെ ദുബായിലിരുന്നുകൊണ്ട് തന്നെ അത്തരമൊരു ഗീര്‍വ്വാണം നടത്താന് പ്രേരിപ്പിച്ചത്. അറിയാന് കഴിഞ്ഞിടത്തോളം പുള്ളിയുടെ കാര്യത്തില് തീരുമാനമായിക്കഴിഞ്ഞിട്ടുണ്ട്.\nകാര്യങ്ങള് ഇത്രത്തോളമായപ്പോഴാണ് പ്രമുഖരായ ചില അറബ് വ്യക്തിത്വങ്ങള് പരസ്യമായി രംഗത്ത് വന്നത്. ഷാര്‍ജ രാജകുടുംബാംഗമായ ശൈഖ ഹിന്ദ് അല്‍ഖാസിമിയായിരുന്നു അവരില് ഏറ്റവും പ്രമുഖ. താനിത്രകാലവും സ്‌നേഹിക്കുകയും അറിയുകയും ചെയ്ത ഇന്ത്യ എങ്ങനെയാണ് വംശീയ വിദ്വേഷത്തിന്റേയും മതവെറിയുടേയും കേന്ദ്രമായി മാറിയതെന്ന് അവര് അത്ഭുതം കൂറി. കുവൈറ്റിലും സൗദിയിലുമൊക്കെയുള്ള മറ്റു ചിലരും സമാനപ്രതികരണങ്ങളുമായി വന്നതോടെ വിഷയം മാധ്യമങ്ങളില് ചര്‍ച്ചയായി. ചില പത്രങ്ങള് ശക്തമായ പത്രാധിപക്കുറിപ്പുകള് പ്രസിദ്ധീകരിച്ചു. ഇതൊരു തലവേദനയായി മാറുന്നത് തിരിച്ചറിഞ്ഞ ഇന്ത്യന് ഗവണ്‍മെന്റും ഗള്‍ഫ് രാജ്യങ്ങളിലെ ഇന്ത്യന് എംബസികളും "ഡാമേജ് കണ്‍ട്രോളി'നുള്ള പ്രയത്‌നം ആരംഭിച്ചു. കൊറോണയ്ക്ക് മതത്തിന്റെ പേരില് വിവേചനം നടത്താനറിയില്ലെന്നും വൈറസിനെ ഒറ്റക്കെട്ടായി നേരിടണമെന്നുമൊക്കെപ്പറഞ്ഞ് പ്രധാനമന്ത്രി നരേന്ദ്രമോദി 'ലിങ്ക്ഡ് ഇന്നി'ല് പ്രസ്താവനയിറക്കുന്നത് ഈ സാഹചര്യത്തിലാണ്. പ്രധാനമന്ത്രിയുടെ പ്രസ്താവനയുടെ ബലത്തില് സമാനവികാര പ്രകടനങ്ങളുമായി ഇന്ത്യന് സ്ഥാനപതിമാരും രംഗത്തെത്തി. ഗള്‍ഫിലിരുന്ന് മുസ്‌ലിം വിരുദ്ധ വിഷം വമിച്ചിരുന്ന പല സോഷ്യല്‍മീഡിയ അക്കൗണ്ടുകളിലും ഒരല്പം ജാഗ്രതയും മര്യാദയും ഇപ്പോള് ദൃശ്യമാകുന്നുണ്ട്. ജോലി പോവാനോ ജയിലില് പോകാനോ ഉള്ള സാധ്യതയെ പ്രവാസി സംഘപരിവാറുകാർ ഇപ്പോള് ഭയപ്പെടുന്നുണ്ട്.\nഎന്തുകൊണ്ടാണ് ഗള്‍ഫില് ഇന്ത്യാ വിരുദ്ധ വികാരം പടരുന്നത് മോദി സര്‍ക്കാറിനെ ഭയപ്പെടുത്തുന്നത്? ലോകത്ത് മുഴുവന് വിശിഷ്യാ പശ്ചാത്യമാധ്യമങ്ങളില്, കടുത്തവിമര്‍ശനങ്ങള് വന്നപ്പോഴും കൂസാത്തവര് എന്തുകൊണ്ടാണ് ഗള്‍ഫിലെ പ്രതികരണങ്ങളെ പേടിക്കുന്നത്? ഊര്‍ജ്ജ സുരക്ഷയും സാമ്പത്തിക സഹകരണവുമായി ബന്ധപ്പെട്ട ഉത്കണ്ഠകളാണിതിന്റെ പ്രധാനകാരണം. ലക്ഷക്കണക്കിന് ഇന്ത്യക്കാരുടെ ജോലിയേയും ബിസിനസ്സുകളേയും ഇത് ബാധിക്കാമെന്ന ആശങ്ക തീര്‍ച്ചയായും മറ്റൊരു പ്രധാന ഘടകമാണ്. അവയേക്കാളേറെ പ്രധാനം ഇന്ത്യാവിരുദ്ധവികാരം ഗള്‍ഫില് ശക്തിപ്പെട്ടാല് അതിന്റെ പ്രാഥമിക ഗുണഭോക്താവ് പാക്കിസ്താനായിരിക്കുമെന്ന തിരിച്ചറിവാണ്. പാക്കിസ്താന്റെ ഇന്ത്യാവിരുദ്ധ പ്രവര്‍ത്തനങ്ങളെ പരസ്യമായും രഹസ്യമായും നിരുത്സാഹപ്പെടുത്തുന്ന സമീപനമാണ് ഗള്‍ഫ് രാജ്യങ്ങള് സ്വീകരിച്ചു വന്നിട്ടുള്ളത്. മാത്രവുമല്ല, അറിബികള്‍ക്ക് ഇന്ത്യക്കാരേയാണ് പാക്കിസ്താനികളേക്കാള് കൂടുതല് ഇഷ്ടവും വിശ്വാസവും. ഗള്‍ഫിലെ വെള്ളം കലങ്ങിയാല് മീന്‍പിടിക്കാന് പാക്കിസ്താന് സര്‍വ്വസന്നാഹങ്ങളോടെ തുനിഞ്ഞിറങ്ങുമെന്ന് തിരിച്ചറിയാന് വലിയ ബുദ്ധിയൊന്നും ആവശ്യമില്ല. അതാണ് ഏതാനും അറബ് പ്രമുഖരുടെ സോഷ്യല് മീഡിയാ പോസ്റ്റുകള് വന്നപ്പോഴേക്ക് മതസൗഹാര്‍ദ്ദ പ്രസ്താവനയിറക്കാന് മോദിയെ പ്രേരിപ്പിച്ച പ്രധാന സംഗതി.\n27 Apr 2020, 11:38 AM\nEvaluatory thoughts with objectivity. Excellent!\n26 Apr 2020, 04:11 PM\nSudheer A M\n25 Apr 2020, 01:51 PM\n25 Apr 2020, 01:29 PM\nModi's statement .. it came in twitter, right ?\n24 Apr 2020, 09:03 PM\nപുതിയതായി വന്ന വാർത്ത ഇന്ത്യൻ ഇസ്ലാമോഫോബിയ പാകിസ്ഥാൻ സൃഷ്ടിയാണന്നെണല്ലോ.... !


യുഎസ് തെരഞ്ഞെടുപ്പിൽ റഷ്യ–-ചൈന ‘യുദ്ധം’ | World | Deshabhimani | Monday Aug 10, 2020\nഅമേരിക്കൻ പ്രസിഡന്റ് തെരഞ്ഞെടുപ്പിൽ ഇത്തവണ ആര് ജയിക്കും? റഷ്യയോ ചൈനയോ? പ്രസിഡന്റ് ഡോണൾഡ് ട്രംപ് വീണ്ടും തെരഞ്ഞെടുക്കപ്പെട്ടാൽ അത് റഷ്യയുടെ വിജയം ആയിരിക്കും എന്നാണ് അമേരിക്കൻ രഹസ്യാന്വേഷണ വിഭാഗം നൽകുന്ന സൂചന. ഡെമോക്രാറ്റിക് പാർടിക്കാരനായ മുൻ വൈസ് പ്രസിഡന്റ് ജോ ബൈഡൻ ജയിച്ചാൽ ചൈനയിലും ആഹ്ലാദമുയരും. ആശയക്കുഴപ്പം മൂർച്ഛിപ്പിക്കാൻ ഇറാനും രംഗത്തുണ്ടെന്നാണ് അമേരിക്കൻ ചാരന്മാർ നൽകുന്ന വിവരം.\nഅമേരിക്കയുടെ നാഷണൽ കൗണ്ടർ ഇന്റലിജൻസ് ആൻഡ് സെക്യൂരിറ്റി സെന്റർ ഡയറക്ടർ വില്യം ഇവാനിന കഴിഞ്ഞദിവസം പുറത്തിറക്കിയ പ്രസ്‌താവനയിൽ റഷ്യയുടെ കളികളാണ് എടുത്തുപറയുന്നത്. ചൈന പ്രകടമായി രംഗത്തുള്ളതിന്റെ തെളിവുകൾ ഇല്ലെങ്കിലും ട്രംപ് തോൽക്കണം എന്ന് അവർ ആഗ്രഹിക്കുന്നതായി ഇവാനിന കരുതുന്നു.\nജോ ബൈഡനെ മോശക്കാരനാക്കാൻ റഷ്യ പല മാർഗങ്ങളും സ്വീകരിക്കുന്നതായി ഇവാനിന പറഞ്ഞു. ബൈഡൻ ഒബാമയുടെ വൈസ് പ്രസിഡന്റായിരുന്നപ്പോൾ റഷ്യ ഉയർത്തിവന്ന വിമർശനങ്ങളുടെ തുടർച്ചയിലാണ് ഇത്. ബൈഡനെതിരെ ഉക്രെയ്‌നിലെ റഷ്യൻ അനുകൂലിയായ രാഷ്‌ട്രീയക്കാരൻ ആന്ദ്രി ദെർക്കാച്ച് അഴിമതി ആരോപണങ്ങൾ പ്രചരിപ്പിക്കുന്നതായി കണ്ടെത്തിയിട്ടുണ്ട്.\nട്രംപിന്റെ സ്വകാര്യ അഭിഭാഷകനായ റൂഡി ജൂലിയാനിയുമായി ദെർക്കാച്ച് നിരന്തരം കൂടിക്കാഴ്‌ച നടത്തിയത് പുറത്തായിട്ടുണ്ട്. റഷ്യൻ ടെലിവിഷൻ ചാനലുകളിലൂടെയും സാമൂഹ്യ മാധ്യമങ്ങളിലൂടെയും ട്രംപിനെ ഉയർത്തിക്കാട്ടാനുള്ള പ്രചാരണങ്ങളുമുണ്ടെന്ന് ഇവാനിന പറയുന്നു.ട്രംപ് നിയമിച്ച ഉദ്യോഗസ്ഥനാണ് ഇവാനിന. ഇവാനിനയുടെ പ്രസ്‌താവനയിൽ ചൈനയുടെ പേരാണ് ആദ്യം പറയുന്നതെങ്കിലും അവരുടെ പ്രത്യക്ഷ ഇടപെടലുകൾക്ക് തെളിവ് ഇല്ല. എന്നാൽ, നയരൂപീകരണത്തിൽ ഇടപെടാവുന്ന തരത്തിൽ തെരഞ്ഞെടുപ്പിനുമുമ്പ് അമേരിക്കയിൽ സ്വാധീനം വർധിപ്പിക്കാൻ ചൈന ശ്രമിക്കുന്നതായി പറയുന്നു.\nരഹസ്യാന്വേഷണ ഉദ്യോഗസ്ഥർ വിവരങ്ങൾ മറച്ചുവയ്‌ക്കുന്നതായി യുഎസ് പ്രതിനിധിസഭാ സ്‌പീക്കർ നാൻസി പെലോസിയടക്കം ഡെമോക്രാറ്റിക് പാർടി നേതാക്കൾ ആരോപണം ഉന്നയിച്ചതിന് പിന്നാലെയാണ് ഇവാനിനയുടെ വെളിപ്പെടുത്തൽ.\nറഷ്യയെ സംബന്ധിച്ച കണ്ടെത്തലുകൾ തള്ളിയ ട്രംപ് താൻ തോൽക്കാനാണ് റഷ്യ ആഗ്രഹിക്കുന്നതെന്ന് അവകാശപ്പെട്ടു.കഴിഞ്ഞ തെരഞ്ഞെടുപ്പിൽ ഹിലരി ക്ലിന്റനെതിരെ റഷ്യ നടത്തിയ ഇടപെടലാണ് ട്രംപിനെ വിജയിപ്പിച്ചത് എന്ന വിശ്വാസം ശക്തമാണ്. ഇത് അന്വേഷിച്ച മുള്ളർ കമീഷനും റഷ്യൻ ഇടപെടൽ ശരിവച്ചെങ്കിലും ട്രംപിന്റെ പ്രചാരണവിഭാഗത്തിന് അതിൽ പങ്കുണ്ടായിരുന്നതായി സ്ഥാപിക്കാൻ കഴിഞ്ഞില്ല.\nയുദ്ധത്തിൽ പങ്കെടുത്ത സൈനികരെ ട്രംപ് അപമാനിച്ചെന്ന്\nഅമേരിക്കയെ വൻ ഉൽപ്പാദന ശക്തിയാക്കും: ട്രംപ്


Woman slept in the plane alone after cabine crew left her,shares experience | ഞാന് പരിഭ്രാന്തയായി, ശ്വസിക്കാന് ശ്രമിച്ചു; വിമാനത്തില് ''ഉറങ്ങിപ്പോയ''അനുഭവം പങ്കുവെച്ച് യുവതി - Malayalam Oneindia\nUpdated: Mon, Jun 24, 2019, 15:30 [IST]\nമോണ്‍ട്രിയല്: എയര്‍കാനഡ വിമാനത്തില് ടേക്ക് ഓഫിന് ശേഷവും ഉറങ്ങിപ്പോയ സംഭവം പങ്കുവെച്ച് യുവതി. ഈ മാസം ആദ്യമാണ് സംഭവം. വിമാനം ലാന്‍ഡ് ചെയ്ത ശേഷവും താന് ഉറക്കമുണര്‍ന്നില്ലെന്നും എണീറ്റപ്പോള് കണ്ടത് ഇരുട്ടാണെന്നും ഇതോടെ താന് ഭയന്ന് പോയെന്നും യുവതി പറയുന്നു.\nടിഫാനി ആദംസ് എന്ന യുവതിയുടെ അനുഭവം ഒരു സുഹൃത്താണ് എയര് കാനഡയുടെ ഫേസ്ബുക്ക് പേജില് പോസ്റ്റ് ചെയ്തത്. പോസ്റ്റിന് പ്രതികരണവുമായും സംഭവത്തില് എയര്‍ലൈനിന്റെ വിശദീകരണവും ആവശ്യപ്പെട്ട് നിരവധി പേര് രംഗത്തെത്തി.\nക്യൂബെക്കില് നിന്നും ടൊറന്റോ പിയഴ്‌സണ് അന്താരാഷ്ട്ര വിമാനത്താവളത്തിലേക്കായിരുന്നു ആദംസ് യാത്ര ചെയ്തത്. ഒരു സീറ്റ് മുഴുവന് തനിക്ക് ലഭിച്ചതിനാല് യുവതി നല്ല ഉറക്കത്തിലായി. ഉറക്കമുണരുമ്പോള് ഇരുട്ട് മാത്രമാണ്, വിമാനത്തില് ആരുമില്ല. വിമാനം ലാന്റ് ചെയ്തതും യാത്രക്കാര് ഇറങ്ങിയതൊന്നും യുവതി അറിഞ്ഞില്ല. മാത്രമല്ല ആരും വിളിച്ചതുമില്ല.\nതാന് ഒരു മോശം സ്വപ്‌നം കാണുകയാണെന്നാണ് വിചാരിച്ചതെന്നും ഇങ്ങനെയൊരു സാഹചര്യം ഒരിക്കലുമുണ്ടാകുമെന്ന് പ്രതീക്ഷിച്ചില്ലെന്നും യുവതി പറയുന്നു. ഒരു സുഹൃത്തിനെ ഫോണില് ബന്ധപ്പെടാന് ശ്രമിച്ചെങ്കിലും ബാറ്ററി ലോ ആയതിനാല് ഡിസ്‌കണക്ട് ചെയ്യപ്പെട്ടു.\nവിമാനത്തിലെ എല്ലാ യുഎസ്ബി പോര്‍ട്ടുകളിലേക്കും പ്ലഗ് ഇന് ചെയ്ത് ഫോണ് ചാര്‍ജ് ചെയ്യാന് ശ്രമിച്ചെങ്കിലും സാധിച്ചില്ലെന്നും ഇതോടെ തന്റെ ശ്വാസം നിലക്കുന്നത് പോലെ അനുഭവപ്പെട്ടതായും യുവതി കൂട്ടിച്ചേര്‍ത്തു. പക്ഷേ വിമാനത്തിലെ വൈദ്യുതി ഓഫായതിനാല് അത് ഫലമില്ലെന്ന് തെളിഞ്ഞു.\nകോക്ക്പിറ്റില് ഒരു ടോര്‍ച്ച് കണ്ടെത്തിയ ശേഷം, വാതിലുകളിലൊന്ന് തുറക്കാന് സാധിച്ചു. പക്ഷേ വിമാനത്തില് നിന്ന് ഇറങ്ങാന് 50 അടി ചാടേണ്ടി വന്നു. പിന്നീട് ഒരു ലഗേജ് കാര്‍ട്ട് ഡ്രൈവറുടെ ശ്രദ്ധ ആകര്‍ഷിക്കാന് അവള് ടോര്‍ച്ച് ഉപയോഗിച്ചു, വിമാനത്തിന്റെ തുറന്ന വാതില്‍ക്കല് നിന്ന് കാലുകളുമായി തൂങ്ങിനില്‍ക്കുന്ന ആദംസിനടുത്ത് അവര് എത്തി.\nഅതേസമയം സംഭവത്തില് എയര് കാനഡ മാപ്പ് പറഞ്ഞു, സംഭവത്തില് അന്വേഷണം നടക്കുകയാണെന്നും അതിനാല് കൂടുതല് വിവരങ്ങള് പുറത്തു വിടാനാകില്ലെന്നും എയര് കാനഡ അറിയിച്ചു. എന്നാല് പിന്നീടുള്ള ദിവസങ്ങളില് തനിക്ക് ഉറക്കം നഷ്ടപ്പെട്ടതായും ദുസ്വപ്‌നങ്ങളുമായി മല്ലിടുകയാണെന്നും യുവതി പറയുന്നു.\nflight woman canada വിമാനം യുവതി കാനഡ\nWoman slept in the plane alone after cabine crew left her,shares experience


‘അദാനി ഗ്രൂപ്പിനായി പ്രധാനമന്ത്രി ഇടപെട്ടത് ഇഡി അന്വേഷിക്കാത്തത് എന്തുകൊണ്ട്?’ കേന്ദ്രത്തോട് ചോദ്യങ്ങളുമായി കോണ്‍ഗ്രസ് – Jaihind TV\n‘അദാനി ഗ്രൂപ്പിനായി പ്രധാനമന്ത്രി ഇടപെട്ടത് ഇഡി അന്വേഷിക്കാത്തത് എന്തുകൊണ്ട്?’ കേന്ദ്രത്തോട് ചോദ്യങ്ങളുമായി കോണ്‍ഗ്രസ്\nന്യൂഡല്‍ഹി: പ്രധാനമന്ത്രി നരേന്ദ്ര മോദിക്കെതിരെ അഴിമതി ആരോപണവുമായി കോൺഗ്രസ്. അദാനി ഗ്രൂപ്പിന് ശ്രീലങ്കയിൽ വിൻഡ് മില്ല് സ്ഥാപിക്കാൻ പ്രധാനമന്ത്രി സമ്മർദ്ദം ചെലുത്തിയതിനെ കുറിച്ച് ഇഡി അന്വേഷിക്കാത്തത് എന്തുകൊണ്ടെന്ന് കോൺഗ്രസ് വക്താവ് ഗൗരവ് വല്ലഭ് ചോദിച്ചു. പല ഇടപാടുകളിലും മോദി സെയിൽസ് ഏജന്‍റായി പ്രവർത്തിക്കുന്നുവെന്നും അദ്ദേഹം വിമർശിച്ചു.\nമൂന്ന് ചോദ്യങ്ങള്‍ക്ക് ബിജെപി ഭരിക്കുന്ന കേന്ദ്ര സര്‍ക്കാര് മറുപടി പറയണമെന്ന് കോണ്‍ഗ്രസ് ആവശ്യപ്പെട്ടു.\n”1. ഒരു സ്വകാര്യ ബിസിനസ് ഗ്രൂപ്പിന് വേണ്ടി പ്രധാനമന്ത്രി നരേന്ദ്ര മോദി വിദേശത്ത് ഇടപെടല് നടത്തി. ഇത് അന്വേഷിക്കപ്പെടേണ്ട ഒരു അഴിമതിയല്ലേ? 2. ഇത്ര വലിയ ഒരു ആരോപണം ഉയര്‍ന്ന സാഹചര്യത്തില് അദാനി ഗ്രൂപ്പില് നിന്ന് ആരെയെങ്കിലും അന്വേഷണത്തിന് വിളിക്കാന് ഇഡി തയാറായോ? അതിന് ഉദ്ദേശമുണ്ടോ? 3. രാഷ്ട്രീയ പകപോക്കലിന് കൂട്ടുനില്‍ക്കുകയും കടമ നിർവഹിക്കാന് മറക്കുകയും ചെയ്യുന്ന ഇഡി പോലെയുള്ള ഒരു ഏജന്‍സിക്ക് എന്ത് വിശ്വാസ്യതയാണുള്ളത്? – ഗൗരവ് വല്ലഭ് ചോദിച്ചു.\nഅദാനി ഗ്രൂപ്പിന് ശ്രീലങ്കയിൽ വിൻഡ് മില്ല് സ്ഥാപിക്കാൻ പ്രധാനമന്ത്രി ഇടപ്പെട്ടതിന് തെളിവുകളുണ്ടെന്ന് കോൺഗ്രസ് വക്താവ് ഗൗരവ് വല്ലഭ് ആരോപിച്ചു. അന്വേഷിക്കാൻ ഇഡിക്ക് ധൈര്യമുണ്ടോയെന്നും അസം മുഖ്യമന്ത്രി ഹിമാന്ത ബിശ്വ ശർമ്മയെ എന്തുകൊണ്ട് ചോദ്യം ചെയ്യുന്നില്ലെന്നും അദ്ദേഹം ചോദിച്ചു. പിപിഇ കിറ്റ് അഴിമതി പകൽ പോലെ വ്യക്തമായതാണ്. അദാനി ഗ്രൂപ്പിന്‍റെ നിരവധി ക്രമക്കേടുകൾ എന്തുകൊണ്ട് കാണാതെ പോകുന്നു. രാഷ്ട്രീയ എതിരാളികളെ കേന്ദ്ര ഏജന്‍സികളെ ഉപയോഗിച്ച് ആക്രമിക്കുന്നത് ജനാധിപത്യത്തിന് ഭൂഷണമല്ല. രാഹുൽ ഗാന്ധിയുടെ പ്രതിച്ഛായ തകർക്കുകയാണ് ലക്ഷ്യം. ഗുജറാത്തിലെ ഹെറോയിൻ വേട്ട, വ്യാപം അഴിമതി അടക്കമുള്ള ഒന്നിലും ഇഡി ഇടപെടാത്തത് എന്തുകൊണ്ടാണെന്നും ഗൗരവ് വല്ലഭ് ചോദിച്ചു.


സ്‌കോഡ കരോക്ക് ഇന്ത്യൻ വിപണിയിൽ എത്തി; വില 24.99 ലക്ഷം - Malayalam DriveSpark\nUpdated: Tuesday, May 26, 2020, 15:50 [IST]\nഏറെക്കാലമായി പ്രതീക്ഷിച്ചിരുന്ന 2020 സ്‌കോഡ കരോക്ക് ഇന്ന് ഇന്ത്യയിൽ വിൽപ്പനയ്‌ക്കെത്തി. 24.99 ലക്ഷം രൂപയാണ് പുതിയ കോംപാക്ട് എസ്‌യുവിയുടെ എക്സ്-ഷോറൂം വില. CBU (കംപ്ലീറ്റ്ല് ബിൾഡ് ഇൻ യൂണിറ്റ്) മോഡലായാണ് കരോക്ക് ഇന്ത്യയിലെത്തുന്നത്.\nവാഹനത്തിന്റെ ടോപ്പ്-ഓഫ്-ലൈൻ പതിപ്പ് മാത്രമേ നിർമ്മാതാക്കൾ വാഗ്ദാനം ചെയ്യുന്നുള്ളൂ. സ്കോഡ യത്തിയുടെ പിൻഗാമിയായ കരോക്ക് കുറച്ച് വർഷങ്ങളായി ആഗോള വിപണിയിൽ വിൽപ്പനയ്ക്ക് എത്തുന്ന മോഡലാണ്.\nഎന്നാൽ 2020 ഓട്ടോ എക്‌സ്‌പോയിലാണ് ആദ്യമായി വാഹനം ഇന്ത്യയിൽ അവതരിപ്പിച്ചത്. ഇന്ത്യയിൽ, എസ്‌യുവി പ്രധാനമായും ജീപ്പ് കോമ്പസ്, ഫോക്‌സ്‌വാഗൺ T-റോക്ക് എന്നിവയുമായി മത്സരിക്കും.\nMOST READ: ജീവനക്കാരുടെ ശമ്പളം വെട്ടിക്കുറയ്ക്കാനൊരുങ്ങി ടിവിഎസ്\nടർബോചാർജ്ഡ് 1.5 ലിറ്റർ TSI പെട്രോൾ എഞ്ചിനാണ് സ്‌കോഡ കരോക്കിന്റെ ഹൃദയം. 250 Nm torque ഉം 148 bhp കരുത്തും എഞ്ചിൻ നിർമ്മിക്കുന്നു. ട്രാൻസ്മിഷൻ ഡ്യൂട്ടികൾ സ്റ്റാൻഡേർഡായി ഏഴ് സ്പീഡ് DSG ഓട്ടോമാറ്റിക് ഗിയർബോക്സ് കൈകാര്യം ചെയ്യും.\nഫോക്സ്‌വാഗൻ T-റോക്കിന് സമാനമായ MQB പ്ലാറ്റ്‌ഫോമിലാണ് സ്‌കോഡ കരോക്ക് നിർമ്മിച്ചിരിക്കുന്നത്, കാഴ്ചയിൽ, എസ്‌യുവി അതിന്റെ വലിയ സഹോദരനായ സ്‌കോഡ കൊഡിയാക്കുമായി ഡിസൈൻ ശൈലി പങ്കിടുന്നു.\nMOST READ: ആശങ്ക തുടരുന്നു; മാരുതി മനേസര് പ്ലാന്റിലെ ജീവനക്കാരനും കൊവിഡ്-19\nമുൻവശത്ത്, എസ്‌യുവിക്ക് നിർമ്മാതാക്കളുടെ സിഗ്നേച്ചർ ബട്ടർഫ്ലൈ ഗ്രില്ല ലഭിക്കുന്നു. എൽഇഡി ഡേടൈം റണ്ണിംഗ് ലാമ്പുകളുള്ള വിശാലമായ എൽഇഡി ഹെഡ്‌ലാമ്പുകൾ, കോർണറിംഗ് ഫംഗ്ഷനോടുകൂടിയ എൽഇഡി ഫോഗ്ലാമ്പുകൾ, വലിയ സെൻട്രൽ എയർഡാമുള്ള മുൻ ബമ്പർ എന്നിവ വരുന്നു.\nഎസ്‌യുവിയുടെ പ്രൊഫൈലിൽ 16 ഇഞ്ച് അലോയ് വീലുകൾ, ഇലക്ട്രിക്കലായി ക്രമീകരിക്കാവുന്ന ORVM, സിൽവർ റൂഫ് റെയിലുകൾ എന്നിവയുണ്ട്. പിൻഭാഗത്ത് C -ആകൃതിയിലുള്ള റാപ്എറൗണ്ട് എൽഇഡി ടെയിൽ‌ലാമ്പുകൾ, ബീഫി ബമ്പർ ലോഗോയ്ക്ക് പകരം ടെയിൽ‌ഗേറ്റിൽ സ്കോഡ ലെറ്ററിംഗ് എന്നിവ ലഭിക്കുന്നു.\nകരോക്കിന്റെ ക്യാബിൻ ഒരു സ്കോഡ മോഡലിൽ നിന്ന് പ്രതീക്ഷിക്കുന്നതുപോലെ മികച്ചതാണ്. ബീജ്, ബ്ലാക്ക് നിറത്തിൽ പൊതിഞ്ഞ അഞ്ച് സീറ്റർ ഘടനയാണ് വാഹനത്തിന് ലഭിക്കുന്നത്.\nഡാഷ്‌ബോർഡിൽ സ്മാർട്ട് ലിങ്ക് കണക്റ്റിവിറ്റിയുള്ള 8.0 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം ലഭിക്കുന്നു. ഇത് ആപ്പിൾ കാർപ്ലേ, ആൻഡ്രോയിഡ് ഓട്ടോ സംവിധാനവുമായിട്ടാണ് വരുന്നത്.\nഡ്യുവൽ സോൺ ക്ലൈമറ്റ് കൺട്രോൾ, മൾട്ടി-ഫംഗ്ഷണൽ സ്റ്റിയറിംഗ് വീൽ, വെർച്വൽ കോക്ക്പിറ്റിനൊപ്പം പൂർണ്ണ ഡിജിറ്റൽ ഇൻസ്ട്രുമെന്റ് ക്ലസ്റ്ററും നിർമ്മാതാക്കൾ ഒരുക്കുന്നു. എസ്‌യുവിക്ക് എന്നിവയും ലഭിക്കുന്നു.\nഇലക്ട്രിക്കലായി ക്രമീകരിക്കാവുന്ന ഡ്രൈവർ സീറ്റ്, ആംബിയന്റ് ലൈറ്റിംഗ്, പനോരമിക് സൺറൂഫ്, പിൻ എസി വെന്റുകൾ എന്നിവയാണ് മറ്റ് സവിശേഷതകൾ.\nസുരക്ഷയുടെ കാര്യത്തിൽ, എസ്‌യുവിയിൽ ഒമ്പത് എയർബാഗുകൾ, ABS+EBD, ഇലക്ട്രോണിക് സ്റ്റെബിലിറ്റി കൺട്രോൾ, പാർക്ക്ട്രോണിക് സിസ്റ്റം, ടയർ പ്രഷർ മോണിറ്ററിംഗ് സിസ്റ്റം (TPMS) എന്നിവയും ഉൾപ്പെടുന്നു.\nSkoda Karoq Compact SUV Launched In India For Rs 24.99 lakhs. Read in Malayalam.


news | 24കാരനായ പാക് യുവാവ് ദുബായിലെ ഇന്ത്യൻ ദമ്പതികളെ കുത്തിമലർത്തിയത് കൃത്യമായി ആസൂത്രണം ചെയ്ത മോഷണം പാളിപ്പോയതോടെ; യുവാവ് മോഷണത്തിനായി വീടിനകത്ത് കടന്നത് മണിക്കൂറുകൾ കാത്തിരുന്ന ശേഷം: പിടിക്കപ്പെട്ടത് 1965 ദിർഹമുള്ള പഴ്‌സ് ലഭിച്ചതിന് പിന്നാലെ കൂടുതൽ പണത്തിനായി തിരച്ചിൽ നടത്തവേ: ഹിരൺ ആദിയയേയും വിധി ആദിയയേും കുത്തി മലർത്തിയ യുവാവിന് വധശിക്ഷ ലഭിച്ചേക്കും - MarunadanMalayalee.com\nOctober 26, 202007:37 AM IST Permalink\nദുബായ്: ദുബായിലെ ആഡംബര വില്ലയിലെ മോഷണ ശ്രമത്തിനിടെ ഇന്ത്യൻ ദമ്പതികളായ ഹിരൺ ആദിയയയും വിധി ആദിയയും കൊല്ലപ്പെട്ടത് വീണ്ടും ചർച്ചയാകുന്നു. കൊലപാതകിയായ 24കാരനായ പാക്കിസ്ഥാൻ സ്വദേശിക്ക് വധശിക്ഷ ലഭിക്കുമോ എന്നതാണ് ഇപ്പോൾ എങ്ങും ചർച്ചയാകുന്നത്. കേസിൽ അന്വേഷണം പുരോഗമിക്കവേ യുവാവിനെ കൂടുതൽ കുരുക്കിലേക്ക് നയിക്കുന്ന കണ്ടെത്തലുകളാണ് പൊലീസ് നടത്തിയിരിക്കുന്നത്. അതിനാൽ തന്നെ വധശിക്ഷ ലഭിക്കുമെന്നാണ് സൂചന.\nജൂണിൽ ദുബായിലെ അറേബ്യൻ റാഞ്ചസ് മിറാഡറിലെ വില്ലയിൽ വച്ച് മോഷണ ശ്രമത്തിനിടെയാണ് ക്രൂര കൊലപാതകം അരങ്ങേറിയത്. പത്തിലേറെ തവണ കുത്തിയാണ് യുവാവ് ഇരുവരേയും കൊലപ്പെടുത്തിയത്. കൃത്യമായ പ്ലാനിങ്ങോടെയാണ് പ്രതിയായ പാക്ക് സ്വദേശി ഇവിടെ എത്തിയതെന്നും ഇയാൾ മോഷണത്തിനായി മണിക്കൂറുകൾ കാത്തിരുന്നുവെന്നുമാണ് പുറത്തുവരുന്ന വിവരം. ഹിരണിനെ 10 തവണയും, വിധിയെ 14 തവണയും പ്രതി കത്തി ഉപയോഗിച്ച് കുത്തിയെന്നാണ് പൊലീസ് പറയുന്നത്. ക്രൂരമായ കൊലയ്ക്ക് ശേഷം ഇവരുടെ മകളെയും ആക്രമിച്ചെങ്കിലും പെൺകുട്ടി രക്ഷപ്പെട്ടിരുന്നു.\nനാൽപ്പത്തിയെട്ട് വയസ്സുള്ള ഹിരണും 40 വയസ്സുള്ള ഭാര്യ വിധിയും 18, 13 വയസ്സുള്ള രണ്ട് പെൺമക്കളും അടങ്ങുന്ന കുടുംബം വളരെ സന്തോഷത്തോടെയാണ് ദുബായിൽ ജീവിച്ചിരുന്നത്. ധനികരായ ഈ കുടുംബവുമായി പ്രതി നേരത്തെ തന്നെ ബന്ധം സ്ഥാപിച്ചിരുന്നുവെന്നാണ് റിപ്പോർട്ടുകൾ. വീട്ടിലെ ചില അറ്റകുറ്റപ്പണികൾക്കായി എത്തിയിരുന്ന പ്രതി ഈ ബന്ധം ഉപയോഗിച്ച് വീട്ടുകാരുടെ രീതികളും പണമിരിക്കുന്ന സ്ഥലവുമെല്ലാം കൃത്യമായി പഠിച്ചു. മോഷണത്തിനിടെ ഏതെങ്കിലും രീതിയിലുള്ള എതിർപ്പ് ഉണ്ടായാൽ കൈകാര്യം ചെയ്യുന്നതിനായി ഷാർജയിലെ ഒരു സൂപ്പർ മാർക്കറ്റിൽ നിന്നും ഒരു കത്തി വാങ്ങി സൂക്ഷിച്ചിരുന്നു.\nമോഷണത്തിനായി കാത്തിരുന്നത് മണിക്കൂറുകൾ\nതുടർന്ന് ദുബായിലേക്ക് പോകുന്നതിന് 70 ദിർഹം നൽകി പാക്ക് സ്വദേശിയുടെ കാറിൽ വരികയും ചെയ്തു. വൈകിട്ട് ഏഴു മുതൽ 11 വരെ വില്ലയുടെ ചുറ്റുപാടും കാത്തിരുന്ന ശേഷമാണ് മതിലിന് മുകളിലൂടെ ചാടി വില്ലയുടെ പൂന്തോട്ടത്തിനുള്ളിൽ ഒളിച്ചത്. കുടുംബം ഉറങ്ങുന്നതിന് വേണ്ടി വീണ്ടും രണ്ടുമണിക്കൂർ കാത്തിരുന്നു. വീട്ടിലുള്ളവർ എല്ലാവരും ഉറങ്ങിയെന്ന് ഉറപ്പാക്കിയ ശേഷം ബാൽക്കണിയിലൂടെ വീടിനുള്ളിലേക്ക് പ്രവേശിച്ചു.\nആദ്യത്തെ പരിശോധനയിൽ 1965 ദിർഹമുള്ള പഴ്‌സ് ലഭിച്ചു. ഇതിൽ കൂടുതൽ പണവും വിലപിടിപ്പുള്ള വസ്തുക്കളും അവിടെയുണ്ടെന്ന് ഉറപ്പിച്ചിരുന്ന പ്രതി ദമ്പതികളുടെ മുകളിലെ മുറിയിലേക്ക് പോയി. ഹിരണിന്റെ തലയ്ക്ക് സമീപമുള്ള ഡ്രോ തുറക്കുകയും ചെയ്തു. ഇതിനിടെ ഹിരൻ ആദിയ ഉണർന്ന് നിലവിളിച്ചതോടെ പ്രതി കൈവശമുണ്ടായിരുന്ന കത്തി ഉപയോഗിച്ച് ഇരുവരെയും ആക്രമിക്കുകയായിരുന്നു.\nഹിരണിനെ കുത്തിയത് 10 തവണ, വിധിയെ 14 തവണയും\nഅതിക്രൂരമായ കൊലപാതകമാണ് ഉണ്ടായത് എന്നാണ് പൊലീസ് റിപ്പോർട്ടിൽ പറയുന്നത്. ഹിരണിനെ 10 തവണയും, വിധിയെ 14 തവണയും പ്രതി കത്തി ഉപയോഗിച്ച് കുത്തിയിരുന്നു. ഇരുവരും സംഭവ സ്ഥലത്തു വച്ച് തന്നെ മരിച്ചിരുന്നുവെന്നാണ് റിപ്പോർട്ട്. നിലവിളി കേട്ടെത്തിയ 18 വയസ്സുള്ള മകളാണ് രക്തത്തിൽ കുളിച്ച നിലയിൽ മാതാപിതാക്കളെ കണ്ടത്. അലാറാം മുഴക്കാനും പൊലീസിനെ അറിയിക്കാനും ശ്രമിച്ചപ്പോൾ പ്രതി കുട്ടിയെ ആക്രമിക്കുകയും ഇവരുടെ കഴുത്തിൽ മുറിവേൽപ്പിക്കുകയും ചെയ്തു. വിവരമറിഞ്ഞ് പൊലീസ് എത്തുമ്പോഴേക്കും പ്രതി രക്ഷപ്പെട്ടിരുന്നു.\n24 മണിക്കൂറിൽ അറസ്റ്റ്\nകൃത്യം നടത്തി പ്രതി രക്ഷപ്പെട്ടെങ്കിലും 24 മണിക്കൂറിനുള്ളിൽ ദുബായ് പൊലീസ് ഇയാളെ അറസ്റ്റ് ചെയ്തു. സംഭവത്തിന് ശേഷം വില്ലയിൽ നിന്നും പുറത്തേക്ക് ഓടിയ പ്രതി ദുബായ്അൽഐൻ റോഡിൽ എത്തി. ഇയാളെ ഇങ്ങോട്ട് കൊണ്ടുവന്ന ഡ്രൈവറെ വിളിക്കുകയും ഷാർജയിലേക്ക് രക്ഷപ്പെടുകയുമായിരുന്നു. തുടർന്നുള്ള പൊലീസ് പരിശോധനയിൽ വില്ലയുടെ സമീപത്ത് നിന്നും കൊലപാതകത്തിന് ഉപയോഗിച്ച ആയുധം കണ്ടെത്തി. വില്ലയിൽനിന്നും മോഷ്ടിച്ച ആഭരണങ്ങളും പിന്നീട് കണ്ടെത്തിയിരുന്നു. വിരലടയാള വിദഗ്ധരുടെ സഹായത്തോടെ പ്രതിയെ തിരിച്ചറിഞ്ഞു. ഷാർജയിലേക്ക് കടന്ന ഇയാളെ അവിടെ വച്ച് പിടികൂടുകയായിരുന്നു.\n24 വയസ്സുള്ള പ്രതിക്കെതിരെ കൊലപാതകം, കൊലപാതക ശ്രമം, അതിക്രമിച്ച് കടക്കുക, മോഷണം ഉൾപ്പെടെ നിരവധി വകുപ്പുകളാണ് ചുമത്തിയിരിക്കുന്നത്. ദുബായ് പ്രാഥമിക കോടതിയിലാണ് കേസിന്റെ വിചാരണ. വധശിക്ഷ തന്നെ ലഭിക്കാനാണ് സാധ്യതയെന്നാണ് ഈ മേഖലയുമായി ബന്ധപ്പെട്ട വിദഗ്ധരുടെ നിരീക്ഷണം.\nഇന്ത്യൻ ദമ്പതികളെ കുത്തി കൊലപ്പെടുത്തിയത് മോഷണ ശ്രമത്തിനിടെ


സിദ്ധു വീണ്ടും വിവാദത്തില്, പാക് പ്രധാനമന്ത്രി മുതിര്‍ന്ന സഹോദരനത്രെ - Keralabhooshanam Daily സിദ്ധു വീണ്ടും വിവാദത്തില്, പാക് പ്രധാനമന്ത്രി മുതിര്‍ന്ന സഹോദരനത്രെ\nHome/NEWS/BREAKING NEWS/സിദ്ധു വീണ്ടും വിവാദത്തില്, പാക് പ്രധാനമന്ത്രി മുതിര്‍ന്ന സഹോദരനത്രെ\nസിദ്ധു വീണ്ടും വിവാദത്തില്, പാക് പ്രധാനമന്ത്രി മുതിര്‍ന്ന സഹോദരനത്രെ\nന്യൂഡല്‍ഹി: വീണ്ടും വിവാദത്തിലകപ്പെട്ട് പഞ്ചാബ് കോണ്‍ഗ്രസ് അധ്യക്ഷന് നവ്‌ജ്യോത് സിദ്ധു. പാകിസ്താന് പ്രധാനമന്ത്രി ഇമ്രാന് ഖാനെ സിദ്ധു ‘ബഡേ ഭായ്’ (മുതിര്‍ന്ന സഹോദരന്) എന്ന് വിശേഷിപ്പിച്ചതാണ് വിവാദമായത്.\nപാകിസ്താനിലെ കര്‍താര്‍പുര് സാഹിബ് ഗുരുദ്വാര സന്ദര്‍ശിക്കാനായി സിദ്ധു എത്തിയപ്പോഴായിരുന്നു വിവാദ പരാമര്‍ശം. കര്‍താര്‍പുര് ഇടനാഴിയിലൂടെ എത്തിയ സിദ്ധുവിനെ പാകിസ്താന് പ്രതിനിധി മുഹമ്മദ് ലതീഫ് പ്രസിഡന്റ് ഇമ്രാന് ഖാന് വേണ്ടി സ്വാഗതം ചെയ്തു. സ്വീകരണത്തിന് നന്ദി പറഞ്ഞ സിദ്ധു ഇമ്രാന് ഖാന് തന്റെ മുതിര്‍ന്ന സഹോദരനെ പോലെയാണെന്നും പറഞ്ഞു.\nകോവിഡിനെ തുടര്‍ന്ന് അടച്ച കര്‍താര്‍പുര് ഇടനാഴി വീണ്ടും തുറക്കുന്നതിനായി സിദ്ധു നടത്തിയ പരിശ്രമത്തെ ഇമ്രാന് ഖാന് പ്രശംസിച്ചിരുന്നു. നേരത്തെയും പാകിസ്താനും ഇമ്രാന് ഖാനുമായും അവിശുദ്ധ ബന്ധമുണ്ടെന്നുള്ള ആരോപണണങ്ങള് സിദ്ധുവിനെതിരെ ഉയര്‍ന്നിരുന്നു. ഇമ്രാന് ഖാന് പാകിസ്താന് പ്രധാനമന്ത്രിയായി സത്യപ്രതിജ്ഞ ചെയ്ത ചടങ്ങില് പങ്കെടുക്കാനായി സിദ്ധു പാകിസ്താന് സന്ദര്‍ശിച്ചിരുന്നു. പാകിസ്താന് സൈനിക തലവനെ ആലിംഗനം ചെയ്തതിനെ തുടര്‍ന്നും സിദ്ധു വിവാദത്തിലകപ്പെട്ടിരുന്നു.\nവിഷയത്തില് പാര്‍ട്ടിക്കകത്ത് നിന്നും പുറത്ത് നിന്നും സിദ്ധുവിനെതിരെ വിമര്‍ശനമുയര്‍ന്നിരുന്നു. ഇമ്രാന് ഖാന് സിദ്ദുവിന്റെ സുഹൃത്താണെന്നും പാക് സൈനിക തലവനുമായി സിദ്ദുവിന് ബന്ധങ്ങളുണ്ടെന്നും അന്നത്തെ പഞ്ചാബ് മുഖ്യമന്ത്രിയും പാര്‍ട്ടിയിലെ എതിരാളിയുമായിരുന്ന അമരീന്ദര് സിങ് ആരോപിച്ചിരുന്നു. സിദ്ധു മുഖ്യമന്ത്രിയാവുന്നത് രാജ്യസുരക്ഷയ്ക്ക് ഭീഷണയാണെന്ന അമരീന്ദറിന്റെ ആരോപണം ബി.ജെ.പിയും ഏറ്റെടുത്തിരുന്നു.\nകേരളത്തില് ഇന്ന് 6075 പേര്‍ക്ക് കോവിഡ്\nബസ് ടിക്കറ്റ് നിരക്ക് കൂട്ടും, എന്നുമുതലെന്നു ഉടന് തീരുമാനിക്കും: മന്ത്രി ആന്റണി രാജു\nല!ഡാക്ക് ചൈനയുടേതല്ല, മാപ്പു പറഞ്ഞ് ട്വിറ്റര്\nശക്തമായ കാറ്റിനും മോശം കാലാവസ്ഥയ്ക്കും സാധ്യത; മത്സ്യബന്ധനത്തിന് വിലക്ക്\nഎടപ്പാടി പളനിസാമി അണ്ണാഡിഎംകെ മുഖ്യമന്ത്രി സ്ഥാനാര്‍ത്ഥി\nഇ.ശ്രീധരന് ബിജെപിയുടെ മുഖ്യമന്ത്രി സ്ഥാനാര്‍ഥി


ഇതാണ് ആ മരുപ്പച്ച - ഗാര്‍ഡന് ഹോം - Designer Plus Builder\nHomeHOUSE & PLANഇതാണ് ആ മരുപ്പച്ച – ഗാര്‍ഡന് ഹോം\nഒരു ഔട്ട്ഹൗസ് പോലെയോ കോട്ടേജ് ആയോ അവധിക്കാല വസതിയായോ ടൂറിസം മേഖലയിലോ ഒക്കെ ഉപയോഗപ്പെടുത്താവുന്ന വേറിട്ട ആശയമാണ് ഗാര്‍ഡന് ഹോം.\n' മനസിനും ശരീരത്തിനും കുളിര്‍മ നല്‍കുന്ന ഒരിടം ' എന്ന് ഒറ്റവാക്കില് ഈ നിര്‍മ്മിതിയെ വിശേഷിപ്പിക്കാം.\nമരുഭൂമിയില് ഒരു മരുപ്പച്ച എന്നത് നാടോടിക്കഥകളില് മാത്രം കേട്ടു പരിചയമുള്ള ഒന്നാണ്. മരീചികയാകട്ടെ പ്രതീക്ഷ നല്‍കി നിരാശപ്പെടുത്തുന്ന ഒരു മിഥ്യയും.\nഎന്നാല് മറഞ്ഞുപോയ ആ മിഥ്യയെ ‘ഗാര്‍ഡന് ഹോം’ എന്ന പുതിയ ആശയത്തിലൂടെ സത്യമാക്കുകയാണ് അബുദാബിയില് ഗാര്‍ഡന്, ലാന്‍ഡ്‌സ്‌കേപ്പിങ് ഡിസൈന് രംഗത്തു പ്രവര്‍ത്തിക്കുന്ന സന്തോഷ് കെ മാധവന്.\n‘ മനസിനും ശരീരത്തിനും കുളിര്‍മ നല്‍കുന്ന ഒരിടം ‘ എന്ന് ഒറ്റവാക്കില് ഈ നിര്‍മ്മിതിയെ വിശേഷിപ്പിക്കാം.\nഒരു ഔട്ട്ഹൗസ് പോലെയോ കോട്ടേജ് ആയോ അവധിക്കാല വസതിയായോ ടൂറിസം മേഖലയിലോ ഒക്കെ ഉപയോഗപ്പെടുത്താവുന്ന വേറിട്ട ആശയമാണ് ഗാര്‍ഡന് ഹോമിന്റെ സൃഷ്ടിയിലൂടെ യാഥാര്‍ത്ഥ്യമാകുന്നത്.\nകെട്ടിടങ്ങളുടെ നിര്‍മ്മിതിക്ക് പൊതുവെ സ്വീകരിക്കുന്ന ജ്യാമിതീയ മാതൃകകളില് നിന്നു വ്യത്യസ്തമായി, നിയതമായ ഒരു ആകൃതി ഇല്ല എന്നതാണ് ഗാര്‍ഡന് ഹോമിന്റെ പ്രത്യേകത.\nനിയതമായ ഒരു ആകൃതി ഇല്ല എന്നതാണ് ഗാര്‍ഡന് ഹോമിന്റെ പ്രത്യേകത.\nഭാവനയ്ക്ക് അനുസരിച്ച് ഏത് ആകൃതിയിലും നിര്‍മ്മിക്കാനാകും. ഗ്ലാസ് ഫൈബര് റീ ഇന്‍ഫോസ്ഡ് കോണ്‍ക്രീറ്റ് (GRC) ഉപയോഗിച്ചാണ് ‘ ഹയാത്ത് ‘ എന്ന് പേര് നല്‍കിയിരിക്കുന്ന ഗാര്‍ഡന് ഹോമിന്റെ നിര്‍മ്മാണം.\nപ്രകൃതിയോട് ഇണങ്ങിച്ചേര്‍ന്നുകൊണ്ടുള്ള ഈ നിര്‍മ്മിതിയില് വെള്ളച്ചാട്ടം, മരങ്ങള്, ചെടികള്, പൂക്കള്, ആമ്പല്‍ക്കുളം എന്നിവയെല്ലാം ഉള്‍പ്പെടുത്തിയിരിക്കുന്നു. ഇന്റീരിയറില് കന്റംപ്രറി ശൈലിയാണ് ഉപയോഗിച്ചിരിക്കുന്നത്.\nവേറിട്ട ആശയങ്ങളുടെ വഴിയേ സഞ്ചരിക്കുന്ന സന്തോഷിന്റെ മറ്റൊരു പ്രോജക്റ്റാണ് ‘ പാന്റി വിത്ത് ഡൈനിങ് ഹാള് ‘ .\nആവശ്യത്തിനനുസരിച്ച് എവിടെയും നിര്‍മ്മിക്കാനാവുന്ന ഈ ഗാര്‍ഡന് ഹോം മൂന്നുമാസം കൊണ്ടാണ് സൃഷ്ടിച്ചത്.\nALSO READ: സൗകര്യങ്ങള്‍ക്ക് പരിമിതിയില്ലാത്ത കിടിലന് വീട്\nവേറിട്ട ആശയങ്ങളുടെ വഴിയേ സഞ്ചരിക്കുന്ന സന്തോഷിന്റെ മറ്റൊരു പ്രോജക്റ്റാണ് ‘ പാന്റി വിത്ത് ഡൈനിങ് ഹാള് ‘ . വുഡ് പ്ലാസ്റ്റിക് കോംപോസിറ്റ് (WPC) എന്ന ഫ്‌ളോറിങ് മെറ്റീരിയല് ഉപയോഗിച്ചാണ് ഈ നിര്‍മ്മിതിക്ക് റൂഫ് നല്‍കിയിരിക്കുന്നത്.\nഇന്റീരിയറില് കന്റംപ്രറി ശൈലിയാണ് ഉപയോഗിച്ചിരിക്കുന്നത്.\nസാധാരണ സ്വിമ്മിങ്പൂളിന്റെ ഫ്‌ളോറിങിനായി ഉപയോഗിക്കുന്ന WPC ഇവിടെ റൂഫിങിന് ഉപയോഗിച്ചത് വ്യത്യസ്തതയാണ്. പടിഞ്ഞാറന് രാജ്യങ്ങളില് ഈ മെറ്റീരിയല് ഭിത്തി നിര്‍മ്മിക്കാന് ഉപയോഗിച്ചു വരുന്നു.\nറൂഫ് മൂന്ന് മീറ്റര് നീളത്തില് സ്‌കൈലൈറ്റായാണ് നല്‍കിയിരിക്കുന്നത്. അതിനാല് പകല് സമയങ്ങളില് സ്വാഭാവിക വെളിച്ചം ലഭ്യമാകുന്നതോടൊപ്പം രാത്രിയില് ചന്ദ്രതാരകങ്ങളുടെ ഭംഗിയും ആസ്വദിക്കാനാവും.\n‘ ആര്‍ട്ട് ഐലന്റ് ‘ എന്ന സ്ഥാപനം നടത്തുന്ന സന്തോഷ് ഗാര്‍ഡന് ഡിസൈനിങ് രംഗത്തെ സാധ്യതകള് പരമാവധി പ്രയോജനപ്പെടുത്തുക മാത്രമല്ല ഏത് സാഹചര്യങ്ങളിലും ഏത് മേഖലകളിലും ഇത്തരം നിര്‍മ്മിതികള് എളുപ്പത്തില് സൃഷ്ടിക്കാന് കഴിയുമെന്ന് തെളിയിക്കുക കൂടിയാണ്.\nDesigner : Santhosh K Madhavan\nProject Type : Garden Home\nഒരു വീടിന്‍റെ പരിധികളുടെയും പരിമിതികളുടെയും പൊളിച്ചെഴുത്താണ് ഈ വസതി. യാഥാര്‍ത്ഥ്യത്തിന്‍റെ ഇരുകരകളെ ഒരു മധ്യവര്‍ത്തി പോലെ കോര്‍ത്തിണക്കുന്നു ഇവിടം. കാലങ്ങള് നീണ്ട പ്രവാസ ജീവിതത്തിനു ശേഷം മടങ്ങിയെത്തിയ ക്ലയന്‍റിന് നാടിന്‍റെ സ്വാസ്ഥ്യത്തിനൊപ്പം വിദേശസംസ്കാരത്തിന്‍റെ നിലവാരവും സമൃദ്ധിയും ആധുനികതയും ഉള്‍ക്കൊണ്ടുള്ള ഒരു വസതി ആവശ്യമായിരുന്നു. അതുകൊണ്ടു തന്നെ നാടിന്‍റെയും പുറംനാടിന്‍റെയും […]


വിവേകിന്റെ ആ ഒറ്റ ചോദ്യത്തിൽ താൻ ഭൂമി പിളർന്നു താഴേക്ക് പതിച്ചത് പോലെ! | ViralKerala.in\nHome Latest വിവേകിന്റെ ആ ഒറ്റ ചോദ്യത്തിൽ താൻ ഭൂമി പിളർന്നു താഴേക്ക് പതിച്ചത് പോലെ!\nവിവേകിന്റെ ആ ഒറ്റ ചോദ്യത്തിൽ താൻ ഭൂമി പിളർന്നു താഴേക്ക് പതിച്ചത് പോലെ!\n“‘ പ്രെഗ്നന്റ് ആവാൻ ഞാൻ മാത്രം “വിചാരിച്ചാൽ പോരല്ലോ ദീപ്തി ?\nവിവേകിന്റെ ആ ഒറ്റ ചോദ്യത്തിൽ താൻ ഭൂമി പിളർന്നു താഴേക്ക് പതിച്ചത് പോലെ ദീപ്തിക്കു തോന്നി .മൂന്നു വർഷം തീവ്രമായി പ്രണയിച്ചവൻ .അവൻ വിവാഹനിശ്ചയ വേളയിലിട്ട മോതിരം അവളെ ഒരു പാമ്പ് പോലെ ആഞ്ഞു കൊത്തി.\n“” വേണ്ട എന്ന് എത്ര തവണ പറഞ്ഞു വിവേക് ?””അവളുടെ ശബ്ദം ഇടറി\n“അതേ ഞാനും പറയുന്നുള്ളു ദീപ്തി ..ഇത് വേണ്ട .രണ്ടു മാസം കൂടി കഴിഞ്ഞാൽ ഞാൻ അമേരിക്കയ്ക്ക് പോകും .എന്റെ സ്വപ്നമാണത് ഈ പ്രൊജക്റ്റ് .ഇത് നമുക്കു വേണ്ട എന്ന് വെയ്ക്കാം .വിവാഹത്തിനിനി ഒരു വർഷം അല്ലെ ഉള്ളു ?നമുക്കിനിയും കുഞ്ഞുങ്ങളുണ്ടാകും ”\n“‘ വിവാഹം വലിയ ആഡംബരം ആയി ഒന്നും വേണ്ട വിവേക് .ഒരു സാധാരണ ചടങ്ങു മതി അത് കഴിഞ്ഞു വിവേക് പൊക്കൊളു ”\nവിവേക് ഒന്ന് ചിരിച്ചു\n“അല്ലെങ്കിലേ അമ്മക്ക് പരാതിയാ നിന്നെ പോലെ ഒരു ദാരിദ്ര്യവാസി പെണ്ണിനെ കെട്ടുന്നതിന്..ഞാൻ ഒറ്റ മോനാ നിനക്ക് അറിയാമല്ലോ ?നീ ഈ പറയുന്നത് ഒന്നും നടക്കില്ല .നീ ഇത് അബോർട്ട് ചെയ്യ് ഞാനും കൂട്ട് വരാം”\nദീപ്തി അനങ്ങാതെ തറഞ്ഞു നിന്നു..എത്ര പെട്ടെന്നാണ് അനുരാഗലോലുപനായ കാമുകനിൽ നിന്നു അവൻ ക്രൂരനും സ്വാർത്ഥനും ആയ മനുഷ്യനിലേക്ക് പരിവർത്തനം ചെയ്യപ്പെട്ടത് ?\nഡോക്ടറുടെ മുന്നിലിരിക്കുമ്പോളും പരിശോധനകൾ നടത്തുമ്പോളും അവൾക്കു വേദനിക്കുന്നുണ്ടായിരുന്നില്ല .മനസ്സ് മരവിച്ചു പോയിരുന്നു .അവൻ തന്ന വേദനയേക്കാൾ വലുതല്ലായിരുന്നു ഒന്നും .\n“നോക്ക് ഇയാൾ വളരെ വീക്ക് ആണ് .അബോർഷൻ പറ്റില്ല അപകടമാണ് ”\nഡോക്ടർ നിർമല പറഞ്ഞു\nവിവേക് വേഗം എഴുനേറ്റ് വാതിൽ തുറന്നു പുറത്തേക്കു പോയി\n“ഭർത്താവല്ല അല്ലെ ?’\n“അല്ല വിവാഹ നിശ്ചയം കഴിഞ്ഞതാണ് ”\nഅവൾ മഴനനഞ്ഞ ഒരു രാത്രിയെ കുറിച്ചോർത്തു.ഹോസ്റ്റലിൽ നിന്നു വിവേക് കൂട്ടി കൊണ്ട് വന്ന ഒരു രാത്രി .പൊടുന്നനെ പ്രഖ്യാപിച്ച ഹർത്താലിൽ ഒരു ഹോട്ടലിൽ കഴിച്ചു കൂട്ടേണ്ടി വന്ന ഒരു രാത്രി “വേണ്ടെന്നു എത്ര തവണ കെഞ്ചിയിട്ടും സ്നേഹചുംബനങ്ങളാൽ വിവേക് തന്നെ കീഴ്പ്പെടുത്തിയ ഒരു രാത്രി .\n“കുട്ടി….. അയാൾ എത്ര നിര്ബന്ധിച്ചാലും സമ്മതിക്കരുത് .അബോർഷൻ റിസ്ക് ആണ് ” ഡോക്ടർ വീണ്ടും പറഞ്ഞു\nïഇല്ല ഡോക്ടർ എന്റെ കുഞ്ഞു വളരട്ടെ…വിവേക് പോകട്ടെ എനിക്കി കുഞ്ഞു മതി ” അവളുടെ കണ്ണു നിറഞ്ഞിരുന്നു\n“വീട്ടിൽ പ്രശ്നങ്ങൾ ..?”\n“എനിക്ക് അച്ഛനും അമ്മയും ഇല്ല ഡോക്ടർ .ഒരു അപകടത്തിൽ മൂന്നു വര്ഷം മുന്നേ അവരെന്നെ വിട്ടു പോയി ..എന്റ്റെ മുത്തശ്ശി ഉണ്ട് കൂടെ .മുത്തശ്ശിയെ ഞാൻ പറഞ്ഞു മനസിലാക്കാം ”\nഅവളുടെ മുഖത്ത് ഒരു കാഠിന്യം നിറഞ്ഞു .ഡോക്ടർ നിർ്മലക്കു ആ നിമിഷം അവളോട് ഒരു ബഹുമാനം തോന്നി ..ചില സമയങ്ങളിൽ തീരുമാനം സ്വയം എടുക്കേണ്ടതുണ്ട് ..ചില തെറ്റുകൾ അതിനെ തെറ്റുകൾ എന്ന് പറയാമോ ?ചില ശരികൾ പിന്നീട് തെറ്റുകൾ ആവും ചില തെറ്റുകൾ പിന്നീട് ശരികളും .ആത്യന്തികമായി തെറ്റും ശരിയും ഇല്ല .അല്ലെങ്കിൽ അത് മനുഷ്യന്റെ കാഴ്ചയുടെ കുഴപ്പം ആണ്\nവിവേകിന്റെ യാത്രക്കുള്ള ഒരുക്കങ്ങൾ പൂർണമായിരുന്നു.അവന്റ ഉള്ളിൽ എത്ര ശ്രമിച്ചിട്ടും ദീപ്തിയുടെ ഓർമ്മകൾ മായാതെ നിന്നു .ദീർഘനാളത്തെ ആഗ്രഹം ഒരു വശത്ത്. മറുവശത്തു അവൾ .\n“നമുക്ക് മറ്റൊരു ഡോക്ടറെ കാണാം ദീപ്തി .പ്ളീസ് അവന്റെ ശബ്ദം ദുര്ബലമായിരുന്നു .അവളെ മരണത്തിലേക്കതു എത്തിക്കുമോ എന്ന പേടിയും അവനുണ്ടായിരുന്നു .എന്നാലും താൻ വിചാരിച്ചതു നടക്കണം എന്ന മനുഷ്യന്റെ സ്വതസിദ്ധമായ വാശി അവനെ അവളിലേക്ക് നിര്ബന്ധവും ചെലുത്താൻ പ്രേരിപ്പിച്ചു കൊണ്ടിരുന്നു .\nദീപ്തി വിവേകിന്റെ കൈവെള്ളയിലേക്കു മോതിരം വെച്ച് കൊടുത്തു\n“എനിക്ക് വിവേകിനെ വേണ്ട ”\nഅവൾ ഉറച്ച ശബ്ദത്തിൽ പറഞ്ഞു\nഇനിയൊരിക്കലും ഒന്നിനും വേണ്ടി വിവേക് എന്റെ മുന്നിൽ വരരുത് ..”\nവിവേക് ഒരു പതർച്ചയോടെ കൈ നീട്ടി ആ മുഖത്ത് തൊട്ടു\n” ദീപു ”\n“എന്നെ തൊടരുത് “‘ “നിങ്ങള്ക്ക് ഈ ജന്മത്തിൽ തരേണ്ടത് എല്ലാം ഞാൻ തന്നു .എന്റ്റെ മനസ്സ് ,എന്റെ ശരീരം, എന്റെ സ്നേഹം ..ഇനി വരരുത് …”\nഅവൾ നടന്നകലുന്നത് കണ്ണീരിന്റെ കനത്ത മറയിലൂടെ വിവേക് നോക്കി നിന്നു\nചില നിമിഷങ്ങൾ അങ്ങനെയാണ് .കണ്ണീരിന്റെ നനവ് പുരണ്ട വേർപിരിയലുകൾ .ശരിതെറ്റുകൾ നിർവചിക്കാനാവാതെ മനുഷ്യൻ നിസ്സഹായനായി പകച്ചു നിന്നു പോകും .സ്നേഹത്തിനെക്കാൾ മുകളിൽ സ്വാര്ഥതാല്പര്യങ്ങൾ വരുമ്പോൾ തെറ്റു ജയിക്കും ശരി തോൽക്കും . എങ്കിലും നന്മയുടെ നേർത്ത കിരണങ്ങൾ ഉള്ളിലുള്ള മനുഷ്യൻ ആ പ്രതിസന്ധിയെ വളരെ വേഗം മറികടക്കും .പ്രണയിച്ച പെണ്ണിന്റെ ഉടലിന്റെ ചൂടിനേക്കാളും അവളില്ലാതെ ജീവിക്കാനാവില്ല എന്ന തോന്നലിൽ നന്മയുള്ള പുരുഷൻ അവൾക്കു മുന്നിൽ കീഴടങ്ങും .തന്റെ സ്വപ്നങ്ങളെല്ലാം മറന്നു അവളെ നെഞ്ചോടു ചേർക്കും\nദീപ്തിയുടെ കഴുത്തിൽ താലി ചാർത്തുമ്പോൾ വിവേകിന്റെ കണ്ണുകൾ നിറയുന്നുണ്ടായിരുന്നു .എത്രയധികം താനവളെ വേദനിപ്പിച്ചു എന്നോർത്തിട്ട് ..എന്നിട്ടും അവൾ തന്നോട് ക്ഷമിച്ചു എന്നോർത്തിട്ട്.ദീപ്തി ആ കണ്ണുകളിൽ നോക്കി പുഞ്ചിരിച്ചു .\nപ്രണയത്തിന്റെ നീർച്ചാലുകൾ അവസാനിക്കുന്ന സമുദ്രമാണ് മനുഷ്യമനസ്സ് .പ്രണയം സത്യമുള്ളതു തന്നെയെങ്കിൽ ലോകത്തു ഒന്നിനും അതിനെ തോൽപ്പിക്കാനാവില്ല .പ്രണയം ക്ഷമയും സഹനവുമാകുമെങ്കിൽ പ്രണയത്തോളം ശക്തി മറ്റൊന്നിനുമില്ല തന്നെ ..\nPrevious articleപാവം അമ്മയില്ലാതെ വളർന്ന കുട്ടിയാണ്…\nNext articleരാവിലെതന്നെ പ്രിയതമയുടെ നെഞ്ചത്തലച്ചുകൊണ്ടുളള നിലവിളികേട്ടാണു ഞാൻ ഞെട്ടിയുണർന്നത്…


വിവാഹം രജിസ്റ്റര് ചെയ്യാനെത്തിയ ലിംവിംഗ് ടുഗദര് സുഹൃത്തുക്കളെ ബജ്‌റംഗ് ദള് പ്രവര്‍ത്തകര് അറസ്റ്റ് ചെയ്യിപ്പിച്ചു; ലൗ ജിഹാദ് നിയമപ്രകാരം യുവാവിനെതിരെ കേസ്\nവിവാഹം രജിസ്റ്റര് ചെയ്യാന് കോടതിയില് എത്തിയ ലിംവിംഗ് ടുഗദര് ദമ്പതികളെ ബജ്‌റംഗ് ദള് പ്രവര്‍ത്തകര് ഇടപെട്ട് പൊലീസ് സ്റ്റേഷനില് എത്തിച്ചു. മൊറാദാബാദ് കാന്ത് നഗരത്തിലായിരുന്നു സംഭവം. യുവതിയും യുവാവും ഇരുമതവിഭാഗത്തില്‍പെട്ടവരായിരുന്നു. അതിനാല് തന്നെ യുവതിയില് ഉത്തര്‍പ്രദേശില് നടപ്പിലാക്കിയ ലൗ ജിഹാദ് നിയമം ബാധകമാണെന്നായിരുന്നു ബജ്‌റംഗിദള് പ്രവര്‍ത്തകന്റെ വാദം. അഞ്ച് മാസമായി ഇരുവരും ഒരുമിച്ചാണ് ജീവിക്കുന്നത്. തുടര്‍ന്ന് അടുത്ത ദിവസം യുവാവ് റഷീദിനെതിരേയും അദ്ദേഹത്തിന്റെ സഹോദരനെതിരേയും ലവ് ജിഹാദ് നിയമപ്രകാരം കേസെടുക്കുകയും ജയിലില് അടക്കുകയും ചെയ്തു. അതേസമയം താന് […]\n6 Dec 2020 9:48 PM GMT\nവിവാഹം രജിസ്റ്റര് ചെയ്യാന് കോടതിയില് എത്തിയ ലിംവിംഗ് ടുഗദര് ദമ്പതികളെ ബജ്‌റംഗ് ദള് പ്രവര്‍ത്തകര് ഇടപെട്ട് പൊലീസ് സ്റ്റേഷനില് എത്തിച്ചു.\nമൊറാദാബാദ് കാന്ത് നഗരത്തിലായിരുന്നു സംഭവം. യുവതിയും യുവാവും ഇരുമതവിഭാഗത്തില്‍പെട്ടവരായിരുന്നു. അതിനാല് തന്നെ യുവതിയില് ഉത്തര്‍പ്രദേശില് നടപ്പിലാക്കിയ ലൗ ജിഹാദ് നിയമം ബാധകമാണെന്നായിരുന്നു ബജ്‌റംഗിദള് പ്രവര്‍ത്തകന്റെ വാദം. അഞ്ച് മാസമായി ഇരുവരും ഒരുമിച്ചാണ് ജീവിക്കുന്നത്. തുടര്‍ന്ന് അടുത്ത ദിവസം യുവാവ് റഷീദിനെതിരേയും അദ്ദേഹത്തിന്റെ സഹോദരനെതിരേയും ലവ് ജിഹാദ് നിയമപ്രകാരം കേസെടുക്കുകയും ജയിലില് അടക്കുകയും ചെയ്തു.\nഅതേസമയം താന് പ്രായപൂര്‍ത്തിയായ പൗരയാണെന്നും വിവാഹം തന്റെ വ്യക്തിപരമായ തീരുമാനമാണെന്നുമുള്ള നിലപാടില് ഉറച്ച് നില്‍ക്കുകയാണ് യുവതി. പൊലീസ് സ്റ്റേഷനില് എത്തിയപ്പോള് യുവതി വിവാഹം ചെയ്യുന്നതിനായി ഇതിനകം മതം ഇസ്ലാം മതം സ്വീകരിച്ചതിന്റെ രേഖകളും ഹാജരാക്കിയിരുന്നു. ഔദ്യോഗിക രേഖകളില് തന്റെ പേര് മാറ്റുന്നതിനായി യുവതി പത്രത്തില് നല്‍കിയ പരസ്യത്തിന്റെ കോപ്പിയും പൊലീസ് സ്റ്റേഷനില് ഹാജരാക്കിയിട്ടുണ്ട്.\nവിഷയത്തില് ഇതുവരേയും പൊലീസിന്റെ ഭാഗത്ത് നിന്നും ഔദ്യോഗിക പ്രതികരണം ഉണ്ടായിട്ടില്ല. എന്നാല് പെണ്‍കുട്ടിയുടെ മാതാവിന്റെ പരാതി പ്രകാരമാണ് എഫ്‌ഐആര് രജിസ്റ്റര് ചെയ്തതെന്ന് പൊലീസ് വ്യക്തമാക്കി. ഇതിന് പുറമേ പ്രാഥമിക അന്വേഷണം നടത്തിയി ശേഷമാണ് കേസെടുത്തതെന്നും പൊലീസ് പറഞ്ഞു. ‘നിലവിലെ കേസ് അന്തിമമല്ല. ഇതില് പുതിയതായി എന്തെങ്കിലും ലഭിക്കുകയാണെങ്കില് അതിനനുസരിച്ച് നീക്കം നടത്തുമെന്നും’ റൂറല് എസ്പി വിദ്യാസാഗര് പറഞ്ഞു. വിവാഹത്തിനായുള്ള നിര്‍ബന്ധിത മതപരിവര്‍ത്തന നിരോധന നിയമത്തില് സെക്ഷന് 3,5 എന്നീ വകുപ്പുകള് പ്രകാരമാണ് കേസ് രജിസ്റ്റര് ചെയ്തിരിക്കുന്നത്. യുവതിയുടെ മൊഴി ഉടന് തന്നെ പൊലീസ് സ്റ്റേഷനില് ഹാജരാക്കും.


അറ്റം പിളരുന്ന മുടിക്ക് ഔഷധമാണ് ഈ കൂട്ടുകള്; ഉറപ്പായ ഫലം | Best Ways To Treat Split Ends At Home in Malayalam - Malayalam BoldSky\nനിങ്ങളുടെ മുടിക്ക് വേണ്ടത്ര പോഷണം ലഭിക്കാതെ വരുമ്പോഴോ അല്ലെങ്കില് ഈര്‍പ്പം ഇല്ലാത്തപ്പോഴോ മുടി പൊട്ടല് സംഭവിക്കും. സൂര്യപ്രകാശം, മോശം ഷാംപൂകള്, മുടി സംരക്ഷണ ഉത്പന്നങ്ങള് എന്നിവയും ഇതിന് കാരണമാകാം. ഇവയെല്ലാം മുടി വരണ്ടതാക്കുകയും മുടിയിലെ അമിനോ ആസിഡുകള് നശിപ്പിക്കുകയും ചെയ്യും. ഇത്തരം പ്രശ്‌നങ്ങള് പലപ്പോഴും നിങ്ങളെ അലട്ടിയെന്നുവരാം. അറ്റം പിളരുന്നത് മുടുയുടെ മൊത്തത്തിലുള്ള ഘടനയെത്തന്നെ മാറ്റും. അതിലൂടെ നിങ്ങളുടെ മുടി വരണ്ടതും തിളക്കമില്ലാത്തതുമായി കാണപ്പെടും.\nMost read: നല്ല പട്ടുപോലെയുള്ള മുടി ഉറപ്പ്; കൂടെ തിളക്കവും\nമുടിയുടെ അറ്റം പിളരുന്നത് ഒഴിവാക്കാന് പലരും മുടി മുറിക്കാറുണ്ട്. എന്നാല്, അതിനു മുമ്പായി നിങ്ങള്‍ക്ക് ചില പ്രകൃതിദത്ത ഹെയര് മാസ്‌കുകള് ഉപയോഗിച്ച് ഈ പ്രശ്‌നത്തിന് പരിഹാരം കാണാവുന്നതാണ്. അറ്റം പിളരുന്നത് തടയാനും നിങ്ങളുടെ മുടി ആരോഗ്യകരവും നീളമുള്ളതുമായി നിലനിര്‍ത്തുന്നതിന് ചില മികച്ച പ്രകൃതിദത്ത മാര്‍ഗങ്ങള് ഇതാ.\nRead more about: hair hair care home remedies hair mask മുടി മുടി സംരക്ഷണം\nBest Ways To Treat Split Ends At Home in Malayalam\nHere are some easy tips to cure split ends at home. Takealook.


Emalayalee.com - തൃശ്ശൂരിലെ ആദിവാസി കുടുംബങ്ങള്‍ക്ക് കൈത്താങ്ങായി റീന & അനില് പുത്തന്‍ചിറ ന്യൂജേഴ്‌സി\nതൃശ്ശൂരിലെ ആദിവാസി കുടുംബങ്ങള്‍ക്ക് കൈത്താങ്ങായി റീന & അനില് പുത്തന്‍ചിറ ന്യൂജേഴ്‌സി\nAMERICA 22-May-2020 ശ്രീകേഷ് വെള്ളാനിക്കര\nകോവിഡ് 19 മഹാമാരിയുടെ പശ്ചാത്തലത്തില് ഏറ്റവും ദുരിതത്തിലായ ഒരു വിഭാഗമാണ് കാടിന്റെ മക്കള്. നാട്ടിലെത്തി ഭക്ഷണസാധങ്ങള് വാങ്ങാന് പറ്റാതായ വനവാസികളുടെ ബുദ്ധിമുട്ടുകള് അറിഞ്ഞതോടെയാണ് വേള്‍ഡ് മലയാളി ഫെഡറേഷന്. (WMF) ഇവരുടെ അന്നത്തിന് പരിഹാരം കാണാന് തീരുമാനിച്ചത്.\nWMF ഗ്ലോബല് വൈസ് ചെയര് പേഴ്‌സണ് ആനി ലിബു,\nസ്റ്റേറ്റ് ചാരിറ്റി കോഡിനേറ്റര് ബദറുദീന് കരിപ്പോട്ടയില്, ജില്ലാ കണ്‍വീനര് ബിബിന് സണ്ണി എന്നിവരുടെ ഇടപെടല് ഉണ്ടായതോടെ ഭക്ഷണത്തിന് ബുദ്ധിമുട്ടുന്ന ഇവരുടെ പ്രശ്‌നത്തിന് പരിഹാരം കാണുകയായിരുന്നു. തൃശൂര്‍കാരനായ അനില് പുത്തന്‍ചിറയുമായി സംസാരിക്കുന്നതിനിടെ അദ്ദേഹം പൂര്‍ണ്ണ പിന്തുണ നല്‍കി.\nകോവിഡിന്റെ പശ്ചാത്തലത്തില് ആദിവാസി ഊരുകളിലേയ്ക്ക് പ്രവേശനം ഇല്ലെങ്കിലും വാഴച്ചാല് DFO വിനോദ് സാറിന്റെ ഇടപെടലിനെത്തുടര്‍ന്ന് ആദിവാസി ഊരുകളിലേയ്ക്കുള്ള വിവിധ ഭക്ഷ്യധാന്യങ്ങളും അവശ്യ സാധനങ്ങളുമടങ്ങിയ കിറ്റുകള് ഫോറസ്റ്റ് സ്റ്റേഷനുകളിലേയ്ക്ക് എത്തിക്കാനായി. കൊവിഡിന്റെ പശ്ചാത്തലത്തില് വിജനമായ വീഥികളിലൂടെ ആനകളും കാട്ടുമൃഗങ്ങളും സഞ്ചരിക്കുന്നതിനിടയിലൂടെയുള്ള യാത്ര സാഹസികതയ്ക്കൊപ്പം സമാനതകളില്ലാത്ത ഒരനുഭവമായി മാറി.\nWMF ഗ്ലോബല് വൈസ് ചെയര് പേഴ്‌സണ് ആനി ലിബു, തൃശൂര് ജില്ലാ കണ്‍വീനര് ബിബിന് സണ്ണി, കോട്ടയം ജില്ലാ കണ്‍വീനര് നോബി. കെ. പി, സ്റ്റേറ്റ് മീഡിയ കോഡിനേറ്റര് ശ്രീകേഷ് വെള്ളാനിക്കര, എറണാകുളം മെമ്പര്‍മാരായ റഫീഖ് മരയ്ക്കാര്, മുസ്തഫ എന്നിവര് ചേര്‍ന്ന് സെക്ഷന് ഫോറസ്റ്റ് ഓഫീസര് കെ. അബ്ദുള്ള, ബീറ്റ് ഫോറസ്റ്റ് ഓഫീസര് ബാലസുബ്രഹ്മണ്യന്, എന്നിവരുടെ സാന്നിധ്യത്തില് 26 ആദിവാസികുടുംബങ്ങള്‍ക്ക് കിറ്റുകള് കൈമാറി.\nപരിപാടിയ്ക്ക് എല്ലാ പിന്തുണയും സഹായവും നല്‍കിയ കേരള സ്റ്റേറ്റ് പ്രസിഡന്റ് സിദ്ധിഖിനും ഗ്ലോബല് & സ്റ്റേറ്റ് കൗണ്‍സില് അംഗങ്ങള്‍ക്കും കിറ്റുകള് പാക്ക്‌ചെയ്യാന് സഹായിച്ച റഫീഖ് മരയ്ക്കാര്‍ക്കും നന്ദി രേഖപ്പെടുത്തുന്നു.\nഎല്ലാത്തിനും ഉപരിയായി പാവപ്പെട്ട ആദിവാസികളുടെ കോവിഡ് ഉപജീവന കാലത്തിനു കൈത്താങ്ങായി ഫുഡ് കിറ്റുകള് സ്‌പോണ്‍സര് ചെയ്ത ശ്രീമതി. റീന & ശ്രീ. അനില് പുത്തന്‍ചിറ, ത്ൃശൂര് (New Jersey, USA) നന്ദിയോടെ സ്മരിക്കുന്നു.\nസ്റ്റേറ്റ് മീഡിയ കോഡിനേറ്റര് കേരള .\nVery grateful my dear friend. God's hand through you. All blessings flow to you.


തെരഞ്ഞെടുപ്പ് കഴിഞ്ഞിട്ട് ഏഴ് മാസം; ഡ്യൂട്ടി ചെയ്ത പൊലീസുകാർക്ക് അലവൻസ് നൽകിയില്ല | Seven months after election No allowance was given to policemen on duty | Madhyamam\ndate_range 22 Nov 2021 7:19 AM GMT\nതെരഞ്ഞെടുപ്പ് കഴിഞ്ഞിട്ട് ഏഴ് മാസം; ഡ്യൂട്ടി ചെയ്ത പൊലീസുകാർക്ക് അലവൻസ് നൽകിയില്ല\nതെരഞ്ഞെടുപ്പ് കമീഷൻ അനുവദിച്ചിട്ടും വകുപ്പ് പിടിച്ചുവെച്ചു\nതൃശൂർ: നിയമസഭ തെരഞ്ഞെടുപ്പ് കഴിഞ്ഞ് ഏഴുമാസമായിട്ടും തെരഞ്ഞെടുപ്പ് ഡ്യൂട്ടി നിർവഹിച്ച പൊലീസുകാർക്ക് ഭക്ഷണത്തിന് ഉൾപ്പെടെയുള്ള അലവൻസ് അനുവദിച്ചില്ല.\nആയിരക്കണക്കിന് പൊലീസുകാർക്കാണ് തുക ലഭിക്കാനുള്ളത്. കോവിഡ് സാഹചര്യത്തിൽ അതി നിയന്ത്രണങ്ങളോടെ നടന്ന തെരഞ്ഞെടുപ്പിൽ ഏറെ പ്രയാസപ്പെട്ടാണ് പൊലീസുകാർ ചുമതല നിർവഹിച്ചത്. പ്രതിദിനം ഭക്ഷണ അലവൻസ് 250 രൂപ വീതവും കോവിഡ് അലവൻസ് 100 രൂപ വീതവുമാണ് നൽകാനുള്ളത്.\nഈ വർഷം ഏപ്രിൽ ആറിന് തെരഞ്ഞെടുപ്പും മേയ് രണ്ടിന് വോട്ടെണ്ണലുമായിരുന്നു. രണ്ടുദിവസം മുതൽ 27 ദിവസം വരെ ഡ്യൂട്ടി ചെയ്തവരുണ്ട്. തെരഞ്ഞെടുപ്പും വോട്ടെണ്ണലും കഴിഞ്ഞ ഉടൻതന്നെ തെരഞ്ഞെടുപ്പ് കമീഷൻ പൊലീസുകാർക്ക് തുക നൽകാനുള്ള ഉത്തരവിന് അംഗീകാരം നൽകിയിരുന്നു.\nജില്ലകളിൽ തെരഞ്ഞെടുപ്പ് ചുമതലയുള്ള ഡെപ്യൂട്ടി കലക്ടർമാരും തുക അനുവദിച്ചുള്ള ഉത്തരവ് പൊലീസ് ആസ്ഥാനത്തേക്ക് അയച്ചു. ഇവിടെനിന്ന് ഉത്തരവ് തിരിച്ചെത്തിയിട്ടില്ലെന്നാണ് പറയുന്നത്. ജില്ല പൊലീസ് മേധാവിമാർ ഇതുസംബന്ധിച്ച് അന്വേഷണവും ഇടപെടലും നടത്താത്തതാണ് തുക ലഭിക്കാതിരിക്കാൻ കാരണമെന്നും തുക വകമാറ്റിയതാണെന്നും ആക്ഷേപമുണ്ട്.\nTAGS:police election duty assembly election 2021 Allowance\nNews Summary - Seven months after election No allowance was given to policemen on duty


ലക്ഷദ്വീപില് ഓഖിയിൽ കനത്ത നാശനഷ്ടം; വാര്‍ത്താ വിനിമയ സംവിധാനങ്ങള് തകരാറില്, ഹെലിപ്പാട് മുങ്ങി | Cyclone 'Ockhi' heads for Lakshadweep, to intensify further - Malayalam Oneindia\n56 min ago മുംബൈയിലെ ബസ്സുകളില് ഇനി കണ്ടക്ടര്‍മാരില്ല; പുതിയ സര്‍വീസുമായി ബെസ്റ്റ് ബസ്\nലക്ഷദ്വീപില് ഓഖിയിൽ കനത്ത നാശനഷ്ടം; വാര്‍ത്താ വിനിമയ സംവിധാനങ്ങള് തകരാറില്, ഹെലിപ്പാട് മുങ്ങി\nUpdated: Sat, Dec 2, 2017, 11:38 [IST]\nകവരത്തി: ലക്ഷദ്വീപിൽ ഓഖി ആഞ്ഞടിക്കുന്നു. 135 കിലോ മീറ്റർ വേഗത്തിലാണ് കാറ്റ് വീശുന്നത്. കനത്ത മഴയെ തുടർന്ന് കൽപ്പേനിയിലെ ഹെലിപ്പാട് വെള്ളത്തിനടിയിലായി. ബ്രേക്ക് വാട്ടർ വർഫും ഭാഗീകമായി കടലെടുത്തു കഴിഞ്ഞു. കൽപ്പേനിയിലും മിനിക്കോയിലും കനത്ത നാശനഷ്ടമാണ് റിപ്പോർട്ട് ചെയ്തിരിക്കുന്നത്. മിനിക്കോയിൽ വാർത്താവിനിമയ സംവിധാനങ്ങൾ ഭാഗീകമായി തകരാറിലായിട്ടുണ്ട്. വീടുകൾക്കും നാശനഷ്ടം സംഭവിച്ചിട്ടുണ്ട്. കൽപ്പേനിയിലെ ബോട്ടുജെട്ടി ഭാഗീകമായി തകർന്നിട്ടുണ്ട്. ദുരിതമേഖലയിലെ ജനങ്ങളെ സ്കൂളുകളിലേക്കു മാറ്റി. ലക്ഷദ്വീപിലെ രക്ഷാപ്രവര്‍ത്തനങ്ങള്‍ക്കായി ദേശീയദുരന്തനിവാരണ സേന ഉടന് കവരത്തിയിലെത്തും.\nതെക്കൻ കേരളത്തിൽ നിന്ന ലക്ഷദ്വീപിലേയ്ക്ക് നീങ്ങിയ ഓഖി അതിന്റെ തീവ്രരൂപത്തിലേയ്ക്ക് കടന്നതോടെയാണ് ദ്വീപിൽ മഴ കനത്തത്. മിനിക്കോയി , കൽപ്പേനി ദ്വീപുകളിൽ വെളളിയാഴ്ച രാത്രിയാണ് ഓഖി ആഞ്ഞടിച്ചത്. തെക്കൻ കേരളത്തിലേ തീരത്തേക്കാൾ വളരെ ശക്തിയോടെയാണ് ലക്ഷദ്വീപിൽ ഓഖി ആഞ്ഞടിച്ചത്.\nലക്ഷദ്വീപിൽ ഓഖി അതി ശക്തമായാണ് ആഞ്ഞടിക്കുന്നത്. മിനിക്കോയിലും കൽപ്പേനിയിലും വ്യാപക നാശം ഇതിനോടകം തന്നെ റിപ്പോർട്ട് ചെയ്തിട്ടുണ്ട്. ലക്ഷദ്വീപിലെ 130 വർഷം പഴക്കമുള്ള മിനിക്കോയ് ലൈറ്റ് ഹൗസിന്റെ ജനവുകളും ഗ്ലാസുകളും തകർന്നു വീണിട്ടുണ്ട്. കൂടാതെ ലക്ഷ ദ്വീപിലെ രണ്ട് ഉരു മുങ്ങിയിട്ടുണ്ട്. എന്നാൽ ഇതിലുണ്ടായിരുന്ന ആളുകളെ രക്ഷപ്പെടുത്തിയിട്ടുണ്ട്. മുൻ കരുതലിന്റെ ഭാഗമായി ലക്ഷദ്വീപിൽ വൈദ്യുതി താൽക്കാലികമായി വിച്ഛേദിച്ചു.\nകപ്പൽ സർവീസ് റദ്ദാക്കി\nകാലാവസ്ഥാ കേന്ദ്രത്തിന്റെ മുന്നറിയിപ്പിനെ തുടർന്ന് കേരളത്തിൽ നിന്ന് ലക്ഷദ്വീപിലേയ്ക്കുള്ള കപ്പൽ സർവീസുകൾ റദ്ദാക്കിയിട്ടുണ്ട്. കൊച്ചിയിൽ നിന്നുള്ള എംവി കവരത്തി, ബേപ്പൂരിൽ നിന്നുള്ള എംവി മിനിക്കോയി എന്നീ കപ്പലുകളാണ് റദ്ദാക്കിയിരിക്കുന്നത്.\nകുറ്റൻ തിരയ്ക്ക് സാധ്യത\nമിനിക്കോയി , കൽപ്പേനിയ, കവരത്തി, ആൻഡ്രേത്ത്, അഗമതി , കടമ്ത്, കിൽട്ടൻ, ബിത്ര, ചെത്ലത്ത്, എന്നീവിടങ്ങിളിൽ കൂറ്റൻ തിരമാലകളുണ്ടാകും, 7.4 മീറ്റർ വരെ ഉയരത്തിൽ തിരമാലകളടിക്കും. നാവിക സേനയുടെ ഒരു കപ്പൽ കൂടി രക്ഷാപ്രവർത്തനത്തിനായി ലക്ഷധ്ലീപിൽ എത്തിച്ചേർന്നിട്ടുണ്ട്.\nകാറ്റിന് വേഗത കൂടും\nഅറബിക്കടലില് വെച്ച് ശക്തി വര്‍ധിച്ചതോടെ മണിക്കൂറില് 110-130 കിലോമീറ്റര് വേഗതയിലാണ് ലക്ഷദ്വീപിലേക്ക് ഓഖി ആഞ്ഞടിച്ചത്. 145 കിലോമീറ്റര് വരെ കാറ്റിന്റെ വേഗതയിൽ കാറ്റടിച്ചേക്കാം. ഇതിലും ശക്തികൂടാനും സാധ്യതയുണ്ട്. ഇന്ത്യന് കാലാവസ്ഥാ വകുപ്പ് വെള്ളിയാഴ്ച വൈകുന്നേരം 5.30-ന് പുറത്തിറക്കിയ ബുള്ളറ്റിന്‍പ്രകാരം ഓഖി ചുഴലിക്കാറ്റ് മിനിക്കോയി ദ്വീപിന് 90 കിലോമീറ്റര് കിലോമീറ്റര് വടക്കാണ്. അമിനി ദ്വീപിന് 220 കിലോമീറ്റര് തെക്കുകിഴക്കും. അടുത്ത 24 മണിക്കൂറിനകം ഇത് വീണ്ടും ശക്തിപ്രാപിക്കും. 48 മണിക്കൂറി 48 മണിക്കൂറില് വടക്കുകിഴക്ക് ദിശയില് നീങ്ങും.\nLakshadweep is an archipelago of 12 atolls, three reefs and five submerged banks lying 200 to 400 km to the West of the South-West coast (Kerala) of India. The main islands are Kavaratti, Agatti, Minicoy and Amini. Agatti has an airport with direct flights from Kochi in Central Kerala.


Those Raising Slogans At JNU Protest Are ABVP Members,Says Ex ABVP leader | ജെഎൻയുവിൽ പാക് അനുകൂല മുദ്രാവാക്യം വിളിച്ചത് എബിവിപിക്കാർ, പുതിയ വെളിപ്പെടുത്തൽ - Malayalam Oneindia\nPublished: January 18 2019, 17:47 [IST]\nദില്ലി: ജെഎന്‍യുവിലെ വിദ്യാര്‍ത്ഥി നേതാക്കളായ കനയ്യ കുമാറും ഉമര് ഖാലിദും അടക്കമുളളര്‍ക്കെതിരെ രാജ്യദ്രോഹക്കുറ്റം ചുമത്തി കുറ്റപത്രം സമര്‍പ്പിച്ച സംഭവത്തില് പുതിയ വെളിപ്പെടുത്തല്. ജെഎന്‍യുവില് രാജ്യ വിരുദ്ധ മുദ്രാവാക്യങ്ങള് വിളിച്ചത് എബിവിപി പ്രവര്‍ത്തകരാണ് എന്നാണ് മുന് എബിവിപി നേതാക്കളുടെ വെളിപ്പെടുത്തല്. എബിവിപി വിട്ട് കോണ്‍ഗ്രസില് ചേര്‍ന്ന മുന് ജോയിന്റ് സെക്രട്ടറി പ്രദീപ് നര്‍വാളാണ് വെളിപ്പെടുത്തല് നടത്തിയിരിക്കുന്നത്.\nഹൈദരാബാദ് സര്‍വ്വകലാശാലയില് രോഹിത് വെമുല ആത്മഹത്യ ചെയ്ത സംഭവത്തില് നിന്നും ശ്രദ്ധ തിരിക്കുന്നതിന് വേണ്ടിയാണ് ജെഎന്‍യു സംഭവം ബിജെപി ആസൂത്രണം ചെയ്തത് എന്ന് പ്രദീപ് നര്‍വാള് ആരോപിക്കുന്നു. ജെഎന്‍യുവില് നടന്നതെല്ലാം രാഷ്ട്രീയ പ്രേരിതമാണെന്നും തെരഞ്ഞെടുപ്പില് നേട്ടമുണ്ടാക്കാനുളള ബിജെപി തന്ത്രമാണ് എന്നും നര്‍വാള് പറയുന്നു.\nമറ്റൊരു എബിവിപി നേതാവായ ജതിന് ഗോരയ്യയും ജെഎന്‍യു സംഭവം ബിജെപിയുടെ ഗൂഢാലോചനയാണ് എന്നാരോപിച്ച് രംഗത്ത് വന്നിട്ടുണ്ട്. പുറത്ത് വന്നിട്ടുള്ള നാല് വീഡിയോകള് പരിശോധിച്ചാല് പാകിസ്താന് സിന്ദാബാദ് എന്ന് മുദ്രാവാക്യം വിളിക്കുന്നത് എബിവിപി നേതാക്കളാണ് എന്ന് വ്യക്തമായി മനസ്സിലാകുമെന്ന് ഗോരയ്യ പറയുന്നു. 2016 ഫെബ്രുവരിയിലാണ് കേസിന് ആസ്പദമായ സംഭവം.\nകനയ്യ അടക്കം പത്ത് പേര് ജെഎന്‍യുവിലെ സബര്‍മതി ധാബയില് നടന്ന പരിപാടിയില് പാക് അനുകൂല മുദ്രാവാക്യം വിളിച്ചു എന്നാണ് ദില്ലി പോലീസ് കോടതിയില് സമര്‍പ്പിച്ച കുറ്റപത്രത്തില് പറയുന്നത്. പട്യാല ഹൗസ് കോടതിയില് സമര്‍പ്പിച്ചിരിക്കുന്നത് 1200 പേജുകളുളള കുറ്റപത്രമാണ്. കനയ്യയേയും ഉമര് ഖാലിദിനേയും കൂടാതെ ഡി രാജയുടെ മകള് അപരാജിത രാജ, അഖ്വിബ് ഹുസൈന്, മുജീബ് ഹുസൈന്, ഷെഹല റാഷിദ്, ബഷീര് ഭട്ട്, റായീയ റാസോള്, ഉമര് ഗുല്, മുനീബ് ഹുസൈന് എന്നിവരുടെ പേരും കുറ്റപത്രത്തിലുണ്ട്.\njnu abvp delhi കനയ്യ കുമാർ എബിവിപി kanhaiya kumar ഉമര് ഖാലിദ്\nThose Raising Slogans At JNU Protest Are ABVP Members,Says Ex ABVP leader


Posted by ബിന്ദു, 21 May, 2019\nകിസ്മത്ത് സംവിധായകന് ഷാനവാസ് ബാവക്കുട്ടിയും വിനായകനും ഒന്നിക്കുന്ന തൊട്ടപ്പന് ഇതിനകം വലിയ ചര്‍ച്ചയായി മാറിയിരുന്നു. നേരത്തെ, തൊട്ടപ്പനിലെ ലിറിക്ക് വീഡിയോയ്ക്ക് മികച്ച പ്രതികരണമാണ് ലഭിച്ചത്. പ്രാന്തന് കണ്ടലില്‍എന്ന തുടങ്ങുന്ന ഗാനത്തിന്‍റെ ലിറിക് വീഡിയോയ്ക്ക് ശേഷം ഇപ്പോള് തൊട്ടപ്പനിലെ ആദ്യ വിഡിയോ സോംഗും പുറത്ത് വന്നിരിക്കുകയാണ്.ഫഹദ് ഫാസിലാണ് ഫേസ്ബുക്കിലൂടെ തൊട്ടപ്പനിലെ ആദ്യ വീഡിയോ ഗാനം പുറത്ത് വിട്ടത്. മീനെ ചെമ്പുള്ളി മീനെ എന്ന് തുടങ്ങുന്ന ഗാനം ആലപിച്ചിരിക്കുന്നത് നിഖില് മാത്യൂ ആണ്. പി എസ് റഫീക്കിന്‍റെ വരികള്‍ക്ക് ലീല എല് ഗിരീഷ് കുട്ടന് സംഗീതം പകര്‍ന്നിരിക്കുന്നു. ഫ്രാന്‍സിസ് നൊറോണയുടെ കഥയ്ക്ക് പി എസ് റഫീഖാണ് തിരക്കഥയൊരുക്കിയിരിക്കുന്നത്.


ഹരിയാനയിൽ കോണ്‍ഗ്രസ് തിരിച്ചു വരും: ബിജെപി വീഴും: ഇന്ത്യ ടുഡെ - ആക്സിസ് മൈ ഇന്ത്യ സർവ്വെ\n22 October, 2019 09:26:39 PM\nചണ്ഡിഗഡ്: വോട്ടെടുപ്പ് പൂര്‍ത്തിയായ ഹരിയാനയില് തൂക്കുനിയമസഭയ്ക്ക് സാധ്യതയെന്ന് ഇന്ത്യ ടുഡെ-ആക്സിസ് മൈ ഇന്ത്യ സർവ്വെ ഫലം. ആകെ 90 അംഗ നിയമസഭയില് ബിജെപിക്ക് 32 മുതല് 44 വരെ സീറ്റുകള് പ്രവചിക്കുമ്പോള് കോണ്‍ഗ്രസ് 30 മുതല് 42 വരെ സീറ്റുകള് നേടി തിരിച്ചു വരവ് നടത്തുമെന്ന് സർവ്വെ ഫലം വ്യക്തമാക്കുന്നു.\nകഴിഞ്ഞ തെരഞ്ഞെടുപ്പില് കോണ്‍ഗ്രസ് ഹരിയാനയില് പതിനഞ്ച് സീറ്റുകളിലേക്ക് ചുരുങ്ങിയിരുന്നു. ഇത്തവണ സീറ്റുകളുടെ എണ്ണത്തില് കോണ്‍ഗ്രസ് കുതിച്ച് ചാട്ടമുണ്ടാകുമെന്നാണ് ഇന്ത്യ ടുഡെ-ആക്സിസ് മൈ ഇന്ത്യ സർവ്വെ ഫലം വ്യക്തമാക്കുന്നത്.\nജെജെപിക്ക് ആറു മുതല് പത്തു വരെ സീറ്റുകളാണ് ഇന്ത്യ ടുഡെ-ആക്സിസ് മൈ ഇന്ത്യ സർവ്വെ പ്രവചിക്കുന്നത്. മറ്റുകക്ഷികള്‍ക്ക് ആറുമുതല് പത്ത് വരെ സീറ്റുകള് പ്രവചിക്കുന്നു. കേരളത്തിലെ ഉപതെരഞ്ഞെടുപ്പിനൊപ്പം തിങ്കളാഴ്ചയാണ് മഹാരാഷ്ട്രയിലും ഹരിയാനയിലും നിയമസഭാതെര‍ഞ്ഞെടുപ്പ് നടന്നത്.\nബിജെപി നേതാവ് ജ്യോതിരാദിത്യ സിന്ധ്യയ്ക്കും മാതാവ് മാധവി സിന്ധ്യയ്ക്കും കോവിഡ്\nഒഡീഷയിലെ ദെങ്കനലില് പരിശീലന വിമാനം തകര്‍ന്നു വീണ് രണ്ട് മരണം\nലോക്ഡൗൺ ഇളവ്: ഗോവയിലെ ക്രൈസ്തവ ദേവാലയങ്ങളും മോസ്കുകളും ഉടൻ തുറക്കില്ല\nജമ്മുകാഷ്മീരില് സുരക്ഷാസേനയും ഭീകരരും തമ്മില് ഏറ്റുമുട്ടല്; രണ്ടു ഭീകരര് പിടിയില്?


ബ്ലൊച്ക്ഛൈന് വാർത്ത 12.06.2018 - ബ്ലൊച്ക്ഛൈന് വാർത്ത\nജൂണ് 12, 2018 അഡ്മിൻ\n$20എം ഏഥെർ മോശമായി ക്രമീകരിച്ച എഥെരെഉമ് അപ്ലിക്കേഷനുകൾ നിന്ന് ഹാക്ക്\nചൈനീസ് ഇന്റർനെറ്റ് സുരക്ഷാ കമ്പനിയായ കിഹൊഒ പ്രകാരം 360 നെത്ലബ്, ഹാക്കർമാർ മോഷ്ടിച്ചു $20 ശൂന്യതയിൽ ദശലക്ഷം മോശമായി ക്രമീകരിച്ച എഥെരെഉമ് ഖനനം രിഗ്സ് മൂന്നാം-കക്ഷി അപ്ലിക്കേഷനുകൾ നിന്ന്. സ്ഥാപനത്തിന്റെ വിദഗ്ധർ സൈബർ ആക്രമണം ഇന്റർനെറ്റിൽ സുരക്ഷിതമല്ലാത്ത എഥെരെഉമ് നോഡുകൾ ലക്ഷ്യമിട്ടതെന്ന് പറയുന്നു.\nലണ്ടൻ സ്റ്റോക്ക് എക്സ്ചേഞ്ചിൽ ചെയ്യാൻ ക്രിപ്റ്റോൺ ഖനന കമ്പനി\nഎന്റെ ഒരു സബ്സ്ക്രിപ്ഷൻ സേവനം ഉപയോഗിച്ച് ഫോണുകളും വഴി ച്ര്യ്പ്തൊചുര്രെന്ചിഎസ് ജനം അനുവദിക്കുന്ന ഒരു പുതിയ കമ്പനി ലണ്ടൻ സ്റ്റോക്ക് എക്സ്ചേഞ്ച് ലിസ്റ്റിൽ പദ്ധതികൾ പ്രഖ്യാപിച്ചു, എക്സ്ചേഞ്ച് ഒരു ആദ്യ.\nആർഗോ ബ്ലൊച്ക്ഛൈന് അത് പട്ടികയിലെ £ 20 മില്യൺ ഉയർത്താൻ പ്രതീക്ഷിക്കുന്നു ഏകദേശം 40 ദശലക്ഷം £ മതിക്കേണം പ്രതീക്ഷിക്കുന്നത്. ആർഗോ അത് ലണ്ടൻ ഓഹരി വിപണിയിലേക്കുള്ള ചേരാൻ ആദ്യ ക്രിപ്റ്റോ ഖനന കമ്പനി ഇരിക്കും.\nസാമ്പത്തിക സേവനങ്ങൾ വ്യവസായം $ ൧.൭ബ് ചിലവഴിക്കുന്നത് ബ്ലൊച്ക്ഛൈന് ന്\nസാമ്പത്തിക സേവനങ്ങൾ വ്യവസായം ചെലവഴിക്കുന്നു $1.7 വിതരണം ലെദ്ഗെര്സ് വർഷവും കോടി, ഗവേഷകൻ ഗ്രീൻവിച്ച് അസോസിയേറ്റ്സ് പ്രകാരം.\nപഠനം ബ്ലൊച്ക്ഛൈന് ചെലവഴിച്ചത് ബജറ്റുകൾ വർദ്ധിച്ചു കാണിക്കുന്നു 67% കഴിഞ്ഞ വർഷം, ഒരു കൂടെ 10 ബാങ്കുകളും മറ്റ് കമ്പനികൾ അധികരിച്ച തുകയിൽ റിപ്പോർട്ട് $10 ദശലക്ഷം. അതുപോലെ, ബ്ലൊച്ക്ഛൈന് സംരംഭങ്ങൾ പ്രവർത്തിക്കുന്ന ജീവനക്കാരുടെ എണ്ണം കഴിഞ്ഞ വർഷം ഇരട്ടിയായി.\nറിച്ചാർഡ് ജോൺസൺ, ഗ്രീൻവിച്ച് അസോസിയേറ്റ്സ് മാർക്കറ്റ് ഘടനയും ടെക്നോളജി വൈസ് പ്രസിഡന്റ് വികസനം കീഴിൽ നിലവിലുള്ള പദ്ധതികൾ അധികം നാലിൽ രണ്ടു വർഷത്തിനുള്ളിൽ തൽസമയമാകാൻ പ്രതീക്ഷിക്കുന്നത് പറഞ്ഞു.\nഎൗേൗൃല ട്രേഡിങ്ങ് ഡാറ്റ പങ്കിടാൻ ക്രിപ്റ്റോ എക്സ്ചേഞ്ചുകൾ വേണ്ടി കോളുകൾ\nയുഎസ് കമ്മോഡിറ്റി ഫ്യൂച്ചർ ട്രേഡിങ്ങ് കമ്മീഷൻ (എൗേൗൃല) നിരവധി ക്രിപ്റ്റോ കറൻസി എക്സ്ചേഞ്ചുകൾ അഭ്യർത്ഥിച്ചു – ബിത്സ്തംപ്, കോയിൻബേസ്, ഇത്ബിത്, Kraken – കൃത്രിമത്വം ക്രിപ്റ്റോ വിപണിയിൽ ബാധിക്കുന്ന നിർണ്ണയിക്കാൻ എക്സ്ചേഞ്ച് ട്രേഡിങ്ങ് ഡാറ്റ.\nഎൗേൗൃല അന്വേഷണ ഒരു ഘട്ടത്തിൽ ഇപ്പോഴും തന്നെ, അത് നിയന്ത്രണ അതിന്റെ മേൽനോട്ടത്തിൽ ക്രിപ്റ്റോ എക്സ്ചേഞ്ചുകൾ ഇടുന്നതു ഒരു ഗുരുതരമായ താത്പര്യമുണ്ടെന്ന് കാണിക്കുന്നു. പ്രത്യേകിച്ച്, എൗേൗൃല വിപണി കബളിപ്പിക്കൽ പോലുള്ള വ്യാപാരികൾ പ്രധാന കൃത്രിമ വില കടക്കുന്നു എന്ന് ട്രേഡിങ്ങ് രീതികൾ ബാധിക്കുന്നുണ്ട് എന്ന് അന്വേഷണം.\nകൊറിയൻ ബാങ്കുകൾ ഉപഭോക്തൃ ഐഡി ന്റെ പരിശോധിക്കാൻ ബ്ലൊച്ക്ഛൈന് ഉപയോഗിക്കാൻ ഉദ്ദേശിക്കുന്നത്\nദക്ഷിണ കൊറിയ ൽ ഒരു ദേശീയ ബാങ്കിംഗ് ഗ്രൂപ്പ് ആഭ്യന്തര വാണിജ്യ ബാങ്കുകൾ ഒരു ബ്ലൊച്ക്ഛൈന് അധിഷ്ഠിത ഐഡി പരിശോധനാ സംവിധാനം വിരിക്കുക ലക്ഷ്യമിടുന്നത്.\nപുതിയ സിസ്റ്റം, ബന്ക്സിഗ്ന്, പ്രാദേശിക ബാങ്കുകൾ ദക്ഷിണ കൊറിയ ൽ ദശാബ്ദങ്ങളായി പകരം ആയിരുന്നു എന്നും നിലവിലുള്ള ഐഡി പരിശോധന സ്ഥാനത്ത് ഒരു ഓപ്ഷൻ അർപ്പിക്കും.\nപുതിയ ബ്ലൊച്ക്ഛൈന് ഐഡി സേവനം, ഓൺലൈൻ, മൊബൈൽ ബാങ്കിംഗ് ഇരുവരും വേണ്ടി ലഭ്യമായ, മാർക്ക് ജനറൽ ഉപഭോക്താക്കൾക്ക് ബ്ലൊച്ക്ഛൈന് അപേക്ഷകൾ ലഭ്യമാക്കും ദക്ഷിണ കൊറിയ ലെ വാണിജ്യ ബാങ്കുകൾ ആദ്യ ശ്രമങ്ങൾ ഒരു.\nവേണ്ടി കോമഡോ പ്രതിദിന മാർക്കറ്റ് റിപ്പോർട്ട് 11.06.2018\n$1.03എം : ZEC\n$364,757 ഇനം റൌണ്ട്\n$212എം ഇന്ന് എല്ലാ വിപണിയിൽ വ്യാപാരം\nച്ര്യ്പ്തൊചുര്രെന്ച്യ് ബാങ്കായ ബ്ലൊച്ക്ഫി $ ൧.൫൫മ് ഉയർത്തുന്നതും ഫണ്ട്\nന്യൂയോർക്ക് ആസ്ഥാനമായുള്ള തുടക്കം ...\n12 ചൈനീസ് ബാങ്കുകളിൽ ബ്ലൊച്ക്ഛൈന് ഉപയോഗിച്ച 2017\nറഷ്യൻ കോടതി പ്രശ്നങ്ങൾ ...\nമുമ്പത്തെ പോസ്റ്റ്:ബ്ലൊച്ക്ഛൈന് വാർത്ത 11.06.2018\nഅടുത്ത പോസ്റ്റ്:ബ്ലൊച്ക്ഛൈന് വാർത്ത 13.06.2018\nജൂലൈ 19, 2018 ചെയ്തത് 5:14 പ്രധാനമന്ത്രി\nRiley Doig പറയുന്നു:\nആഗസ്റ്റ് 2, 2018 ചെയ്തത് 8:16 രാവിലെ


നൂലുകെട്ട് ദിനത്തില് പെണ്‍കുഞ്ഞിനെ അച്ഛന് പുഴയില് എറിഞ്ഞ് കൊലപ്പെടുത്തി -\nHome KERALA നൂലുകെട്ട് ദിനത്തില് പെണ്‍കുഞ്ഞിനെ അച്ഛന് പുഴയില് എറിഞ്ഞ് കൊലപ്പെടുത്തി\nതിരുവനന്തപുരം: നൂലുകെട്ട് ദിനത്തില് 40 ദിവസം പ്രായമുള്ള പെണ്‍കുഞ്ഞിനെ അച്ഛന് പുഴയില് എറിഞ്ഞ് കൊലപ്പെടുത്തി. സംഭവത്തില് തിരുവനന്തപുരം തിരുവല്ലം സ്വദേശിയായും കുഞ്ഞിന്റെ പിതാവുമായ ഉണ്ണികൃഷ്ണനെ പോലീസ് അറസ്റ്റ് ചെയ്തിട്ടുണ്ട്. കാര്‍ഡ് ബോര്‍ഡ് ബോക്സില് ഒളിപ്പിച്ച് കൊണ്ടുവന്ന് പുഴയില് എറിഞ്ഞ് കൊലപ്പെടുത്തുകയായിരുന്നു. പുഴയില് നടത്തിയ തെരച്ചിലിനൊടുവില് ഇന്ന് രാവിലെയാണ് കുഞ്ഞിന്റെ മൃതദേഹം പോലീസ് കണ്ടെത്തി.\nസംഭവത്തില് പോലീസ് ഭാഷ്യം ഇങ്ങനെ; അറസ്റ്റിലായ ഉണ്ണികൃഷ്ണന് ഒരു സ്ത്രീയുമായി അടുപ്പമുണ്ടായിരുന്നു. എന്നാല് ഇയാള് വിവാഹ വാഗ്ദാനത്തില് നിന്നും പിന്മാറിയതോടെ ഇവര് പോലീസില് പരാതി നല്‍കുകയും തുടര്‍ന്ന് സംഭവത്തില് പോലീസ് ഇടപെടുകയുമായിരുന്നു. പിന്നീട് ഈ സ്ത്രീയെ വിവാഹം കഴിക്കാമെന്ന് സമ്മതിച്ചതോടെ ഉണ്ണിക്കൃഷ്ണനെതിരായ പരാതി ഇവര് പിന്‍വലിച്ചു.\nതുടര്‍ന്ന് വിവാഹത്തിന് ശേഷം ഇവര് നെടുമങ്ങാട്ടെ ഒരു വീട്ടില് താമസിച്ച് വരികയായിരുന്നു. കുറച്ച് ദിവസങ്ങള്‍ക്ക് മുമ്പാണ് ഇവര്‍ക്ക് പെണ്‍കുഞ്ഞ് ജനിച്ചത്. ഇന്നലെ കുഞ്ഞിന്റെ നൂലുകെട്ട് ചടങ്ങിന് ശേഷം കുഞ്ഞിനെ സ്വന്തം അമ്മയെ കാണിക്കണമെന്ന് പറഞ്ഞ് ഉണ്ണികൃഷ്ണന് കൊണ്ടുപോയിരുന്നു. എന്നാല് ഏറെ വൈകിയും കുഞ്ഞിനെയും ഇയാളെയും കാണാതായതിനെ തുടര്‍ന്ന് സ്ത്രീ പൊലീസില് പരാതി നല്‍കുകയായിരുന്നു.\nതുടര്‍ന്ന് പോലീസ് നടത്തിയ അന്വേഷണത്തിലാണ് ഇന്ന് പുലര്‍ച്ച് 2.20ന് കുഞ്ഞിന്റെ മൃതദേഹം പുഴയില് നിന്നും കണ്ടെത്തിയത്. തിരുവല്ലം പൊലീസാണ് ഉണ്ണിക്കൃഷ്ണനെ കസ്റ്റഡിയില് എടുത്തത്. സാക്ഷി മൊഴികളുടെ അടിസ്ഥാനത്തില് നടത്തിയ അന്വേഷണത്തിലാണ് കുഞ്ഞിനെ പുഴയില് നിന്ന് കണ്ടെത്തിയത്.\nTags: CrimeKERALA NEWSthiruvananthapuram


സ്റ്റേഡിയത്തില് തിങ്ങി നിറഞ്ഞ കാണികള്‍ക്കിടയില് നിന്ന് ആ കുറ്റവാളിയെ പൊലീസ് കണ്ടത്തിയത് ഇങ്ങനെയാണ്...!! - FUTURELINE\n144 പിൻ വലിച്ചേ പറ്റൂ; ആഞ്ഞടിച്ച് യു.ഡി.എഫ് സന്നിധാനത്തേക്ക്; ഒരു വിട്ടുവീഴ്ച്ചയുമില്ല..!\nചുറ്റുപാടുകളുടെ നിരീക്ഷണത്തിനും കെട്ടിടങ്ങളുടെ സുരക്ഷയ്ക്കുമായാണ് സാധാരണ സിസിടിവി ഉപയോഗിക്കുന്നത്. എന്നാല് സിസിടിവി ഉപയോഗിച്ച് മുങ്ങി നടക്കുന്ന പ്രതികളെ കണ്ടെത്താന് കഴിയുമോ? കഴിയുമെന്നാണ് ചൈനയില് നിന്ന് വരുന്ന റിപ്പോര്‍ട്ടുകള് സൂചിപ്പിക്കുന്നത്.\nനിരവധി സാമ്പത്തിക കുറ്റകൃത്യങ്ങളിലെ പ്രതിയെ അറുപതിനായിരം ആളുകള്‍ക്കിടയില് നിന്ന് സിസിടിവിയുടെ സഹായത്തോടെയാണ് പൊലീസ് പിടികൂടിയത്. മുപ്പത്തൊന്നുകാരനായ യുവാവിന്റെ പേരു പോലും പൊലീസിന് അജ്ഞാതമായിരുന്നു എന്നതാണ് കേസിലെ മറ്റൊരു പ്രത്യേകത. തെക്കന് ചൈനയിലെ ജിയാങ്ക്സി പ്രവിശ്യയിലെ സ്റ്റേഡിയത്തില് നടന്ന സംഗീത പരിപാടിക്കിടയില് നിന്നാണ് പൊലീസ് ഇയാളെ പിടികൂടിയത്. നിരവധി സാമ്പത്തിക തിരിമറികളും ഓണ്‍ലൈന് തട്ടിപ്പുകളും നടത്തി മുങ്ങി.\nപ്രതിയ്ക്കായി ചൈന പൊലീസ് തിരച്ചിലില് ആയിരുന്നു. സ്റ്റേഡിയത്തിലെത്തിയ പ്രതിയെ സ്റ്റേഡിയത്തിലെ സിസിടിവിയാണ് ഫേസ് റിക്കഗ്നിഷ്ന് രീതി ഉപയോഗിച്ച് തിരിച്ചറിഞ്ഞത്. ഉടന് തന്നെ പൊലീസിന് സ്റ്റേഡിയത്തില് എത്തി.\nസംഗീത പരിപാടി പുരോഗമിക്കുന്നതിനിടെ ഇയാളെ പിടികൂടുകയായിരുന്നു. കുറ്റാരോപിതരുടെ മുഖം തിരിച്ചറിഞ്ഞ് പ്രതികളെ പിടികൂടുന്ന രീതി അടുത്ത കാലത്താണ് ചൈന ഉപയോഗിക്കാന് തുടങ്ങിയത്. പൊലീസ് തിരയുന്നവരും കസ്റ്റഡിയില് നിന്ന് മുങ്ങിയവരുടെ വിവരങ്ങള് ഏകോപിപ്പിച്ച് രാജ്യത്തിന്റെ വിവിധ ഭാഗങ്ങളിലെ സിസിടിവി ക്യാമറകള് ഉപയോഗിച്ചാണ് ചൈന പൊലീസ് സംവിധാനം ശക്തമാക്കുന്നത്.\nസാധാരണക്കാരെ ഒരു തരത്തിലും ബാധിക്കാത്ത വിധത്തിലാണ് ഈ സംവിധാനം പ്രവര്‍ത്തിക്കുമെന്നതാണ് ഇതിന്റെ പ്രത്യേകതയായി ചൂണ്ടിക്കാണിക്കുന്നത്. എന്നാല് ഏതൊരാളും ഇത്തരത്തില് നിരീക്ഷണത്തിലാണോയെന്ന സംശയവും ഈ സംവിധാനത്തനെതിരെ ഉയരുന്നുണ്ട്. എന്നാല് ഏറെക്കാലമായി തിരയുന്ന പ്രതികളെ കണ്ടെത്താന് ഈ സംവിധാനം ഉപയോഗിക്കാമെന്ന് തെളിയിക്കാന് പൊലീസിനെ സഹായിക്കുന്നതാണ് തട്ടിപ്പ് കേസില് മുപ്പത്തൊന്നുകാരന്റെ അറസ്റ്റ്.\nPrevious: ആ ക്രൂരമായ കൊലപാതകം ടിവിയുടെ ശബ്ദം കൂട്ടിയതിന്റെ പേരില്..!!\nNext: കോമണ്‍വെല്‍ത്ത്: ഗുസ്തിയിലും കരുത്തുതെളിയിച്ച് ഇന്ത്യ, വിനേഷ് ഫോഗട്ടിനും സുമിത്തിനും സ്വര്‍ണം; ഇന്ത്യക്ക് ഇരുപത്തിമൂന്നാം സ്വര്‍ണം..!!\nകാശ്മീരിലെ സമാധാനം തകര്‍ക്കാന് യുവാക്കളെ രംഗത്തിറക്കുന്നവര് ഉത്തരം പറയേണ്ടി വരും: നരേന്ദ്ര മോഡി\nസര്‍ക്കസ് മുതലാളിക്ക് പാര്‍വ്വതിയുടെ കിടിലന് മറുപടി..! ‘തെറി’ ആര്‍ക്കാണെന്ന് മനസിലായി കാണുമല്ലോ..? വീണ്ടും വിവാദത്തിനു തിരികൊളുത്തി പാര്‍വതി….?\nസംഘപരിവാര് അണികളെ ‘ചാണകസംഘികള്’ എന്ന വിശേഷിപ്പിച്ച കെ സുരേന്ദ്രനെ ട്രോളില് മുക്കി കൊല്ലുന്നു.!\nസ്വത്തുതര്‍ക്കത്തെ തുടര്‍ന്ന് ഒരു കുടുംബത്തിലെ അഞ്ചു പേരെ ആറുപേരടങ്ങിയ സംഘം വെടിവച്ചുകൊന്നു…


താമരക്കുളം പഞ്ചായത്തിൽ സന്നദ്ധസേനയെ സജ്ജീകരിക്കും | Charummoodu\nതാമരക്കുളം പഞ്ചായത്തിൽ സന്നദ്ധസേനയെ സജ്ജീകരിക്കും\nചാരുംമൂട് : ജില്ലയിൽ ഏറ്റവുംകൂടുതൽ കോവിഡ് കേസുകൾ റിപ്പോർട്ട് ചെയ്ത ഐ.ടി.ബി.പി. ക്യാമ്പ് സ്ഥിതിചെയ്യുന്ന താമരക്കുളം ഗ്രാമപ്പഞ്ചായത്തിൽ സ്ഥിതി ഗുരുതരം. ആർ.രാജേഷ് എം.എൽ.എ.യുടെ സാന്നിധ്യത്തിൽ ഞായറാഴ്ച ജാഗ്രതാസമിതി യോഗംചേർന്ന് സ്ഥിതിഗതികൾ വിലയിരുത്തി. സന്നദ്ധസേനയെ ഉൾപ്പെടെ സജ്ജീകരിക്കാൻ തീരുമാനിച്ചു.\nപഞ്ചായത്തിലെ കണ്ണനാകുഴി ഒന്ന്, രണ്ട്, മൂന്ന് വാർഡുകളിൽ മത്സ്യവിൽപ്പന നടത്തിയിരുന്ന വ്യാപാരിക്ക് കോവിഡ് സ്ഥിരീകരിച്ചതാണ് പ്രദേശത്ത് ആശങ്ക വർധിക്കാൻ കാരണമായത്. ഇദ്ദേഹത്തിന്റെ പ്രാഥമിക സമ്പർക്കപ്പട്ടികയിലുള്ള എട്ടുപേരിൽ ഒരാൾക്ക് രോഗലക്ഷണമുള്ളതായാണ് സൂചന. \nവാർഡുതല ജാഗ്രതാസമിതികൾ വീണ്ടും യോഗംചേരും. പ്രാഥമിക സമ്പർക്കപ്പട്ടികയിലുള്ളവരുടെ സ്രവപരിശോധന വേഗത്തിലാക്കാനും തീരുമാനിച്ചു. \nപഞ്ചായത്തിലെ ഇരപ്പൻപാറ 12-ാം വാർഡിലും ഞായറാഴ്ച കോവിഡ് റിപ്പോർട്ട് ചെയ്തു. ബെംഗളൂരൂവിൽനിന്ന് ഈ മാസം നാലിന് എത്തി വീട്ടിൽ ക്വാറന്റീനിൽ കഴിഞ്ഞിരുന്നയാൾക്കാണ് കോവിഡ് സ്ഥിരീകരിച്ചത്.\nബെംഗളൂരൂവിൽനിന്ന് പാഴ്‌സൽ വണ്ടിയിൽ അടൂരിൽ ഇറങ്ങിയ ഇദ്ദേഹം ബസ്‍മാർഗം ചാരുംമൂട്ടിൽ എത്തി. അവിടെനിന്ന് വൈകീട്ട് ഓട്ടോറിക്ഷയിലാണ് വീട്ടിലെത്തിയത്.\nഇദ്ദേഹത്തിന്റെ സമ്പർക്കപ്പട്ടിക തയ്യാറാക്കിത്തുടങ്ങി. ഒൻപതാംവാർഡിൽ സമ്പർക്കത്തിലൂടെ രോഗം സ്ഥിരീകരിച്ച യുവാവിന്റെ പ്രാഥമിക സമ്പർക്കപ്പട്ടികയിലുള്ള മൂന്നുപേരുടെ സ്രവസാംപിൾ കഴിഞ്ഞദിവസം ശേഖരിച്ചിരുന്നു. ബാക്കിയുള്ള നാലുപേരും ക്വാറന്റീനിലാണ്.\nപഞ്ചായത്തിൽ ഫസ്റ്റ് ലൈൻ ട്രീറ്റ്‌മെന്റ് സെന്റർ ആരംഭിക്കുന്നതിനുള്ള പ്രാരംഭപ്രവർത്തനങ്ങൾ ആരംഭിക്കാനും തീരുമാനിച്ചു. പ്രസിഡന്റ് വി.ഗീത, വൈസ് പ്രസിഡന്റ് എ.എ.സലിം, ബ്ളോക്ക് പഞ്ചായത്തംഗം എം.കെ.വിമലൻ, മെഡിക്കൽ ഓഫീസർ ഡോ.എൽവിൻ ജോസ്, ജനപ്രതിനിധികൾ, ഉദ്യാഗസ്ഥർ തുടങ്ങിയവരും പങ്കെടുത്തു.\nസ്രവസാംപിൾ ശേഖരിക്കാൻ താമരക്കുളത്ത് കേന്ദ്രം\nഭരണിക്കാവ് ബ്ളോക്ക് പരിധിയിൽ സ്രവസാംപിൾ ശേഖരിക്കുന്നതിനായുള്ള കേന്ദ്രം താമരക്കുളത്ത് പ്രവർത്തിക്കുന്ന കോവിഡ് കെയർ സെന്ററായ നീലാംബരി ആശുപത്രിയിൽ സജ്ജമാക്കുന്നതിന് തീരുമാനിച്ചു. ഐ.ടി.ബി.പി.യിൽ ക്വാറന്റീനിലുള്ള ശേഷിക്കുന്നവരുടെ സ്രവ സാംപിളും അടുത്തദിവസങ്ങളിൽ ശേഖരിക്കും.\nരണ്ട് ഐ.ടി.ബി.പി. ഉദ്യേഗസ്ഥർക്കുകൂടി ഞായറാഴ്ച കോവിഡ് സ്ഥിരീകരിച്ചു. ഉദ്യോഗസ്ഥരുടെ സമ്പർക്കപ്പട്ടികയിലുള്ള മൂന്നുപേർക്ക് കോവിഡ് സ്ഥിരീകരിച്ചതായും റിപ്പോർട്ടുണ്ട്.\nഐ.ടി.ബി.പി.: രോഗവ്യാപന നിയന്ത്രണപ്രവർത്തനങ്ങൾ സജീവം\nചാരുംമൂട് : നൂറനാട് ഐ.ടി.ബി.പി. മേഖലയിൽ കോവിഡ് രോഗവ്യാപന നിയന്ത്രണപ്രവർത്തനങ്ങൾ സജീവമാണെന്ന് കളക്ടർ.\nജില്ലാഭരണകൂടം തയ്യാറാക്കി നടപ്പാക്കുന്ന പ്രത്യേക സ്റ്റാൻഡേർഡ് ഓപ്പറേറ്റിങ് പദ്ധതി അനുസരിച്ചാണ് രോഗവ്യാപന നിയന്ത്രണപ്രവർത്തനങ്ങൾ.\nകോവിഡ്ബാധ പ്രദേശവാസികളിൽ ആശങ്കയുണ്ടാക്കിയ സാഹചര്യത്തിൽ കളക്ടർ എ.അലക്‌സാണ്ടർ, കൊടിക്കുന്നിൽ സുരേഷ് എം.പി., ആർ.രാജേഷ് എം.എൽ.എ., ഐ.ടി.ബി.പി. കമാൻഡന്റ്, മാവേലിക്കര തഹസിൽദാർ, നൂറനാട് ലെപ്രസി സാനറ്റോറിയം ആശുപത്രി സൂപ്രണ്ട് എന്നിവരുമായി വീഡിയോ കോൺഫറൻസിങ് വഴി അടിയന്തരയോഗം ചേർന്ന് പ്രവർത്തനങ്ങൾ വിലയിരുത്തി. \n2025-ലെ സീറ്റും പകുത്ത് ‘എല്ലാം കോംപ്ലിമെൻസ് ആക്കി ’\n: സ്ഥാനാർഥിനിർണയത്തിലെ തർക്കങ്ങളും പിടിവലിയും പിണക്കങ്ങളുമെല്ലാം പരിഹരിക്കാൻ ഇതാ ..\nപശുവിനെ കാണാതായെന്നു പരാതി\nപുളിങ്കുന്നിൽ സാമൂഹികവിരുദ്ധരുടെ ശല്യം\nപണംവാങ്ങി കബളിപ്പിച്ചു : മൃഗസംരക്ഷണവകുപ്പ് ഉദ്യോഗസ്ഥയ്‌ക്കെതിരേ പരാതി


ഇന്ത്യന് ഹൈക്കമ്മീഷണറെ പാക്കിസ്ഥാന് പുറത്താക്കി; രാജ്യത്തെ വ്യോമ പാത ഭാഗികമായി അടച്ചു - MALABAR FLASH\nHome News Pakistan World ലോകം ഇന്ത്യന് ഹൈക്കമ്മീഷണറെ പാക്കിസ്ഥാന് പുറത്താക്കി; രാജ്യത്തെ വ്യോമ പാത ഭാഗികമായി അടച്ചു\nഇന്ത്യന് ഹൈക്കമ്മീഷണറെ പാക്കിസ്ഥാന് പുറത്താക്കി; രാജ്യത്തെ വ്യോമ പാത ഭാഗികമായി അടച്ചു\nഇസ്‌ലാമാബാദ്: ഇന്ത്യന് ഹൈക്കമ്മഷീണര് അജയ് ബിസരിയയെ പാക്കിസ്ഥാന് പുറത്താക്കി. ജമ്മു കശ്മീരിനുള്ള പ്രത്യേക പദവി റദ്ദാക്കിയത് ഏകപക്ഷീയവും നിയമവിരുദ്ധവുമാണെന്ന് ആരോപിച്ച് ഇന്ത്യയുമായുള്ള നയതന്ത്ര ബന്ധങ്ങളുടെ പ്രാധാന്യം കുറച്ച ശേഷം മിനുട്ടുകള്‍ക്കകമാണ് പാക് നടപടി.[www.malabarflash.com]\nപ്രധാന മന്ത്രി ഇമ്രാന് ഖാന്റെ അധ്യക്ഷതയില് നടന്ന ദേശീയ സുരക്ഷാ കമ്മിറ്റി (എന് എസ് സി) യോഗത്തിന് ശേഷമാണ് ഇതുസംബന്ധിച്ച പ്രഖ്യാപനമുണ്ടായത്. യോഗത്തില് ഉന്നത സിവില്-സൈനിക ഉദ്യോഗസ്ഥര് പങ്കെടുത്തിരുന്നു.\nഇന്ത്യയുടെ ഹൈക്കമ്മീഷണറെ തിരിച്ചയച്ച പോലെ തന്നെ പാക്കിസ്ഥാന്റെ അംബാസഡര്‍മാര് ഇനി ന്യൂഡല്‍ഹിയില് ഉണ്ടാകില്ലെന്നും വിദേശകാര്യ മന്ത്രി ഷാ മെഹ്മൂദ് ഖുറേശി ടെലിവിഷനില് നല്‍കിയ പ്രസ്താവനയില് പറഞ്ഞു.\nഅതിനിടെ, രാജ്യത്തെ വ്യോമ പാതയും പാക്കിസ്ഥാന് ഭാഗികമായി അടച്ചു. സെപ്തംബര് അഞ്ച് വരെയാണ് വ്യോമ പാത അടച്ചത്. ബാലകോട്ട് ആക്രമണത്തെ പിന്തുടര്‍ന്നും പാക്കിസ്ഥാന് വ്യോമ പാത അടച്ചിരുന്നു. നാലര മാസങ്ങള്‍ക്കു ശേഷമാണ് പാത തുറന്നത്. ഫെബ്രുവരി 26നും ജൂലൈ 15നു ഇടക്കുള്ള കാലയളവില് ഇന്ത്യന് വിമാനങ്ങള്‍ക്കുള്ള വ്യോമ പാതയില് രണ്ടെണ്ണം മാത്രമാണ് പാക്കിസ്ഥാന് തുറന്നുകൊടുത്തിരുന്നത്.


dubai | കണ്ണിയത് ഉസ്താദ് ഇസ്ലാമിക് അകാദമി ദുബായ് ചാപ്റ്ററിന് നവ സാരഥികൾ; അബ്ദുറസാഖ് ചെറൂണി പ്രസിഡന്റ് - MarunadanMalayali.com\nകണ്ണിയത് ഉസ്താദ് ഇസ്ലാമിക് അകാദമി ദുബായ് ചാപ്റ്ററിന് നവ സാരഥികൾ; അബ്ദുറസാഖ് ചെറൂണി പ്രസിഡന്റ്\nJanuary 10, 2017 | 04:06 PM IST | Permalink\nദുബൈ - ഉയർച്ചയുടെ പടവുകൾ അതിവേഗം താണ്ഡിക്കൊണ്ട് ഇസ്ലാമിക -ഭൗതീക സമന്വയ വിദ്യാഭ്യാസ സ്ഥാപനമായി ജില്ലയ്ക്ക് അഭിമാനമായി വളരുന്ന ബദിയടുക്ക കണ്ണിയത് ഉസ്താദ് ഇസ്ലാമിക് അകാദമിക്ക് കീഴിൽ മൂന്ന് വർഷമായി പ്രവർത്തിച്ചു വരുന്ന ദുബായ് ചാപ്റ്റർ പുനഃസംഘടിപ്പിച്ചു കൊണ്ട് പുതിയ ഭാരവാഹികളെ തെരഞ്ഞെടുത്തു.\nഅബ്ദുൽ റസ്സാഖ് ചെറൂണി (പ്രസിഡണ്ട്)മുനീഫ് ബദിയടുക്ക (ജന.സെക്രട്ടറി) സലാം കന്യപ്പാടി(ട്രഷറർ) ഐ.പി.എം.ഇബ്രാഹിം (വർക്കിങ് സെക്രട്ടറി) സത്താർ നാരമ്പാടി, വൈ.ഹനീഫ കുംബടാജെ(ഓർഗനൈസിങ് സെക്രട്ടറി)ജി.എസ്.ഇബ്രാഹിം,അബ്ദുല്ല ബെളിഞ്ചം,ഹസൈനാർ ബീജന്തടുക്ക, അസീസ് കമാലിയ,എം.എസ്.ഹമീദ് ഗോളിയടുക്ക,സിദ്ധീഖ് കൈക്കംബ(വൈസ് പ്രസിഡണ്ടുമാർ)അബ്ദുൽ റസ്സാഖ് ബദിയടുക്ക,ഹംസ ബദിയടുക്ക,പി.ഡി.നൂറുദ്ധീൻ,മുഹമ്മദ് ഹനീഫ് നാരമ്പാടി,ലത്വീഫ് പൊയ്യക്കണ്ടം,റസ്സാഖ് ഉക്കിനടുക്ക,ലത്വീഫ് മടത്തിൽ(ജോയിൻ സെക്രട്ടറിമാർ)\nസലാം കന്യാപാടിയുടെ അധ്യക്ഷതയിൽ ചേർന്ന സംഗമത്തിന് മുനീഫ് ബദിയടുക്ക സ്വാഗതം പറഞ്ഞു.അഷറഫ് ദാരിമി വെളിഞ്ച മുഖ്യ പ്രഭാഷണം നടത്തി.അബ്ദുൽ ഖാദർ അസ്സദി തിരഞ്ഞെടുപ്പ് നിയന്ത്രിച്ചു.\nഅബൂദാബി ചാപ്റ്റർ നേതാക്കളായ കമാൽ മല്ലം,ശരീഫ് പള്ളത്തടുക്ക,ഇബ്രാഹിം ബെളിഞ്ചം,കെ.എം.സി.സി നേതാക്കളായ അബ്ദുല്ല ആറങ്ങാടി,റഷീദ് ഹാജി കല്ലിങ്കൽ,ഹസൈനാർ തോട്ടുംഭാകം,അയ്യൂബ് ഉറുമി,ഫൈസൽ പട്ടേൽ,ഷാഫി മാർപ്പനടുക്ക,അസീസ് ബള്ളൂർ തുടങ്ങിയവർ ആശംസയർപ്പിച്ചു. ഐ.പി.എം.ഇബ്രാഹിം നന്ദി പറഞ്ഞു.


അഞ്ചു സ്റ്റപ്പുകളില് ഒരു gif ഇമേജ് ഉണ്ടാക്കുന്ന വിധം - Boolokam\nHome How To അഞ്ചു സ്റ്റപ്പുകളില് ഒരു gif ഇമേജ് ഉണ്ടാക്കുന്ന വിധം\nഅഞ്ചു സ്റ്റപ്പുകളില് ഒരു gif ഇമേജ് ഉണ്ടാക്കുന്ന വിധം\nനമ്മളെല്ലാരും ആനിമേറ്റഡ് gif ഇമേജുകള് കണ്ടു കുറെ രസിച്ചവരാണ്. എന്നാല് അതെങ്ങിനെയാണ് ഉണ്ടാക്കുക എന്ന് നമ്മളില് പലരും ചിന്തിച്ചു തല പുണ്ണാക്കി അവസാനം എങ്ങുമെത്താതെ ചിന്ത അവസാനിപ്പിക്കുന്നത് കാണാം. എങ്ങിനെ ആണ് ഒരു gif ഇമേജ് ഉണ്ടാക്കുക? നമുക്ക് സ്വന്തമായി ഒന്നുണ്ടാക്കാന് സാധിക്കുമോ? തീര്‍ച്ചയായും അതെ എന്നാണ് ഉത്തരം. താഴെ പറയുന്ന ചില സിമ്പിള് വഴികളിലൂടെ നിങ്ങള്‍ക്കും gif ഇമേജുകള് ഉണ്ടാക്കാം.\nആദ്യം നിങ്ങള്‍ക്ക് വേണ്ടത് അഡോബി ഫോട്ടോഷോപ്പ് ആണ്. ഫോട്ടോഷോപ്പിന്റെ ഇതു വെര്‍ഷനും ഇതിനായി ഉപയോഗിക്കാം. ആദ്യമേ പറയട്ടെ, gif ഇമേജുകള് ഉണ്ടാക്കുവാനായി ഓണ്‍ലൈന് മാര്‍ഗങ്ങളും ഉപയോഗിക്കാവുന്നതാണ്. അതിനായി പല വെബ്സൈറ്റുകളും നിലവിലുണ്ട്. picasion.com, makeagif.com എന്നിവ അവയില് ചിലതാണ്. എങ്കില് അവക്ക് അതിന്റേതായ പരിമിതികള് ഉണ്ടെന്നതാണ് യാഥാര്‍ത്ഥ്യം. മിക്കവയും നമ്മുടെ കയ്യിലെ പിക്ചറുകള് gif ആക്കി മാറ്റുന്നു എന്ന് മാത്രമേ ഉള്ളൂ. അല്ലാതെ കൂടുതല് മാര്‍ഗങ്ങള് ലഭ്യമല്ല.\nഐഫോണിലും ഐപാഡിലും Flixel അല്ലെങ്കില് Cinemagram പോലുള്ള ആപ്ലിക്കേഷനുകള് ഇതിനായി ലഭ്യമാണ്. ആന്‍ഡ്രോയിഡ് ഫോണുകള്‍ക്കായി Fotodanz പോലുള്ള ആപ്ലിക്കേഷനുകളും ലഭ്യമാണ്.\nഇവയൊക്കെ ഉണ്ടെങ്കിലും നമ്മളിവിടെ ചര്‍ച്ച ചെയ്യാന് പോകുന്നത് വിന്‍ഡോസിലോ അല്ലെങ്കില് മാകിലോ പ്രവര്‍ത്തിക്കുന്ന ഡെസ്ക്ടോപ്പ് കമ്പ്യൂട്ടറില് എങ്ങിനെ ഒരു gif ഇമേജ് ഉണ്ടാക്കാം എന്നതാണ്.\n1. gif ആക്കേണ്ട ഫയല് എടുക്കുക\nആദ്യം ചെയ്യേണ്ടത് നമുക്കെത് ഫയല് ആണോ gif ആക്കേണ്ടത്, അത് നമ്മുടെ മുന്‍പില് എടുത്തു വെക്കുക എന്നതാണ്. ഇവിടെ നമുക്കൊരു വീഡിയോ ഫയല് gif ആക്കി നോക്കാം. താഴെ കാണുന്ന യൂട്യൂബ് വീഡിയോ അതിനായി നമുക്ക് ഡൌണ്‍ലോഡ് ചെയ്യാം\nKeepvid.com എന്ന സൈറ്റ് ഉപയോഗിച്ച് ആ വീഡിയോ നമുക്ക് ഡൌണ്‍ലോഡ് ചെയ്യാം. ശ്രദ്ധിക്കേണ്ട കാര്യം എന്തെന്ന് വെച്ചാല് നമ്മള് ഇതിനായി ഉപയോഗിക്കുന്ന വീഡിയോ എത്രമാത്രം ചെറുതാവുന്നോ അത്രയും നല്ലത്. അല്ലെങ്കില് gif ഇമേജിന്റെ സൈസ് വളരെ അധികം കൂടാന് ചാന്‍സ് ഉണ്ട്.\n2. വീഡിയോ ഫോട്ടോഷോപ്പിലേക്ക് ഇമ്പോര്‍ട്ട് ചെയ്യുക\nഈ പണി വളരെ എളുപ്പമാണ്. ഫോട്ടോഷോപ്പില് File > Import > Video Frames to Layers എന്നത് ക്ലിക്ക് ചെയ്യുക. ശേഷം വീഡിയോ സെലക്ട് ചെയ്‌താല് ആ വീഡിയോ ഫോട്ടോഷോപ്പിലേക്ക് ഇമ്പോര്‍ട്ട് ചെയ്യപ്പെടും. കുറെ അധികം സ്റ്റില് ഇമേജുകള് ആയിട്ടാവും ഈ വീഡിയോ ഇമ്പോര്‍ട്ട് ചെയ്യപ്പെടുക. ഇമ്പോര്‍ട്ട് ചെയ്യുമ്പോള് ഫോട്ടോഷോപ്പില് ക്വിക്ക് ടൈം പ്ലയെര് എറര് കാണിച്ചാല് അത് ഇന്‍സ്റ്റോള് ചെയ്യ്ടതിനു ശേഷം മാത്രം ഇമ്പോര്‍ട്ട് ചെയ്യേണ്ടതാണ്.\n3. gif നു വേണ്ടിയുള്ള വീഡിയോ ഭാഗം സെലക്ട് ചെയ്യാം\ngif നു വേണ്ടിയുള്ള വീഡിയോ ഭാഗം സെലക്ട് ചെയ്യാനുള്ള ഓപ്ഷന് ഇമേജ് ഇമ്പോര്‍ട്ട് ചെയ്ത ശേഷം നമുക്ക് ലഭിക്കും. ഒന്നുകില് വീഡിയോ ഫുള് ആയി എടുക്കാം. അല്ലെങ്കില് ചെറിയ ഭാഗവും. ചിത്രം കാണൂ.\n4. ക്വാളിറ്റി സെറ്റിംഗ്സ് അഡ്ജസ്റ്റ് ചെയ്യാം\nഅതിനു ശേഷം File > Save for Web എടുത്താല് ക്വാളിറ്റി സെറ്റിംഗ്സ് നമുക്ക് മാറ്റം. അതെല്ലാം വായനക്കാര്‍ക്ക് വിട്ടു തന്നിരിക്കുന്നു. കാരണം നോര്‍മല് ഫോട്ടോഷോപ്പ് വിവരം ഉള്ളവര് ആയിരിക്കുമല്ലോ ഇതിനു മെനക്കെടുക. ശ്രദ്ധിക്കേണ്ട കാര്യം എന്തെന്ന് വെച്ചാല് കമ്പ്രഷന് കുറയുന്നതിനനുസരിച്ചു gif ക്വാളിറ്റി കൂടും എന്നതാണ്. ഇനിയും വ്യക്തമായി മനസ്സിലാവണമെങ്കില് താഴെ പറയുന്ന പോയിന്റുകള് ശ്രദ്ധിക്കുക.\nColors ഓപ്ഷന് സെലക്ട് ചെയ്യുമ്പോള് കൂടിയ ലെവലില് തന്നെ ഇടാന് ശ്രദ്ധിക്കുക. കളര് കുറയ്ക്കുന്നത് gif ന്റെ ക്വാളിറ്റി കുറക്കുന്നതിനു ഇടയാക്കും. വീഡിയോയും ഉണ്ടാക്കുന്ന gif ഉം തമ്മില് അതിനു അജഗജാന്തരം വിത്യാസം ഉണ്ടാക്കാം.\nDither ഓപ്ഷന് ഹൈ തന്നെ സെലക്ട് ചെയ്യുക\nWeb snap ഓപ്ഷന് ഇഗ്നോര് ചെയ്യുക\nLossy ഓപ്ഷന് കുറഞ്ഞത് സെലക്ട് ചെയ്യാന് ശ്രമിക്കുക.\nഇമേജ് സൈസിന്റെ കാര്യം നിങ്ങള് തന്നെ പല പ്രാവശ്യം gif ഉണ്ടാക്കി നോക്കി ചെക്ക് ചെയ്യേണ്ടതാണ്. കാരണം gif ന്റെ സൈസ് എത്ര ചെറുതാവുന്നോ അതാണ് നല്ലത്.\n5. സേവ് ചെയ്യുക.\nഉണ്ടാക്കിയ gif ചിത്രം ഇനി നിങ്ങള്ക്ക് സേവ് ചെയ്യാം. സേവ് ചെയ്യാന് ചിലപ്പോള് മിനുട്ടുകള് എടുത്തേക്കാം. ഇങ്ങനെ തികച്ചും സിമ്പിള് ആയി അഞ്ചു സ്റ്റെപ്പുകളില് ഒരു gif ഇമേജ് ഉണ്ടാക്കാം എന്ന് മനസ്സിലായില്ലേ?\nPrevious articleഅവസാനമില്ലാത്ത ആൺദൂരങ്ങൾ\nNext articleമലയാളികളുടെ ഒരു ഡസന് ദുശീലങ്ങള് – സന്തോഷ് ആനപ്പാറ..


'നിഷ്കളങ്കരായ കുട്ടികൾ എന്നോട് പൊറുക്കണം': ടെക്സസ് വെടിവെപ്പിൽ ക്ഷമ ചോദിച്ച് കൊലയാളിയുടെ മാതാവ് | Please don’t judge him, he had his reasons, says mother of Texas school shooter | Madhyamam\nHomechevron_rightNewschevron_rightWorldchevron_right'നിഷ്കളങ്കരായ കുട്ടികൾ ...\ndate_range 28 May 2022 9:50 AM GMT\n'നിഷ്കളങ്കരായ കുട്ടികൾ എന്നോട് പൊറുക്കണം': ടെക്സസ് വെടിവെപ്പിൽ ക്ഷമ ചോദിച്ച് കൊലയാളിയുടെ മാതാവ്\nവാഷിങ്ടൺ: ടെക്സസിലെ റോബ് എലിമെന്ററി സ്‌കൂളിൽ 19 വിദ്യാർഥികളെയും രണ്ട് അധ്യാപകരേയും വെടിവെച്ച് കൊന്ന സംഭവത്തിൽ ക്ഷമാപണം നത്തി 18കാരനായ കൊലയാളി സാൽവഡോർ റാമോസിന്‍റെ മാതാവ് അൻഡ്രിയാന മാർട്ടിനെസ്. വെള്ളിയാഴ്ച ഒരു ടി.വി ചാനലിന് നൽകിയ അഭിമുഖത്തിലാണ് അൻഡ്രിയാന ക്ഷമാപണം നടത്തിയത്.\n'എന്നോടും എന്‍റെ മകനോടും ക്ഷമിക്കൂ. അവൻ ചെയ്തതിന് അവന്‍റെതായ കാരണങ്ങളുണ്ടാകുമെന്ന് എനിക്കറിയാം. ദയവായി അവൻ ചെയ്തതിന്‍റെ പേരിൽ അവനെ വിലയിരുത്തരുത്. മരിച്ചുപോയ നിഷ്കളങ്കരായ കുട്ടികൾ എന്നോട് പൊറുക്കണമെന്ന് മാത്രമാണ് എന്‍റെ ആഗ്രഹം' -കണ്ണീരോടെ റോമോസിന്‍റെ മാതാവ് പറഞ്ഞു.\nമകന്‍റെ പ്രവൃത്തിയിൽ ആളുകൾ തന്നോട് ക്ഷമിക്കണം. അവൻ ഇങ്ങനെയൊക്കെ ചെയ്യുമെന്ന് ഞാനൊരിക്കലും വിശ്വസിച്ചിരുന്നില്ല. അവരെയൊക്കെ കൊന്നുകളയുന്നതിന് മുമ്പ് അവൻ എന്നെ കൊല്ലേണ്ടതായിരുന്നുവെന്നു -സാൽവഡോറിന്‍റെ പിതാവ് പറഞ്ഞു\nസംഭവസമയത്ത് സാൽവഡോറിന്‍റെ പിതാവ് ജോലി സ്ഥലത്തായിരുന്നു. അക്രമവിവരം സാൽവഡോറിന്‍റെ അമ്മ വിളിച്ചറിയിച്ചപ്പോൾ അദ്ദേഹം ആദ്യം തന്നെ പൊലീസ് സ്റ്റേഷനിൽ മകൻ ഉണ്ടോയെന്ന് അന്വേഷിച്ചു. പിന്നീടാണ് ഉദ്യോഗസ്ഥരുടെ വെടിയേറ്റ് സാൽവഡോറും കൊല്ലപ്പെട്ടതായി പിതാവ് അറിയുന്നത്.\nTAGS:Texas school shooting\nNews Summary - Please don’t judge him, he had his reasons, says mother of Texas school shooter


SIGNAL EXCLUSIVE – Sophia Times\nആമസോൺ കാടുകൾ ഒറ്റനോട്ടത്തിൽ: ഒമ്പത് ലാറ്റിനമേരിക്കൻ രാജ്യങ്ങൾ ഉൾപ്പെടുന്ന എഴുപത് ലക്ഷം ചതുരശ്ര കിലോമീറ്ററുകളാണ്…\nകാർ ഡീകാര്‍ബണൈസേഷന് സ്ഥാപനങ്ങൾ ഏറുന്നു. എഞ്ചിൻ ഡീകാര്‍ബണൈസേന്റെ ഗുണങ്ങളും…\nവയനാട്ടിലെ ആദിവാസി സമൂഹം: പ്രതിസന്ധികള് തുടരുന്നു. പരിഹാരങ്ങൾ എങ്ങനെ? പ്രത്യേക…\nലോകത്തെ നടുക്കിയ വലിയ ഒരു ഭീകരാക്രമണത്തെ അതിജീവിക്കുവാന് കഠിനപ്രയത്‌നം നടത്തുന്ന ശ്രീലങ്കന് ജനതയ്ക്ക് മുന്നില് ചോദ്യചിഹ്നങ്ങള് ഏറെയാണ്. അല്‍പ്പം സങ്കീര്‍ണ്ണമായ ചില അവസ്ഥാവിശേഷങ്ങളിലൂടെ കടന്നുപോകുന്ന ശ്രീലങ്കയുടെ രാഷ്ട്രീയ…


അറക്കലെ ബീവിയെ കെട്ടാന് സിപിഎമ്മിന് അരസമ്മതം ലീഗ് നിലപാട് തെരഞ്ഞെടുപ്പിന് ശേഷം :: Janmabhumi Daily\nഅറക്കലെ ബീവിയെ കെട്ടാന് സിപിഎമ്മിന് അരസമ്മതം ലീഗ് നിലപാട് തെരഞ്ഞെടുപ്പിന് ശേഷം\nFriday 23 October 2015 8:48 pm IST\nകൊച്ചി: തദ്ദേശ തെരഞ്ഞെടുപ്പിന് ശേഷം സംസ്ഥാനത്ത് ഇടതുമുന്നണി വിപുലീകരിക്കണമെന്ന് സിപിഎം കേന്ദ്ര നേതൃത്വത്തിന്റെ നിര്‍ദ്ദേശം. മുസ്ലീം ലീഗ്, കേരള കോണ്‍ഗ്രസ് എന്നീ പാര്‍ട്ടികളെയാണ് സിപിഎം നേതൃത്വം ലക്ഷ്യമിടുന്നത്.സംസ്ഥാനത്തെ നിലവിലുള്ള രാഷ്ട്രീയ കാലാവസ്ഥയില് പാര്‍ട്ടി കേന്ദ്ര നേതൃത്വം അസംതൃപ്തരാണ്. എന്തു വിലകൊടുത്തും കേരളത്തില് ന്യൂനപക്ഷ മതവിഭാഗങ്ങളെ കൂടെ നിര്‍ത്തണമെന്ന നിര്‍ദ്ദേശമാണ് ദേശീയ നേതൃത്വം സംസ്ഥാനത്തിന് നല്‍കിയിട്ടുളളത്. മുസ്ലീം ലീഗ് നേതൃത്വവുമായി ഔപചാരികമായിത്തന്നെ ചര്‍ച്ചനടത്താന് സംസ്ഥാന നേതൃത്വത്തിന് അനുമതി നല്‍കിയതായാണ് വിവരം. ഇതിന്റെ പേരില് സിപിഐ ഉയര്‍ത്തുന്ന എതിര്‍ശബ്ദത്തെ അവഗണിക്കാനാണ് നേതൃത്വത്തിന്റെ നിര്‍ദ്ദേശം. ലീഗിനോടുള്ള എതിര്‍പ്പല്ല മുന്നണിയിലെ രണ്ടാംകക്ഷിയെന്ന പദവി നഷ്ടപ്പെടുമെന്ന ഭയമാണ് സിപിഐയുടെ എതിര്‍പ്പിന് പിന്നിലെന്നാണ് സിപിഎം നേതൃത്വത്തിന്റെ കണക്കുകൂട്ടല്. ഏപ്രിലില് നടക്കാനിരിക്കുന്ന നിയമസഭ തെരഞ്ഞെടുപ്പില് ഭരണം പിടിക്കണമെങ്കില് ലീഗിനെ മുന്നണിയിലെത്തിക്കണമെന്നാണ് സംസ്ഥാന നേതൃത്വത്തില് ഒരു വിഭാഗവും ഉറച്ചു വിശ്വസിക്കുന്നത്. പിണറായി വിജയന്റെ നേതൃത്വത്തിലുള്ള വിഭാഗമാണ് ഈ ആവശ്യവുമായി കേന്ദ്ര നേതൃത്വത്തെ ആദ്യം സമീപിച്ചത്. ജനറല് സെക്രട്ടറി സീതാറാം യച്ചൂരി ഈ നിര്‍ദ്ദേശത്തിന് ആദ്യം എതിരായിരുന്നുവെങ്കിലും ഭൂരിപക്ഷം നേതാക്കളും പിണറായിയുടെ നിര്‍ദ്ദേശത്തിന് അനുകൂലമായതോടെ യച്ചൂരിയും ചുവട്മാറ്റുകയായിരുന്നു. ലീഗിനെതിരെ പരസ്യപ്രസ്താവന നടത്തിയ പിബി അംഗം എം.എ ബേബിയെ കഴിഞ്ഞദിവസം യച്ചൂരി തന്നെ ഫോണില് വിളിച്ച് ഇക്കാര്യം സംസാരിച്ചതായാണ് വിവരം. ബേബിയോട് നിലപാട് തിരുത്താന് യച്ചൂരി ആവശ്യപ്പെടുകയായിരുന്നു. നേതൃത്വം പച്ചക്കൊടി കാണിച്ചതോടെ ഇനി ലീഗിനെ മുന്നണിയിലെത്തിക്കുക എന്ന ദൗത്യമാണ് സംസ്ഥാന നേതൃത്വത്തിന് മുന്നിലുള്ളത്. ലീഗിന് പുറമേ മറ്റു മുസ്ലീം സംഘടനകളേയും പ്രീണിപ്പിക്കുന്ന നിലപാടുകള് വരുംദിവസങ്ങളില് സിപിഎം ശക്തിപ്പെടുത്തും. എന്നാല് ലീഗ് നേതൃത്വം ഇതുവരെ ഇക്കാര്യത്തില് മനസ്സു തുറന്നിട്ടില്ല. സിപിഎമ്മിന്റെ ഇപ്പോഴത്തെ നിലപാട് അറക്കലെ ബീവിയെ കെട്ടാന് അരസമ്മതം എന്ന് പറയുമ്പോലെ മാത്രമാണെന്ന് ഒരു മുതിര്‍ന്ന ലീഗ് നേതാവ് പറഞ്ഞു. ലീഗ് ഇപ്പോള് യുഡിഎഫിലെ ഘടകകക്ഷിയാണ്. യുഡിഎഫ് വിടുന്ന കാര്യം ആലോചിച്ചിട്ടില്ല. അദ്ദേഹം പറഞ്ഞു. എന്നാല് പുറമേക്ക് പറയുന്നില്ലെങ്കിലും ലീഗിനുള്ളില് നേതാക്കള് തമ്മില് ഇക്കാര്യത്തില് സജീവ ചര്‍ച്ചകള് നടക്കുന്നുണ്ട്. തദ്ദേശ തെരഞ്ഞെടുപ്പ് കഴിഞ്ഞാല് ചിത്രം വ്യക്തമാകും. നിയമസഭ തെരഞ്ഞെടുപ്പില് കേരളം എങ്ങോട്ട് ചായുമെന്ന് തദ്ദേശ തെരഞ്ഞെടുപ്പില് വ്യക്തമാകും. ഇതിനു ശേഷം മനസ്സു തുറക്കാനാണ് ലീഗിന്റെ തീരുമാനം. യുഡിഎഫിന്റെ നില പരുങ്ങലിലായാല് ലീഗ് മുന്നണി വിടുമെന്ന് ഉറപ്പാണ്. പി.കെ.കുഞ്ഞാലിക്കുട്ടിയുമായി ചില നേതാക്കള്‍ക്കുള്ള അടുപ്പം ലീഗിനെ ഇടതുമുന്നണിയിലെത്തിക്കാന് പ്രയോജനപ്പെടുമെന്നാണ് സിപിഎം നേതൃത്വത്തിന്റെ കണക്കുകൂട്ടല്. കേരള കോണ്‍ഗ്രസിനേയും മുന്നണിയിലെത്തിക്കാന് സിപിഎമ്മിന് താത്പര്യമുണ്ടെങ്കിലും ഇക്കാര്യത്തില് ഇപ്പോള് കാര്യമായ ചര്‍ച്ചകളൊന്നും നടക്കുന്നില്ല. ഒരു വര്‍ഷം മുന്‍പ് ഇക്കാര്യത്തില് സജീവമായിരുന്ന ചര്‍ച്ചകള് കെ.എം മാണിക്കതിരെ അഴിമതിയാരോപണങ്ങള് ഉയര്‍ന്നതോടെ അവസാനിക്കുകയായിരുന്നു. മാണിയെ ഇനി മുന്നണിയിലെടുക്കുന്നതിനോട് അണികള് എങ്ങനെ പ്രതികരിക്കുമെന്ന ആശങ്കയും പാര്‍ട്ടി നേതൃത്വത്തിനുണ്ട്. അതിനാല് ലീഗിന്റെ കാര്യത്തിലുള്ള ആവേശം കേരള കോണ്‍ഗ്രസിന്റെ കാര്യത്തിലില്ല.\nതദ്ദേശ തെരഞ്ഞെടുപ്പിന് ശേഷം ലീഗ് കോണ്‍ഗ്രസിനെ മൊഴിചൊല്ലും: കൃഷ്ണദാസ്\nതെരഞ്ഞെടുപ്പിന് ശേഷം കോണ്‍ഗ്രസ് ശിഥിലമാകും: എസ്.ആര്.പി\nഅബ്ദുള്ളക്കുട്ടിയുടെ നിലപാട് ചര്‍ച്ചയാക്കേണ്ടെന്ന് ലീഗ്\nമദനി: കോടതി നിലപാട് സിപിഎമ്മിന് തിരിച്ചടിയെന്ന് ഹിന്ദുഐക്യവേദി\nലീഗ് ബന്ധം: വി എസ് നിലപാട് പറയണം- കൃഷ്ണദാസ്\nകൂടംകുളം: നിലപാട് പാര്‍ട്ടി തീരുമാനം അറിഞ്ഞ ശേഷം


യു.പി. ബി.ജെ.പി പിടിക്കുമെന്ന് ടൈംസ് നൗ സര്‍വേ\nന്യൂഡല്‍ഹി: ഉത്തര്‍പ്രദേശില് ബിജെപി അധികാരത്തിലെത്തുമെന്ന് സര്‍വേ. 202 സീറ്റുകളോടെ പാര്‍ട്ടി ഭൂരിപക്ഷം നേടുമ്പോള് സമാജ്‌വാദി പാര്‍ട്ടികോണ്‍ഗ്രസ് സഖ്യത്തിന് ലഭിക്കുക 147 സീറ്റുകള് മാത്രമാകുമെന്നുമാണ് അഭിപ്രായ സര്‍വേ ഫലം. പ്രധാനമന്ത്രി നരേന്ദ്ര മോദി കൊണ്ടു വന്ന നോട്ട് നിരോധനത്തെ 65 ശതമാനം ജനങ്ങളും പിന്തുണച്ചതായും ടൈംസ് നൗ,വിഎംആര് സര്‍വേ പറയുന്നു.\n403 അംഗ ഉത്തര്‍പ്രദേശ് നിയമസഭയില് 202 അംഗങ്ങളെ തെരഞ്ഞെടുത്ത് ബിജെപി സംസ്ഥാനം ഭരിക്കുമെന്നാണ് ടൈംസ് നൗ വിഎംആര് അഭിപ്രായ സര്‍വെ പ്രവചിക്കുന്നത്. 34 ശതമാനം വോട്ടുകള് നേടി പാര്‍ട്ടി ഭൂരിപക്ഷം ഉറപ്പിക്കും. 2012ല് 47 സീറ്റുകള് നേടിയിടത്ത് നിന്നാണ് 202 പേരെ ഇത്തവണ നിയമസഭയിലേക്ക് അയയ്ക്കുന്നത്.\nകേന്ദ്ര സര്‍ക്കാര് കൊണ്ടു വന്ന സാമ്പത്തിക പരിഷ്‌കരണത്തിന് സംസ്ഥാനത്തെ ജനങ്ങള് നല്‍കുന്ന പിന്തുണയാണ് ബിജെപിയുടെ മുന്നേറ്റത്തിന് കാരണമെന്നും സര്‍വേ പറയുന്നു. കളളപ്പണം തടയാന് പഴയ നോട്ടുകള് പിന്‍വലിച്ച നടപടി നല്ല നീക്കമാണ് എന്നാണ് ഉത്തര്‍പ്രദേശിലെ 65 ശതമാനം ജനങ്ങളുടെയും അഭിപ്രായം.\nഅതേസമയം, രാഷ്ട്രീയ നാടകങ്ങള് കൊണ്ട് വാര്‍ത്തകളില് നിറഞ്ഞ് നിന്ന സമാജ്‌വാദി പാര്‍ട്ടിക്കും കോണ്‍ഗ്രസിനും സഖ്യത്തിലായിട്ട് പോലും നഷ്ടമേ ഉളളൂ എന്നാണ് സര്‍വേ ഫലം സൂചിപ്പിക്കുന്നത്. 2012ല് ഇരുപാര്‍ട്ടികളും നേടിയതിനേക്കാള് 105 സീറ്റുകള് കുറഞ്ഞ് 147 പേരെ ജയിപ്പിക്കാനേ സഖ്യത്തിന് ഇത്തവണ കഴിയൂ.\nജാതി രാഷ്ട്രീയത്തിന്റെ ബലത്തില് പലകുറി ഉത്തര്‍പ്രദേശ് ഭരിച്ച ബിഎസ്പി ആകട്ടെ, 47 സീറ്റുകളില് ഒതുങ്ങുമെന്നും അഭിപ്രായ സര്‍വേ പറയുന്നു. ഇക്കണോമിക്‌സ് ടൈംസും ബി.ജെ.പി ഭരിക്കുമെന്ന് സര്‍വേയില് പ്രവചിച്ചിരുന്നു.


ഹൈദരബാദ് എഫ് സി ടീമിന്റെ ബസ് ഡ്രൈവർക്ക് എതിരെ പോലീസിന്റെ അതിക്രമണം | Fanport | Indian Super League News Malayalam\nSaturday, May 8, 2021 04:46 AM\nHome Football Indian Super League ഹൈദരബാദ് എഫ് സി ടീമിന്റെ ബസ് ഡ്രൈവർക്ക് എതിരെ പോലീസിന്റെ അതിക്രമണം\nഹൈദരബാദ് എഫ് സി ടീമിന്റെ ബസ് ഡ്രൈവർക്ക് എതിരെ പോലീസിന്റെ അതിക്രമണം\nNovember 7, 2019 - 1:28 PM\nഐ എസ് എൽ ക്ലബായ ഹൈദരബാദ് എഫ് സിയുടെ ടീം ബസിന്റെ ഡ്രൈവർക്ക് എതിരെ പോലീസ് അതിക്രമണം എന്ന് പരാതി. ഇന്നലെ മത്സര ശേഷമായിരുന്നു പോലീസിന്റെ ഭാഗത്ത് നിന്ന് ഇത്തരമൊരു നടപടി ഉണ്ടായത്. ട്രാഫിക് പോലീസ് മുഴുവൻ ഹൈദരബാദ് എഫ് സി ടീമിന്റെയും മുന്നിൽ വെച്ചാണ് ഡ്രൈവറെ ക്രൂരമായി മർദ്ദിച്ചത്. എന്തിനാണ് ഇങ്ങനെ ഒരു ആക്രമണം ഉണ്ടായത് എന്ന് വ്യക്തമല്ല എന്ന് ഹൈദരബാദ് എഫ് സി അറിയിച്ചു.\nപോലീസിന്റെ ഈ നടപടിയെ അപലപിക്കുന്നു എന്നും ഈ സംഭവം ഹൈദരബാദ് എഫ് ഐ താരങ്ങൾ മാനസികമായി വലിയ വിഷമം തന്നെ നൽകിയെന്നും ക്ലബ് പ്രസ്താവനയിൽ പറഞ്ഞു. ജനങ്ങളെ സേവിക്കേണ്ടവരുടെ ഭാഗത്ത് നിന്ന് ഇത്തരമൊരു നടപടി ഉണ്ടാകുമെന്ന് പ്രതീക്ഷിച്ചില്ല എന്നും ക്ലബ് പറഞ്ഞു. ഈ വിഷയത്തിൽ നടപടി ഉണ്ടാകണമെന്നും വിശദമായ അന്വേഷണം ഉണ്ടാകണമെന്നും ക്ലബ് ആവശ്യപ്പെട്ടു.\nPrevious articleഎമ്പപ്പെ റയൽ മാഡ്രിഡിലേക്ക് എന്ന അഭ്യൂഹങ്ങൾ അവസാനിപ്പിക്കേണ്ട സമയമായി\nNext articleഎഡേഴ്സണ് പരിക്ക്, ലിവർപൂളിനെതിരെ കളിക്കുന്നത് സംശയം


ഭർത്താവ് ക്വാറന്‍റീനിൽ; കാമുകനൊപ്പം ഒളിച്ചോടി ഭാര്യ! | man in quarantine wife elopes with lover in madhya pradesh\nഭർത്താവ് ക്വാറന്‍റീനിൽ; കാമുകനൊപ്പം ഒളിച്ചോടി ഭാര്യ!\nBhopal, First Published 26, May 2020, 5:23 PM\nദില്ലിയിൽ ഇദ്ദേഹത്തോടൊപ്പം ഉണ്ടായിരുന്ന ഭാര്യ ഒന്നരവർഷം മുമ്പാണ് മൂന്ന് കുട്ടികൾക്കൊപ്പം നാട്ടിൽ തിരിച്ചെത്തിയത്.\nഭോപ്പാൽ: ക്വാറന്‍റീനിൽ കഴിയുന്ന അതിഥി തൊഴിലാളിയുടെ ഭാര്യ കാമുകനൊപ്പം ഒളിച്ചോടിയതായി പരാതി. മധ്യപ്രദേശിലെ ചത്തർപൂർ ജില്ലയിലാണ് സംഭവം. 46 കാരിയായ സ്ത്രീയാണ് കാമുകനൊപ്പം ഒളിച്ചോടിയത്. ഇവർ മൂന്ന് കുട്ടികളുടെ അമ്മയാണെന്നും കാണാനില്ലെന്ന പരാതിയിൽ കേസെടുത്ത് അന്വേഷണം ആരംഭിച്ചതായും പൊലീസ് അറിയിച്ചു.\n50 കാരനായ അതിഥി തൊഴിലാളി മെയ് 19നാണ് തന്റെ മുണ്ടേരി ഗ്രാമത്തിൽ തിരിച്ചെത്തിയത്. ദില്ലിയിൽ കെട്ടിട നിർമ്മാണ തൊഴിലാളിയായി ജോലി ചെയ്യുകയായിരുന്നു അദ്ദേഹം. ശ്രമിക് സ്പെഷ്യൽ ട്രെയിനിൽ തിരിച്ചെത്തിയ ഇയാൾ ഹോം ക്വാറന്‍റീനിൽ കഴിയുകയായിരുന്നു. ദില്ലിയിൽ ഇദ്ദേഹത്തോടൊപ്പം ഉണ്ടായിരുന്ന ഭാര്യ ഒന്നരവർഷം മുമ്പാണ് മൂന്ന് കുട്ടികൾക്കൊപ്പം നാട്ടിൽ തിരിച്ചെത്തിയത്.\nമെയ് 24നാണ് ഭാര്യ വീട്ടിൽ നിന്ന് ഇറങ്ങിപ്പോയതായി തൊഴിലാളി മനസ്സിലാക്കിയത്. ഇയാൾ കിടന്നിരുന്ന മുറി പുറത്ത് നിന്ന് പൂട്ടിയാണ് ഭാര്യ പോയതെന്ന് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നു. രാവിലെ എണീറ്റപ്പോൾ ഭാര്യ ഇല്ലെന്ന് മനസിലാക്കിയ ഇദ്ദേഹം തിരച്ചിൽ ആരംഭിച്ചു. ഒടുവിൽ സംശയം തോന്നിയതോടെ പൊലീസിൽ പരാതി നൽകുകയായിയരുന്നു.\nLast Updated 26, May 2020, 5:40 PM